
delul de organizare din lumea laică. În: nord, for- 
ţa puterii centrale a obligat, dimpotrivă, budis- 
mul să caute sprijinul suveranilor, care erau 
sursa tuturor favorurilor. Aceste particularități 
sociale și politice explică de ce marile centre 
budiste din valea Fluviului Yangzi și din China 
de Sud sînt dispersate (în afară de Nanjing, este 
vorba de Jiangling, Xiangyang, Lushan — în 
apropierea Lacului Puoyang —, regiunile Suz- 
hou, Shaoxing, din Zhejiang, Guangzhou din 
extremul sud, Muntele Emei din Sichuan etc.), 
în vreme ce în China de Nord aceste centre co- 
respund capitalelor. Și nu este o întîmplare 
faptul că, în sud, un mare călugăr ca Huiyuan 
(334-417) atirmă sus și tare independența bisericii 
față de puterea politică (al său Tratat expunînd 
vațiunile pentru care călugării nu sînt ținuți 
să-i omagieze pe suverani — Shamen  bujing 
manpzhe lun, datează din anul 404), în timp ce 
89 Faguo (mort în 419), conducător general a] cle- 


rului budist în imperiul dinastiei Wei de Nord, 
încearcă să identifice pe împărat cu persoana 
însăşi a lui Buddha. În secolele al V-lea și al 
VI-lea, în China de Nord, tendința de a integra 
biserica budistă statului se manifestă limpede și 
în cîteva reprize. China reunificată a dinas- 
tiilor Sui și Tang va moșteni această dublă 
tradiție aristocratică și etatistă în materie de 
politică religioasă; în secolul al IX-lea vor 
triumfa tendinţele spre reducerea draconică a 


clerului și spre strictul control al acestuia, care 


se manifestaseră în statele dinastiilor Wei de 
Nord (446) și Zhou de Nord (574). 

Favorizat de puterea politică, budismul în- 
cearcă, în același timp, să-și afirme independența 
față de stat (Huiyuan este, la începutul seco- 


lului al V-lea, primul care enunță principiile : 


autonomiei clerului): călugării nu sînt supuși 
jurisdicției comune nici în materie de drept 
penal, nici în materie de obligații publice (cor- 
vezi, impozite și capitație). Mai mult, bunurile 
bisericii sînt considerate inalienabile și sint 
protejate, prin interdicții de ordin religios, de 
orice apropriere. În schimb, aceste privilegii 
implică respectul regulilor monastice (tonsură, 
celibat, respectarea. interdicțiilor religioase) și 
cunoaşterea riturilor și a textelor sacre. Patro- 
nînd noua religie și luînd inițiativa unor acte 
de pietate (ceremonii de călugărire, întemeieri 
de mânăstiri, diferite donaţii etc.), puterea po- 
litică se străduieşte, pe de altă parte, să-și exer- 
cite controlul asupra bisericii budiste, însă avîn- 
tul acestei credinţe a fost atît de general și de pu- 


ternic, încât, începînd cu secolul al V-lea, feno- | 


menul trebuie să se fi aflat la originea numeroa- 
selor dificultăţi economice și politice în fața 
cărora puterea de stat s-a găsit, de cele mai multe 
ori, dezarmată. Numărul mult prea mare de 
- călugăriri fictive, care lipseau statul de o parte 
din veniturile lui, din mîna de lucru și din sol- 
daţii lui; creşterea masei de țărani care apelau 


la protecţia mînăstirilor; acapararea pămintu- 


rilor în urma unor donații ori vînzări simulate; 29 

cheltuielile foarte mari provocate de construcții, 
de întreținerea călugărilor și de organizarea săr- 
bătorilor; penuria de metal pe care o antrena 
turnarea de clopote și statui; puterea economică 
a miînăstirilor, posesoare a unor vaste întinderi 
de teren muntos ori cultivat, de mori de apă și 
de prese de ulei; puterea ocultă a călugărilor 
ailați în legătură cu gineceul imperial și cu aris- 
tocrația, profitînd de nenumărate complicități; 
atingerile aduse moralei tradiționale de către 
budism (cheltuieli excesive, ruperea legăturilor 
familiale și scutirea de îndatoriri față de stat); 

caracterul subversiv al anumitor secte — toate 
aceste daune datorate influenței noii religii au 
iost denunțate periodic de către funcționarii 
cei mai conștienți de interesele statului. Astfel 
se explică, eforturile întreprinse pentru a reduce 
numărul de călugări și a restrînge averile bise- 
ricești. Este ceea ce budiștii au numit „cele pa- 
tru persecuții“ (în 446 în statul Wei de Nord, 

în 574 în statul Zhou de Nord, între 842 și 845 
sub dinastia Tang, în 955 sub dinastia Zhou 
târzie), Primele două asemenea tentative au 
„avut loc în China de Nord, unde au fost puternic 
încurajate de mediile taoiste, invidioase pe pri- 
vilegiile bisericii budiste. Cea de-a treia se si- 
tuează în epoca Tang, într-un context foarte 
diferit: acela al unei mișcări „naționaliste“ şi 
al reacției împotriva influențelor străine, pătrun- 
se pe scară largă în lumea chineză în cursul evului 
mediu și al primei părți a epocii Tang. 


Pelerinajele 


Tradițiile scrise ale budismului pătrunse în 
China nu aveau nici o coerență, provenind de la 
secte ori diferite școli ale doctrinei Marelui și 
Micului Vehicul. Mai mult, primele traduceri, 
pentru care se recursese adesea la echivalenţe 
împrumutate din tradiţiile taoiste, erau incom- 
29] plete, greu de citit și avînd adesea încorporate 


în ele comentarii venite pe cale orală. Aceste 
neajunsuri aveau să fie resimţite cu putere cînd, 
la sfîrşitul secolului al IV-lea, budismul a înce- 
put să fie mai bine cunoscut în extraordinara lui 
diversitate. Acesta a fost motivul esențial al 
pelerinajelor: trebuia stabilită adevărata doc- 
trină și trebuia adus din „regatele budiste“ un 
număr cît mai mare de texte. lată de ce termenul 
de pelerinaj, ce evocă o călătorie spre locuri 
sfinte întreprinsă din pură devoțiune, nu este 
deloc potrivit pentru a desemna lungile peri- 
pluri ale călugărilor chinezi prin Asia, Atracția 
locurilor sfinte și a marilor centre ale istoriei 
budiste din nord-estul și nord-vestul Indiei nu 
avea să joace, într-adevăr, decît un rol secundar 
în vasta mișcare a pelerinajelor, a cărei perioadă 
de maximă înflorire se situează între sfîrșitul 
secolului al IV-lea şi începutul secolului al 
IX-lea. 


Primul pelerin chinez cunoscut este un anume 
Zhu Shixing, care pleacă în anul 260 să studieze 
la Khotăn, unde a rămas pînă la moartea sa. 
Către aceeaşi perioadă, celebrul traducător Zhu 
Fahu (Dharmaraksha) întreprinde o călătorie în 
oazele Asiei Centrale, întorcîndu-se la Chang'an 
în anul 265. Cea mai mare parte dintre cei ce au 
plecat spre regiunile occidentale la sfîrșitul seco- 
lului al III-lea şi în cursul secolului al IV-lea 
au rămas însă necunoscuți. Este probabil că ma- 
rele călugăr Dao'an, mort în 385, a profitat de 
informațiile furnizate de către pelerinii din a- 
ceastă epocă atunci cînd a scris Memoriu asupra 
ținuturilor apusene (Xiyuzhi). Totuși, călătoriile 
călugărilor chinezi în Asia Centrală și în India 
se înmulțesc numai începînd cu epoca din jurul 
anului 400. Primul pelerin celebru pentru a fi 
lăsat o relatare asupra lungului periplu între- 
prins în regiunea oazelor, în India și în Asia de 
Sud-Est este Faxian. Plecat în 399 de la Chang an, 
la peste 60 de ani, acesta va vizita Khucha, Kho- 
tân, Kashgar, Kaşmirul, regiunea Kabul, valea 


Indului şi orașele de pe Gange. Îmbarcat la Tăm- 29 

ralipti, port din Golful Bengal, ajunge în Sri Lan- 
ka apoi în Gri Vijaya (regiunea actualului Palem- 
bang, pe coastele de est ale Sumatrei) și în 412, 
în timpul călătoriei de întoarcere către Guang- 
zhou, este deportat pînă pe țărmurile Shandong- 
ului. Aducînd numeroase manuscrise, dintre care 
va traduce o parte la Nanjing, împreună cu călu- 
gărul indian Buddhabhadra, Faxian scrie o rela- 
tare a celor cincisprezece ani pe care i-a petrecut 
călătorind prin mai mult de treizeci de regate; 
numită Foguoji (Memoriu despre regatele budiste), 
cunoscută și sub numele de Relatarea lui Faxian 
(Faxtan *huan), este unica scriere de călătorie 
din acea epocă păstrată în întregime. Cea mai 
mare parte a celorlalte jurnale scrise în secolele 
al V-lea și al VI-lea s-au pierdut sau n-au sub-. 
zistat decît fragmentar. Astfel, s-au păstrat frag- 
mente din Lguozhuan (Relalare despre vegatele 
vizitate) de Fayong, călugăr din statul Song de 
Sud, plecat în anul 420, împreună cu alți 25 de 
pelerini, spre Sichuan și oazele Asiei Centrale 
și care s-a reîntors în China prin Oceanul Indian, 
Asia de Sud-Est și Guangzhou. În schimb, nu a 
rămas nimic din Waiguozhuan (Relatarea despre 
vegatele străine) a lui Zhimeng, care a părăsit 
Chang'anul în anul 404, împreună cu alți cinci-: 
sprezece călugări, și s-a reîntors în 424 la Wuwei, 
în Gansu. Fără informaţiile ce ni s-au păstrat 
întîmplător în celebra descriere din 547 a mînăs- 
tirilor din Luoyang, numită Luoyang qielan fi 
și scrisă de Yang Xianzhi, n-am ști nimic precis 
despre misiunea lui Song Yun, ambasador al 
bigotei împărătese Hu din dinastia Wei, într-un 
regat din nord-vestul Indiei. Plecat în 518 de la 
Luoyang în tovărășia unor călugări chinezi, Song 
Yun a ajuns, străbătînd ţinuturile tuyuhunilor, 
Lobnorului și oaza Khotan, în regiunile Udyâna 
și Gandhara, situate la vest de Kașmir, precum și 
în valea superioară a Indului, unde va rămîne 
timp de doi ani. În 522 se întoarce în capitala 
statului Wei de Nord. Relatarea pe care a făcut-o 
23 asupra călătoriei sale, Songyun jiaji, a dispărut. 


PO UE DODI DEPP PODU UITE "PUP PI 
nd i Baii Ai ae RR iii e A e e ia aie tii ——— = IPOD =DUD> PP EP ppr ez pep 


Tâmeal'pti 
INDIA _ALNGAZ 
Z 


— Faian (Dongjin) 393-412 
În. Huisheng (Beiwei) 512-572 
—m——:. Xvanzang (Targ) 623-649 
Xuarzhao (Tang) 64817) - 655 (2) 
Xuantai (Tang) 548 (7). 

PITT III Puddhadhar ma (Tang) 679(2) 
———  Ving(arg) 61-65 


9 1500 km A 


— 


14. Principalele pelerinaje ale călugărilor budiști 
în India 


Notele scrise în cursul călătoriilor lor de către 
pelerinii chinezi care au fost în Asia Centrală, 
în Kaşmir, în nordul actualului Afghanistan, în 
cîmpiile Gangelui și Indului, în India de Sud, 
în Sri Lanka, Sumatra și în alte ținuturi din Asia 
de Sud-Est sînt, datorită preciziei lor, sursa cea 
mai prețioasă pentru cunoașterea istoriei acestor 
regiuni, între începutul secolului al V-lea și sfir- 
'şitul secolului al VIII-lea. Fără memoriile lui 
Faxian, fără informaţiile strînse în S/ujingzhu 
— comentarii de geografie istorică compilate în 
statul Wei de Nord de către Li Daoyuan (2—527) 294j 


la începutul secolului al VI-lea, fără acea lucrare 
capitală asupra civilizației indiene din secolul al 
VII-lea care este Shijia fangzhi, terminată în 
650 de către călugărul Daoxuan (596—667), fără 
notele amănunțite ale pelerinilor din secolelele 
al VII-lea şi al VIII-lea, n-am ști practic nimic 
despre istoria Asiei indiani:ate din perioada ce 
corespunde cu începutul evi.lui mediu european. 


Traduceri și literatură budistă 
în limba chineză 


Traducerile de texte budiste indiene (sanscri- 
te, prăkrite și pali) în chineză se eșalonează în 
lungul a aproape zece secole. Primele datează 
din a doua jumătate a secolului al II-lea, ulti- 
mele din secolul al XI-lea. Ele acoperă ansamblul 
școlilor budiste din India şi din țările trecute 
la budism și constituie o masă considerabilă de 
texte: aproximativ 40 de milioane de caractere 
chineze şi 1692 titluri de lucrări, dintre care unele 
traduşe de mai multe ori, în diferite epoci. Este 
sursa cea mai bogată și mai întinsă de sutre (pre- 
dici atribuite lui Buddha), de tratate despre dis- 
ciplină, de comentarii şi de texte scolastice care 
se păstrează în diferitele limbi ale Asiei, ce au 
servit la vehicularea scrierilor budiste. 


După o primă perioadă de tatonări (Traduce- 
vile antice sau guvyi) în care versiunile sînt fie 
prea libere, prin exces de concesii făcute publi- 
cului chinez, fie stîngace și aproape de neînțeles 
prin exces de exactitate, rigoarea și stilul fac mari 
progrese datorită echipei de traduceri formate în 
jurul călugărului kucean Kumâărajiva, la începu- 
tul secolului al V-lea și, mai tîrziu, datorită celei 
a lui Paramărtha (Zhendi, 500—569), călugăr 
indian care locuise în Cambodgia și care fusese 
chemat, în 548, de la Guangzhou la Nanjing de 
către împăratul Wu din dinastia Liang. Este 
epoca Traducerilor vechi (jiuty1). O a treia etapă 
va Îi aceea a traducătorilor din secolul al VII-lea 

rigoare tehnică ce răpesc Traducerilor noi (xiny1) 
din epoca Tang interesul literar prezentat de 
operele perioadei precedente. = 

Încă dintru începuturi, se pare că echipele de 
traduceri au fost alcătuite potrivit principiilor 
în vigoare în secolele al V-lea — al VIII-lea: ele 
cuprindeau un număr relativ important de cola- 
boratori religioși şi laici, chinezi şi străini (ale 
căror sarcini se tindea neîndoielnic să fie din ce 
în ce mai strict definite) ce traduceau originalele 
cu voce tare, le notau, verificau exactitatea sen- 
sului, șlefuiau stilul și, în sfîrșit, verificau exac- 
titatea traducerii, în forma ci ultimă. 

Numeroase prefețe, postfețe, colofoance de tra- 
duceri, precum și cataloage bibliografice aduc 
informaţii prețioase asupra condiţiilor în care 
au fost traduse textele, asupra celor ce le-au in- 
trodus în China, asupra tradiţiilor despre lucră- 
rile în cauză, asupra autorilor acestora, asupra 
şcolilor, sectelor budiste din India și din țările 
convertite la budism. Graţie acestor date, care 
aduc mărturie despre atracția atît de profundă 
a chinezilor față de exactitatea istorică, s-a putut 
reconstitui istoria budismului în Asia. Între 515 
și 946, se pot număra nu mai puțin de paisprezece 
cataloage bibliografice asupra traducerilor de 
texte budiste în chineză, însoțite de note critice 
și de informaţii diverse. Cele mai celebre şi mai 
exacte sînt cel al călugărului Sengyou (Chusan- 
zang jiji, 515), care reia şi aduce la zi catalogul 
astăzi pierdut al lui Dao'an, (374) și cel al călu- 
gărului Zhisheng (Kaiyuan shijiao mulu, 730), 
una dintre capodoperele bibliografiei chineze. 

În afara traducerilor de texte indiene, există 
o bogată literatură budistă în chineză, care s-a 
dezvoltat începînd cu secolul al IV-lea: lucrări 
despre istoria budismului în India ori în China, 
comentarii asupra textelor canonice, culegeri de 
biografii ale unor călugări chinezi, istorii ale 
sectelor chineze, sutre apocrile etc. Această enor- 
mă producţie de texte religioase, traduceri sau 
lucrări scrise în China va avea, desigur, serioase 
înrîuriri asupra literaturii chineze profane. 

Aporturile budismului în lumea chineză 


În regiunile cuprinse între India și Iran, influen- 
ţele helenistice rămăseseră destul de sensibile 
pentru a marca puternic arta budistă care, din 
simbolică, așa cum fusese la origini, a devenit 
figurativă. În acest fel, o artă cu influențe indi- 
gene, grecești și iraniene s-a răspîndit din bazi- 
nul Indului și cel al Gangelui pînă în oazele 
Asiei Centrale, și, pornind de aici, a pătruns în 
China de Nord, în Coreea și în Japonia. Aminti- 
rea îndepărtată a artei sculpturale greceşti, ce se 
păstrează în faldurile, atitudinile și chipurile 
unor statui budiste din China și Japonia, este 
una dintre cele mai frumoase dovezi ale unițății 
lumii noastre. 

În același timp cu arta statuilor, în China de 
Nord a pătruns o tehnică arhitecturală proprie 
fruntariilor indo-iraniene și Indiei: aceea a cons- 
trucției de grote săpate în stîncă. Aceste sanctuare 
rupestre din India, Afghanistan și Asia Centrală, 
pentru care unul dintre cele mai celebre exemple 
este oferit de situl Bamiyan de la nord-est de 
Kabul, sînt semnalate de către Faxian cu prilejul 
pelerinajului său de la începutul secolului al 
V-lea, de către Song Yun cu prilejul misiunii sale 
în India de Nord, la începutul secolului al VI-lea, 
de către Xuanzang la începuturile dinastiei 
Tang etc. Primele grote săpate în complexul de 
grote ale celor O mie de Buddha (Qzanfodong), 
în apropiere de Dunhuang, par să fi fost începute 
în 366. Între secolele al V-lea și al VIII-lea, sanc- 
tuarele rupestre, în care statui adesea colosale 
au fost sculptate chiar în pereţii de stîncă, se 
înmulțesc în China de Nord, din Sichuan pînă 
în Shandong și din Gansu pînă în Hebei. An- 
samblurile cele mai frumoase și mai impunătoare, 
edificate adesea la inițiativa împăraților, însă 
cu ajutorul credincioșilor, mărturisesc, precum 
catedralele europene, despre uriașa mișcare de 
fervoare religioasă ce cuprinsese în acele vremuri 
lumea chineză: așa sînt grotele de la Yungang, 

489 și 523 şi au fost reluate la sfîrșitul dinastiei 
Sui (statuile cele mai mari au între 40 și 50 m 
înălțime), grotele de la Longmen, la sud de Luo- 
yang —- noua capitală a dinastiei Wei de Nord, 
după Datong, începînd cu ultimii ani ai secolu- 
lui al V-lea —, unde lucrările au continuat a- 
proape fără întrerupere în tot cursul secolelor al 
VI-lea şi al VII-lea (statuile de la Longmen ale 
marelui Vairocana şi celor doi acoliți ai săi au 
fost terminate între 672 și 675), grotele de la Mai- 
jishan, în apropiere de Tianshui, în provincia 
Gansu. În afara acestor trei situri faimoase, gro- 
tele budiste săpate în stîncă în China de Nord 
în vremea dinastiilor Wei, Qi, Zhou, Sui și Tang 
— perioada de înflorire a artei statuare și a arhi- 
tecturii budiste chineze — formează o listă destul 
de lungă. Influențele venite din Taxila, din Ma- 
thură, din oazele Khotan, Kuchă, Turfan etc. 
explică, fără îndoială, variațiile de stil ce se pot 
constata de la un sit la altul. Cele mai multe 
dintre acestea păstrează indiciile unor lucrări 
ulterioare, care datează din epoca celor cinci 
dinastii, ca și din cea a dinastiilor Song și Yuan, 
adică din secolele al X-lea—al XIV-lea și care 
sînt mărturii ale unei fervori intrate în declin 
și ale unei arte care și-a pierdut mult din suflu 
și din vigoarea inițială. 

Pereţii grotelor și zidurile mînăstirilor au cons- 
tituit suportul unei picturi religioase (scene din 
viața anterioară a lui Buddha, divinități budiste, 
reprezentări ale infernului etc.) din care singurele 
exemple importante ce au putut fi apărate de 
umezeală și de actele de vandalism se află în 
grotele celor O mie de Buddha (Qianfodong), în 
apropiere de Dunhuang. Cîteva picturi din seco- 
lele al V-lea al VI-lea subzistă, de asemenea, la 
Astâna, în apropiere de Turfan. Această artă 
populară, aflată sub influența Asiei Centrale și 
Indiei de Nord-Vest, ne ajută să ne închipuim ce 
va fi fost marea tradiție picturală budistă, ilus- 
trată de artiști celebri, precum Wu Daoxuan 
(Wu Daozi), născut către 680, autor de fresce . 
religioase pictate în mînăstirile de la Chang'an. 2 


Așa cum pictura budistă, atît de răspîndită în 
secolele al V-lea — al VIII-lea, nu a lăsat decît 
un număr infim de vestigii, tot astfel nu au rămas 
decît cîteva monumente din cea mai veche arhi- 
tectură budistă, cu toate că modelul unora dintre 
templele din secolele al VII-lea al VIII-lea a fost 
păstrat cu pioșenie în Japonia. Una dintre cons- 
trucțiile cele mai originale ale budismului în 
China este, precum se știe, stuăpa (74), singurul 
edificiu construit pe înalt din arhitectura chineză, 
în formă de turn etajat sau, mai apoi, de bol răs- 
turnat. Modelele de stupa au evoluat mult în 
lungul secolelor: la început construite din lemn 
(secolele al II-lca — al III-lea), apoi adesea din 
cărămizi și zidărie, uneori (sub dinastia Song) 
din fier, aceste turnuri sînt în general tetragonale 
pînă în epoca Tang, apoi octogonale și decago- 
nale, cu un număr variabil de etaje, a căror înăl- 
țime scade Frei țipaază de la bază la virf, cu 
excepția cazurilor cînd rămîne fixă (secolul al 
X-lea). Cele mai celebre, ca turnul de 120 m 
înălțime ridicat la templul Yongningsi din Luo- 
yang, la începutul secolului al VI-lea; au dispă- 
rut, și printre cele mai vechi păstrate pînă în zilele 
noastre nu mai pot fi menționate decît stupa din 
piatră de la Songyuesi în Songshan (către 520) 
și cele două stiipa din zidărie de la Xi'an, cons- 
truite în secolul al VII-lea în capitala dinastici 
Tang. 

Nu trebuie, desigur, acordată o prea mare im- 
portanță efectelor pe care sărbătorile și reprezen- 
tările artistice religioase le-au avut, la un mod 
foarte general, asupra dezvoltării activităților 
artistice. Remarca, făcută în ceea ce priveşte 
creştinismul medieval, este valabilă și pentru 
budism. Numeroși artiști, pictori, turnători de 
metale, sculptori, arhitecți trăiesc din comenzile 
pe care le capătă de la mînăstiri, comunități laice 
și credincioși bogaţi. Procesiuni și spectacole 
budiste, iluminări de grote, expuneri periodice 
ale tezaurelor păstrate în marile sanctuare au con- 
tribuit, toate la un loc, la răspîndirea credinței, 

coeziunii sociale și a sentimentului religios prin 
activități care implicau colaborarea și partici- 
parea fiecăruia, precum și formarea unui univers 
estetic complet nou. Pe seama budismului poate 
fi pusă o transformare profundă și generală a 
sensibilităţii: noua religie a introdus în lumea 
chineză gustul pentru ornament, pentru repeta- 
rea continuă a acelorași motive (practică religi- 
oasă ce va da naștere xilografiei), gustul pentru 
somptuos (statui poleite cu aur, țesături scumpe 
ctc.), pentru gigantic și colosal. Toate aceste ten- 
dințe se împotriveau tradiției clasice, caracteri- 
zată prin simplitate, concizie viguroasă, exacti- 
tate în trăsături şi mișcare. | 

De la artă la literatură distanța este ușor de 
parcurs, și ceea ce este valabil pentru prima este 
valabil și pentru cea de-a doua. Tendinţele sînt 
identice și îmbogățirea este tot atît de impor- 
tantă. Marile sutre budiste Mahayana, care au 
avut în China secolelor al V-lea — al IX-lea o 
răspîndire mult mai largă decît textele clasice, 
au creat o obișnuință cu privire la desfășurările 
literare ample, la repetarea aceloraşi teme, 
la amestecul de versuri și proză, iar poezia bu- 
distă, de factură mai liberă, a influenţat dezvol- 
tarca poeziei chineze. Budismul nu numai că 
a îmbogățit materia literaturii, aducînd nenumă- 
rate temc inspirate din vieţile anterioare ale lui 
Buddha, din povestirile despre coboriri în 
infern, despre pelerinaje, despre faptele marilor 
croi ai budismului etc., ci a dat naștere și unor 
genuri: predici publice, convorbiri între maestru 
şi discipolii săi, laici ori religioși, reprezentări 
de scene cedifiante în care părțile psalmodiate al- 
ternează cu părțile cîntate. Budismul va con- 
tribui, de asemenea, la dezvoltarea unei litera- 
turi în limba populară și la avîntul ulterior al 
povestirii, al romanului și teatrului. 

Odată cu triumful general al budismului, în- 
săşi viziunea despre lume s-a schimbat; spații 
și timpi incomensurabili, multiplicați la infinit, 
angajare a destinului uman într-un ciclu neîn- |! 
trerupt de reîntrupări, în care ființele lumii 304 

vizibile sc confundă cu cele ale lumii invizibile 
(zei, oameni, creaturi infernale, animale și de- 
moni), destin supus ineluctabil fenomenului mis- 
terios al fructificării actelor. 

Printre elementele de cultură indiană, uneori 
colorate cu influențe iraniene şi helenistice, pe 
care budismul le-a adus cu sine, științele pro- 
fane ale Indiei ocupă un loc deloc neglijabil. 
Matematica indiană, astrologia, astronomia, me- 
dicina indiană au pătruns în lumea chineză între 
secolele al IV-lea şi al VIII-lea graţie unor tra- 
duceri de lucrări „brahmanice“, ale căror ver- 
siuni chineze și indiene au dispărut din păcate. 
O lucrare de medicină indiană tratînd despre 
404 boli figura printre “traducerile făcute de 
către partul An Shigao, sosit la Luoyang în anul 
147 e.n. Călugărul Yixing (683-727), ce va orga- 
niza în 721-725 o expediție științifică menită să, 
afle lungimea umbrei gnomonului, la solsti- 
țiile de vară și iarnă, în nouă stațiuni răspîndite 
între centrul Victnamului și hotarele Mongoliei 
(de la paralela 17* la paralela 40), cunoaștea 
bine matematica și astronomia indiană. Influ- 
ența științelor indiene se va face simțită, îndeo- 
sebi, în perioada cuprinsă între aproximativ 
anul 600 şi mijlocul secolului al VIII-lea. 

Exemplul indienilor, considerați maeștri în 
gramatică și fonetică, a putut să incite în China 
la o analiză a sunetelor limbii, în pofida obs- 
tacolelor de netrecut pe care părea să le prezinte 
sistemul de scriere. Problemele pe care le punea 
transcrierea termenilor indieni și nevoia de a 
reproduce cît mai fidel cu putință formulele 
magice ale budismului ezoteric (mantra și dhă- 
van) au contribuit probabil la dezvoltarea în 
China a studiilor de fonetică. Dacă notarea pro- 
nunției caracterelor chineze cu ajutorul altor 
caractere, care indicau inițiala și finala (sistemul 
fangie), notare atribuită lui Sun Yan din statul 
Wu (mort către 260), s-a dezvoltat în afara ori- 
cărei influențe indiene, nu același lucru se poate 
spune despre cercetările ulterioare. Cele consa- 
crate în cursul anilor 424—153 sistemului de 


rime au dus, cu Shen Yue (441—513), la prima 
definire a tonurilor limbii chineze vechi: tonu- 
rile egal, urcător, coboriîtor și „reținut“ (cuvinte 
cu finală ocluzivă). Acest fapt va permite deter- 
minarea mai strictă a regulilor de compunere a 
poemelor și va fi la originea unei întregi scrii de 
dicționare de rime: 

Qieyun, de Lu Fayan (601). 

Tangyun de Sun Mian (751). 

Guangyun de Chen Pengnian, tipărit în 1008. 

Jiyun de Ding Du (53 525 caractere), la mij- 
locul secolului al XI-lea. 

Wuwyin jiyun de Han Daozhao, dinastia Jin 
(1115—1234). 

În parte pe baza acestor preţioase documente, 
începînd de la mijlocul secolului al XVI-lea 
aveau să se dezvolte cercetările științifice de 
fonetică istorică. 

Să notăm, în sfîrșit, într-un cu totul alt do- 
meniu, că prin mijlocirea cercurilor călugărești 
anumite instituții financiare de origine indiană 
s-au implantat în lumea chineză: împrumuturi 
pe bază de gaj, asociaţii financiare pentru fruc- 
tificarea capitalului comun, vînzări la licitație și, 
mai tîrziu, loterii. 

n rezumat, aportul budismului în China, în 
cursul marii perioade a contactelor între lumile 
chineză și indiană (de la primele secole -ale 
erei noastre la secolul al IX-lea), apare ca extrem 
de important ; se poate vorbi despre o adevărată 
cultură budistă în întreaga epocă în care mînăs- 
tirile, dotate cu bune biblioteci de lucrări clasice 
şi religioase au fost principalele centre ale învă- 
țămâîntului și ale cunoașterii în general. Această 
situație, care în Japonia va dura un timp mai 
îndelungat, va dăinui în China pînă la marea 
proscriere a budismului și la dispersarea comuni: 

tăților religioase, din anii 842-845. 


| Cartea a 4-a 
| 


DE LA EVUL MEDIU 
LA TIMPURILE MODERNE 


Capitolul 1 
IMPERIUL ARISTOCRATIC 


Perioada care se deschide odată cu sfîrşitul seco- 
lului al VI-lea, încă pe de-a-ntregul cufundată, 
la începuturile ei, în ceca ce s-ar putea numi 
„evul mediu chinez“, de care este legată prin 
oamenii ci— aristocrați şi dependenți (fe, buqu, 
nubi) —, prin economie, literatură și arte, ca și 
prin credință religioasă (epoca dinastiei Tang este, 
se spune, vîrsta de aur a budismului), avea să 
fie perioada de trecere de la lumea medievală 
la „timpurile moderne“ în Asia Orientală. Sem- 
nele premergătoare ale schimbărilor ce vor veni 
apar îndată după marea răscoală militară a lui 
An Lushan, care durează de la 755 la 763. Iată 
de ce, fără a mai ţine seama de periodizarea 
tradițională în funcţie de „dinastii“, care are la 
bază noţiunea mistică de spiță, am împărţit aici 
epoca Tang în două, legînd strîns cea de-a doua 
parte de epoca imediat următoare. Într-adevăr, 
după rebeliune nu se schimbă numai atmosfera 
generală, ci şi climatul politic, economia, insti- 
tuțiile etc., iar perioada numită „a celor cinci 
dinastii“ (907-960) nu este decît urmarea logică 
“şi încununarea unei evoluții ce începe la știr- 
șitul secolului al VIII-lea. „Imperiului aristo- 
cratic“, ale cărui temelii sînt puse între 590 și 
625, îi urmează o perioadă de „tranziție către 
timpurile modernc “. 

Venirea la putere, în 581, a dinastiei Sui este 
îndleobște considerată drept una dintre marile date 
ale istoriei, deoarece acest eveniment pune capăt 
imperiilor de origine nechineză din China de 
Nord şi deoarece, opt ani mai tîrziu, va fi urmat 
de reunificarea ansamblului teritoriilor chineze. 
Punînd însă accentul pe evenimente politice de 
acest fel, istoriografia tradițională ajunge la 
două rezultate contrarii: pe de o parte, ascunde 
anumite cantinuități fundamentale, pe de alta, 
neglijează prefacerile cele mai profunde şi mai 
semnificative. Nici uzurparea puterii de către 
generalul Yang Jian (541-604) în statul Zhou de 
Nord, nici înscăunarea, în 618, a familiei Li, 
întemeietoarea dinastiei Tang, nu sînt însoţite 
de schimbări radicale în ceea ce priveşte perso- 
nalul politic, tipul de societate ori tradițiile fun- 
damentale, puritatea etnică și puritatea culturilor 
sînt, de altfel simple mituri: imperiile Sui (581- 
617) și Tang (615-907), care trec drept pur chine- 
ze, în opoziție cu regatele şi imperiile barbare din 
secolele al IV-lea—al VI-lea, au, la început, ca 
temelii politice, sociale, etnice și culturale, pe 
acelea ale imperiilor puternic sinizate Wei de Vest 
(535-557) şi Zhou de Nord (557-581). În schimb, 
la mijlocul epocii Tang, în ultimii ani ai seco- 
lului al VIII-lea, încep marile transformări ce 
vor da naștere, în secolul al XI-lea, unei lumi tot 
atît de diferite de cea a secolelor al VI-lea—al 
VII-lea, precum este Europa Renașterii de cea 
a evului mediu, 

Este adevărat că unirea Chinei de pe Yangzi 
cu cea de Nord a lărgit perspectivele, dînd Chinei 
din vremea imperiilor Sui și Tang deschideri 
către mare, către zonele tropicale și către ţările 
Asiei de Sud-Est. Este, de asemenea, adevărat 
că. dinastia Tang este legătura prețioasei moște- 
niri pe care o reprezentau tradițiile artistice și 
literare ale dinastiilor de la Nanjing. Luoyangul 
primelor trei decenii ale secolului al VI-lea şi! 
Nanjingul împăratului Wu din dinastia Liang 
5 aparțin aceleiași vîrste de aur a civilizației me» 

dievale, aceluiași univers aristocratic animat de 
o intensă fervoare religioasă, înviorată de revi- 
talizarea economiei de piaţă și străbătută de 
marile curente comerciale ce urmau drumurile 
Asiei Centrale şi rutele maritime din Oceanul 
Indian. Ar fi de altfel abuziv să atribuim doar 
dinastiei Sui meritul unificării politice: Sichuanul 
este alipit imperiului Wei de Vest încă din 533; 
provincia Hubei, în care dinastia Wei instalează, 
în același an,un om al său, face și ea parte, virtual, 
din acest imperiu. Unificarea, în 377, a Chinei 
de Nord, divizată și răvășită de războaie înce- 
pînd din jurul anului 534, trebuie pusă pe seama 
dinastiei Zhou de Nord. Distrugînd în 589 im- 
periul Chen, și așa slăbit, dinastia Sui: nu face 
decît să ducă la bun sfîrşit un proces început 36 
de ani mai devreme, proces în care unul dintre 
factorii principali a fost valoarea instituțiilor 
militare create de dinastia Wei de Vest. 


Istoria politică a perioadei 581-683 


Dinastia Sui (581-617) a fost întemeiată la 
Chang'an ca urmare a loviturii de stat săvirșită 
de o rudă prin alianță a familiei domnitoare 
Zhou de Nord, generalul Yang Jian, șeful aris- 
tocraţiei din valea Rîului Wei şi din Gansuul 
Oriental. Yang Jian domnește între 581 și 604 
sub numele imperial Wen, punînd capăt în 589 
dinastiei Chen, ultimul vestigiu al celor șase di- 
nastii ce se succedaseră la Nanjing de la începutul 
secolului al III-lea. Tradiţia i-l opune pe suc- 
cesorul său, descris în culorile cele mai sembre: 
uzurpator al puterii imperiale, împăratul Yang 
(605-617) ar fi fost dus la pierzanie de nebunia 
_ grandorii, de gustul său pentru lux, de viciile 
și cruzimea sa față de popor. I se reproșează între- 
prinderea de mari lucrări și costisitoarele cam- 
panii în Coreea. Dar trebuie să vedem aici una 

ultimul suveran al unei dinastii nu poate fi decît 
obiect de oprobiu. De fapt, politica celor doi 
împărați Sui prezintă o remarcabilă continuitate, 
iar eforturile întreprinse de ei vor fi continuate 
la începutul dinastiei următoare. Construcţia de 
mari canale şi de vaste silozuri pentru grîne în 
regiunile Luoyang și Chang'an (Daxingcheng) 
începe în timpul domniei împăratului Wen din 
dinastia Sui, între ale căei prime inițiative a 
fost aceea de a construi cele două imense capi- 
tale din văile riurilor Wei și Luo. În 585 
este ridicat în nord-vest un mare zid, de 350 km 
lungime, Politica de expansiune maritimă ce 
caracterizează domnia împăratului Yang (consti- 
tuirea unei flote de război, dezvoltarea orașului 
Yangdu — actualul Yangzhou — drept a doua 
capitală, expediţii asupra insulelor Taiwan şi 
Ryăkyă, spre Chituguo din regiunea Palembang 
în Sumatra, spre Linyi, mai tîrziu cunoscut sub 
numele indian Champă, pe coastele orientale ale 
Vietnamului de Sud) fusese începută încă sub 
Wendi. Prima expediție pe uscat și pe mare îm- 
potriva regatului Koguryo din Coreea, virtual 
aliat al turcilor, are loc în 398, treisprezece ani 
înaintea primei campanii coreene a lui Yangdi. 
Este adevărat însă că această politică de forță 
și prestigiu a început să provoace dificultăţi cres- 
cînde sub domnia celui de-al doilea împărat din 
dinastia Sui: începînd cu inundaţiile din bazinul 
inferior al Fluviului Galben (anul 611), se în- 
mulțesc răscoalele țărănești din Hebei și 
Shandong. Situaţia se înrăutățește ca urmare a 
rechiziţiilor necesitate de cele trei campanii ne- 
fericite din Coreea (612, 613, 614). Relaţiile cu 
turcii se deteriorează în 613, an în care izbuc- 
nește prima răscoală organizată de aristocrație — 
răscoala lui Yang Xuangan. 

Li Yuan (565-635), generalul însărcinat cu apă- 
rarea împotriva nomazilor în Taiyuan (centrul 
provinciei Shanxi) se răscoală în 617, la insti- 

împărat Taizong (626-649) —, se aliază cu tri- 
burile turce şi cucereşte Chang'anul, unde înte- 
meiază sub numele imperial de Gaozu (618-626), 
noua dinastie Tang. 

Primii ani ai dinastiei Tang sînt o epocă de 
consolidare internă : reprimare a tulburărilor, în- 
cheiată în 628, reorganizare administrativă, îm- 
părțire a imperiului în zece mari regiuni— ce vor 
deveni 15 în secolulal VIII-lea—, unde în curînd 
vor funcționa inspectori ai administraţiei, fi- 
nanțelor și justiției; legislație penală, sistem 
agrar, fiscalitate, armată, educație (crearea unor 
academii şi şcoli superioare în cele două capitale, 
Chang'an şi Luoyang, instituirea de școli în 
prefecturi și subprefecturi). Această epocă este 
urmată, între 626 şi 683, de una dintre cele mai 
mari expansiuni militare din istoria Chinei. 
Armatele chineze înfrîng hotărît pe turcii orien- 
tali, a căror capitală se afla în valea Orkhonului, 
la sud de Lacul Baikal, zdrobesc pe turcii tâlâși, 
își asigură ralierea turcilor uiguri în Mongolia 
Orientală, precum şi supunerea tuyuhunilor şi 
tanguților din nord-vest, pun capăt, în Turfăn, 
existenței regatului Gaochang, care împiedica le- 
găturile între Chang'an, bazinul Tarimului și 
Transoxiana, înving pe turcii occidentali în 
valea Rîului Ili, deschid și controlează dru- 
murile oazelor. 

Prestigiul imperiului Tang în Asia ajunge la 
apogeu: mai multe țări din Asia de Sud-Est, 
precum regatul Huanwang (Champâ) și Zhenla 

(Cambodgia), recunosc suzeranitatea chineză. În 
Coreea, regatul Koguryo este zdrobit și statul 
Silla, supus. Dinastia Tang creează prefecturi 
chineze în TIransoxiana şi intervine pînă în 
India de Nord, în regiunea Patna (dinastia 
' Harshavardhana, 605-647, în Magadha). 

Această extraordinară expansiune a avut la 
bază instituții politice și economice ce trebuie 

puse în lumină, 


1. Bazele politice și economice 
ale imperiului Tang 


De la ultimii ani ai secolului al VI-lea pînă în 
jurul anului 625, este întreprinsă o mare operă, 
ce va crea bazele economice și instituționale fără 
de care expansiunea chineză din secolele al VII-lea 
și al VIIl-lea nu ar fi fost posibilă. 


Marile lucrări 


Între 587 și 608 este construită o rețea de căi 
navigabile formate din canale și riuri amenajate 
cu scopul de a lega văile Fluviului Galben și 
Rtului Wei de cea a Yangziului inferior, pînă 
la Hangzhou — rețea prelungită în anul 608 
printr-un canal ce asigură comunicarea între 
regiunile Luoyang și Beijing. Este primul mare 
canal din istoria Cinei: Largi de peste 40 de 
metri și dublate, pe mal, de o șosea. imperială, 
aceste canale sînt jalonate cu staţii. de poștă 
(circa 40 între Yangzhou, la nord de Yangzi și 
Luoyang). Pe traiectul Luoyang-Chang'an sînt 
ridicate imense silozuri pentru grîne, dintre care 
cel mai important, aflat la confluența Riului 
Luo cu Fluviul Galben, are o capacitate de 20 mi- 
lioane de shi, adică de 12 milioane hectolitri de 
grîne. Construit în scopuri strategice și politice 
şi menit să faciliteze, după unificare, comuni- 
cațiile între China de Nord și China Fluviului 
Yangzi, acest sistem de căi navigabile nu asi- 

ră încă, în vremea domniei lui Taizong (626- 
649) decît transportarea unei mici cantități de 
orez (12 000 tone) către Luoyang; o mare parte 
a traficului era pe atunci constituită din trans- 
portul de mătăsuri. Dar, ca urmare a dezvoltării 
riziculturii în sudul bazinului inferior al Yang- 
ziului, după un secol tonajul creşte de cinci pînă 
la zece ori. Iată de ce marile canale au jucat 
un rol capital în avîntul economic din șecolele 


09 al VIII-lea—al IX-lea, permiţind imperiului 


Tang să dăinuie chiar în condițiile grele în care 
s-a aflat după răscoala lui An Lushan (756-763). 
Totuși, în ciuda lucrărilor efectuate pe tronsonul 
de circa 400 km, care lega cele două capitale, 
Luoyang şi Chang'an, comunicațiile nu au fost 
nicicînd foarte uşoare, din pricina rapidității 
cursului Fluviului Galben și naturii muntoase a 
regiunilor de graniţă dintre provinciile Henan și 
Shaanxi. Transbordările erau inevitabile. În caz 
de foamete în valea Wei, curtea și administrația 
centrală crau obligate să se mute, cu mari chel- 
tuicli, la Luoyang, unde aprovizionarea era mai 
ușoară. 

Cele două capitale, Chang'an și Luoyang, au 
fost reconstruite, în jurul anului 600, după pla- 
nuri grandioase. Zidurile exterioare ale orașului 
Chang'an în epoca dinastiilor Sui și Tang mă- 
surau 9,7 km de la est la vest și 8,2 km de la 
nord la sud. Pe plan rectangular, orașul avea 
14 magistrale nord-sud și 11 est-vest, cu o lăr- 
gime variind între 70 și 150 m, înconjurate de 
șanțuri plantate cu arbori. Aceste magistrale 
delimitau 110 cartiere înconjurate cu ziduri și 
două imense piețe comerciale la care ajungeau 
canalele, în vreme ce în nordul orașului două mari 
incinte de ziduri adăposteau palatele imperiale și 
cetatea administrativă. Trebuie însă spus că 
schimbarea de scară în dimensiunile capitalelor 
datează din timpul construirii orașului Luoyang 
în 501, în timpul dinastiei Wei de Nord. În vreme 
ce incinta Luoyangului din timpul celei de a doua 
dinastii Han nu măsura decît 9 Ii (circa 4,5 km) 
pe 6 (3 km), aceea a capitalei statului Wei atinge 
deja dimensiunile orașului Chang'an sub di- 
nastia Sui. Trebuie oare să vedem în acestă nouă 
concepție despre oraș ca o mare tabără fortificată 
influența populațiilor din stepă? Cit privește Luo- 
_ Yangul, ale cărui dimensiuni erau doar cu puţin 
inferioare celor ale Chang'anului, el a fost, de 
asemenea, construit după un plan rectangular, în 
aceeași perioadă cu orașul Yangzhou, marea me- 
tropolă din sud-est, unde negustorii străini par 

did traseul canalelor în epoca Sui |către 600) 
d d d traseul Marelui Canal în epoca mongolă (către 1300) 


15. Marele Canal 


să fi fost foarte numeroși în secolele al VII-lea— 
al IX-lea. Acesta este orașul din care al doilea 
împărat din dinastia Sui, ce pare să fi presimţit 
întrucîtva avîntul maritim și comercial al Chinei 
de pe Yangziul inferior, a vrut să facă a doua sa 
capitală după Luoyang. 

Dacă oraşele și căile navigabile create către 
anul 600 aveau să constituic armătura economică 
a Chinei secolelor al VII-lea—al IX-lea, opera 
intreprinsă în domeniul instituțiilor juridice, ad- 
ministrative și militare nu a fost mai puţin 

16. Oraşul Chang'an în epocile Sui și Tang 


importantă și hotăritoare. Moștenitori ai vastei 
tradiții care urca în timp pînă la dinastiile Cao- 
Wei şi Wei de Nord, legiuitorii din epoca Sui 
și de la începutul dinastiei Tang au ştiut să 
sistematizeze acumulările anterioare și să fur- 
mizeze noului imperiu unul dintre elementele 
esențiale ale puterii sale. 


Sistemul administrativ 


Administraţia chineză ajunge în secolul al VII-lea 
la vîrsta maturității sale. Organism savant și 
complex, care mărturisește despre lunga sa evo- 
laţie anterioară, ca merită să fie descrisă aici 
cel puţin în mod sumar, 

Originile sistemului administrativ chinez sînt 
străvechi, ele datînd din momentul în care func- 
țiile de palat, ocupate de nobili de rang înalt, 
au fost înlocuite în secolele al IV-lea și al III-lea 
î.e.n. cu funcții publice. Iată de ce vocabularul 
păstrează cîteodată amintirea caracterului perso- 
nal și domestic al funcțiilor oficiale din vremea 
antichității. Totuși, administrația a tins, încă 
de la întemeierea imperiului, să formeze un corp 
relativ autonom, a cărui voință a servit drept 
contrapondere facțiunilor ce se formau la curte— 
cele ale eunucilor, ale familiilor împărăte- 
selor, ale generalilor etc —, precum și puterii 
arbitrare a împăraţilor. Mecanismul se va per- 
fecționa în secolul al VII-lea și va face noi pro- 
grese în secolul al XI-lea. Evoluţia lui va con- 
tinua în epocile ulterioare celei a dinastiei 
Song (secolele al XI-lea —al XIII-lea), sub 
dinastiile Ming şi Qing, în sensul centralizării 
autoritare, ce-i va restrînge puterea și libertatea 
de acțiune atît în cadrul guvernului central, cît 
și în provincii. 

În vremea dinastiei Tang, birourile adminis- 
trației centrale ocupă la Chang'an o incintă for- 
tificată de 4,5 km2, „orașul imperial“ (Puangcheng) 
la sud de palat. Această administrație cuprinde 
patru organisme principale: 

— Departamentul afacerilor de stat (shang- 
Shusheng), ce grupează un ansamblu de șasc mi- 
nistere (funcții publice, finanţe, rituri, armată, 
justiție și lucrări publice); 

— Cancelaria imperială (menxiasheng), te joacă 
rolul unui centru de transmitere și de control 
al decretelor imperiale; 

— Marele secretariat imperial (zhongs/usheng), 
însărcinat cu redactarea textelor oficiale; aceste 
două ultime organe exercită controlul asupra 
politicii generale ; 

— Consiliul de Stat, din care fac parte, în 
afară de împărat, mari demnitari și funcționari 
importanți ce sînt, în general, preşedinţii celor 
șase ministere care alcătuiesc departamentul Ata- 

În afară de acestea, există un număr de servicii 
cu funcţii mai restrînse, dintre care cel mai im- 
portant este tribunalul cenzorilor (yus/4/ai), un 
fel de inspectorat general al administraţiei, a 
cărui funcţie este să detecteze abuzurile de orice 
fel (cazuri de corupţie, delapidare, fraudă etc) și 
de a primi plîngerile celor administrați. Înalta 
curte de justiție (dalisi) hotărăşte în ultimă in- 
stanță în cazurile cele mai litigioase și este sin- 
sura abilitată să pronunțe condamnările la moarte; 
alte servicii au drept sarcină administrarea că- 
ilor de apă și a canalelor, a arsenalelor, a biblio- 
tecii imperiale, a universității de stat (gwoztjian), 
a gărzilor palatului, a serviciilor interne ale pa- 
latului, a casei prințului moștenitor etc. 

VIII. Planul unui palat din Chang'an; extras din Chang" 
anzhi (Memoriu despre Chang'an) de Song Minqiu 
(10 19-— 1079) 


De această administraţie centrală depinde în- 
treaga administrație a provinciilor, sau, mai de- 
grabă, a marilor regiuni (dao sub dinastia Tang, 
“lu sub dinastia Song), în care este împărțit teri- 
toiul imperiului. La nivelul cel mai de jos se 
găsesc subprefecturile (xian), circumscripții cu 
cel mult cîteva zeci de mii de locuitori. Un grup 
de subprefecturi (în medie 4 sau 5) alcătuiesc 

teritoriul unei prefecturi, al cărei sediu se află 
în principalul centru urban. Importanța acestor 
prefecturi este diferită. Cele mai multe poartă 
numele de zhou, unele însă sînt prefecturi su- 
perioare (/u). De dimensiuni variabile, în funcție 
de densitatea populației lor (cele mai întinse 
sînt şi cele mai slab populate), prefecturile co- 
respund în genere unui departament de întindere 
medie din Franţa de azi. Funcţionarii adminis- 
trației imperiale numiţi în provincii sînt foarte 
puțin numeroși. Într-o subprefectură nu sînt, în 
general, decît unul sau doi. Din această pricină 
funcționarii imperiali sînt asistați de un perso- 
nal recrutat pe plan local. Străini de regiunile 
în care rămîn la post doar pentru un răstimp de 
câțiva ani, ei trebuie să-și asigure sprijinul no- 
tabililor locali și să dea dovadă de supleţe în 
executarea. directivelor guvernului central. În 
schimb, calitatea lor de funcționari imperiali le 
asigură un prestigiu considerabil. 

Deasupra: prefecturilor există, în sfîrșit, anu- 
mite servicii specializate, cuprinzînd cîteodată 
regiuni foarte vaste, cel mai adesea cu caracter 
militar ori financiar, ce au drept obiect coordo- 
narea și controlul activității prefecturilor. Aceste 
servicii sînt încredințate unor funcționari de rang 
înalt. | 


Instituții juridice 


S-au păstrat însemnate colecții de texte juridice și 
administrative din epoca Tang; altele au putut 
fi parțial reconstituite. Este cazul ordonanțelor 
îi regulamentelor administrative strînse ulterior 
a un loc de marele specialist japonez în istoria 
dreptului chinez, Niida Noboru. Codul imperiului 
Tang, Tanglii shui, redactat într-o primă formă 
în 624, revizuit în 627 și în 637, iar în 653 însoțit 
de un comentariu, este primul cod chinez ce ne-a 
parvenit integral. Are ca antecesor direct codul 
imperiului Zhou de Nord, publicat în anul 564, 


35 el însuși urmaș al codurilor mai puțin complete și 


mai puţin claborate ale dinastiilor Cao-Wei și 
Jin de Vest (268). Este o construcţie admirabilă, 
de o logică fără fisuri, în ciuda amplorii și com- 
plexităţii sale. Analiza principiilor fundamen- 
tale ale acestui drept, a noțiunilor și categoriilor 
sale n-a fost încă niciodată întreprinsă, deși 
aceasta ar fi un obiectiv de mare interes: o 
astfel de cercetare ar relevă, cu siguranță, o 
întreagă psihologie și un joc de noțiuni profund 
originale. În esență, este vorba despre un drept 
fundamentat pe o scară continuă de pedepse, 
în care gravitatea delictului este stabilită în 
funcție nu numai de natura lui, ci și de poziția 
celui vinovat față de victima sa. În cazul rudelor 
mai mult sau mai puțin apropiate, această po- 
ziție este definită prin tipul de doliu mai mult 
sau mai puțin îndelungat pe care îl impun re- 
lațiile de rudenie sau, în alte cazuri, prin rapor- 
turile ierarhice (împărat, funcționari de diferite 


grade, simpli particulari, persoane cu statut servil. 


etc). În afara rolului său de judecător de ins- 
trucție și, uneori, a celui de anchetator, sar ina 
magistratului nu este aceea de a cîntări răspunde- 
rile, de a „spune legea“, ci, dimpotrivă, aceea 
de a fixa cu exactitate natura delictului în funcție 
de modelele ce-i sînt puse la îndemînă prin cod, 
procedînd prin asimilare (Jun) și conformîndu-se 
unui barem care prevede, după caz şi în chip 
foarte strict, mărirea sau reducerea pedepsei. 
Aceste caracteristici ale dreptului chinez sînt stră- 
vechi și oferă indicații despre echivalența abso- 
lută existentă, atît în limbă, cît și în concepte, 
între termenii și noțiunile de delict și de pe- 
deapsă (limba chineză nu cunoaște decît un 
singur termen — 245 — pentru amîndouă noțiu- 
nile). Scara pedepselor comportă serii de pena- 
lităţi care își schimbă natura pe măsura agra- 
vării lor: lovituri de nuia, lovituri de bambus, 
muncă forțată, deportare și muncă forțată, su- 
grumare şi decapitare. Distinct de alte tipuri de 
legislaţie, codul are un caracter strict penal. Codul 
Tang cuprinde mai mult de 500 de articole, siste- 
matizate în 12 secţiuni: 

[. Definiţii și reguli generale. 

II. Legi privind transgresarea locurilor inter- 
zise (palate imperiale, porți de incintă, ziduri, 

osturi de frontieră etc). 

III. Delicte comise de funcționari în exerci- 
tarea funcțiilor lor. 

IV. Legi privind familiile țărănești (pămînt, 
impozite, căsătorie). 

V. Legi privind hergheliile și depozitele de stat. 

VI. Legi privind recrutarea trupelor. 

VII. Delicte împotriva persoanelor și bunurilor. 

VIII. Delicte comise în timpul unor încăicrări. 

IX. Falsuri şi contrafaceri. 

N. Legi diverse cu caracter special. 

XI. Legi privind prinderea celor vinovați. 

XII. Legi privind administrarea justițici. 


Reglementări agrare 


Sistemul agrar din epoca Tang — în secolul 
al VIl-lea și prima Jumătate a secolului al 
VIII-lea — prezintă una dintre trăsăturile cele 
mai remarcabile din istorie: recurgerea la un 
sistem de distribuire a pămînturilor care avea 
să asigure pentru mai bine de un veac regulari- 
tatea veniturilor fiscale și să mențină o anumită 
stabilitate socială. Practica repartizării egale de 
loturi viagere apăruse sub dinastia Wei de 
Nord, adoptarea ci oficială datînd din anul 486. 
Dar în vreme ce în această epocă scopul era în- 
curajarea defrișărilor în zonele uscate, prin în- 
mulțirea loturilor, ordonanţele agrare (tianling) 
promulgate de dinastia Tang în anul 624 ur- 
măresc să pună la îndemîna fiecărei familii ță- 
rănești suprafeţele de teren indispensabile pentru 
subzistență şi pentru plata impozitelor. „Metoda 
repartizării egale a pămiînturilor“ (funtianfa), 
adoptată în acest moment este, într-adevăr, in- 
disociabilă de legile fiseale promulgate în 619. 
Aceste legi defineau trei tipuri de dări ce se 
refereau, potrivit unei practici exercitate con- 

persoane: 2 — impozit în cereale, young — cor- 
vezi diferite și diao — impozit în ţesături (mă- 
tăsuri — fuan — în regiunile sericicole, pînză de 
cînepă — bu — în celelalte regiuni, îndeosebi în 
nord-vest). Impozitul în cereale și cel în ţesături se 
aflau în relaţie cu două tipuri de bunuri funciare 
fundamental diferite, precis delimitate de noile 
reglementări agrare: pe de o parte, pămînturile 
pentru culturile mari (griu, mei, orz), pe de altă 
parte, suprafeţele mici ocupate de locuinţă şi de 
grădină, precum și plantațiile de duzi ori de 
cînepă necesare micului artizanat casnic în do- 
meniul mătăsii și pînzeturilor. În vreme ce tere- 
nurile pentru culturile mari trebuiau repartizate 
în loturi viagere (Foufentian), potrivit numărului 
de bărbaţi adulți din fiecare familic, celelalte 
bunuri funciare, şi ele limitate, crau socotite drept 
proprietăți permanente (yongye). Pentru bătrîni, 
bolnavi cronici, infirmi, văduve, negustori și meş- 
teșugari, călugări și călugărițe erau prevăzute 
loturi mai puţin întinse, cu repartiție viageră 
(koufentian). Loturile erau foarte reduse în „dis- 
trictele la strîmtoare“, unde populația era densă, 
faţă de „districtele largi“. În sfîrşit, existau nu- 
meroase derogări pentru un întreg ansamblu de 
terenuri care nu erau supuse repartizărilor şi 
erau exceptate de la sistemul stabilit prin ordo- 
nanțe (terenuri publice, terenuri legate de funcţii, 
pămînturi acordate de împărat, pămînturile mi- 
năstirilor, coloniilor militare, coloniilor agri- 
cole etc). 


Acest sistem fiscal și agrar implica un rccensă- 
mâînt foarte exact al populației, o cunoaștere pre- 
cisă a cadastrului fiecărui district şi o clarifi- 
care riguroasă a indivizilor în interiorul grupelor 
de vîrstă definite de ordonanţe: „galbeni“ (su- 
gari), „mici“ (copii), „mijlocii“ (adolescenți), 
adulți și bătrîni. S-a crezut multă vreme că, 
din pricina complexităţii acestui control admi- 
nistrativ, „metoda repartizării egale a pămîntu- 
rilor“ n-ar fi avut decît o existență teoretică, 
Iescoperirea unor manuscrise din secolele al 

Gansu, și lurfân (Gaochang), din Asia Centrală, 
a adus însă dovada funcţionării ei efective. 
Anumite documente de la Turfân vorbesc despre 
restituirea și distribuirea pămînturilor potrivit 
sistemului repartizărilor viagere, iar registrele 
de recensămînt (hui) de la Dunhuang, care pre- 
zintă situaţia familiilor, cu vîrsta fiecăruia din- 
tre membrii acestora, precum și un releveu exact 
al loturilor și al delimitării acestora, datează 
dintr-o epocă în care sistemul se afla deja în 
declin, dar încă nu dispăruse. 

Este posibil ca sistemul să nu fi putut fi 
aplicat efectiv decît în zona de cultură uscată, 
ce se întinde de la provinciile de nord pînă în 
Valea Huai: mai în sud, aşezările formau uni- 
tăți mai greu de împărțit, iar investițiile menite 
amenajării şi irigării lor făceau mai acut senti- 
mentul de proprietate. Diferenţele între China cul- 
turilor de grîu și China orezăriilor s-au accentuat 
în perioada avîntului riziculturii, dintre seco- 
lele al VIII-lea și al XI-lea. Ele au rămas însem- 
nate în epoca dinastiei Ming (secolele al XIV-lea- 
al XVII-lea) în care se constată o dualitate de 

| regimuri fiscale, ce corespunde aproximativ opo- 
ziţiei generale între zonele culturilor de grîu și 
sorg și zonele culturilor de orez. 


Armatele 


Nucleul armatelor Sui și Tang din secolul al 
VII-lea este aristocratic: marile familii din Gu- 
annei (Shaanxi și Gansuul de Est) și, într-o 
mai mică măsură, din alte regiuni ale Chinei 
de Nord sînt cele care furnizează și comandă tru- 
pele cele mai bune. Oamenii lor sînt cei ce ser- 
vesc în corpurile de elită: gărzi imperiale și 
armate ale palatului. Contrar clișeului tradiți- 
onal, clasa conducătoare din secolul al VI-lea, 
sa și cea generată de aceasta, sub dinastia Sui 
şi la începutul dinăstiei Tang, nu este o clasă 
de funcționari cărturari, ci o aristocrație de tra- 
39 diție militară. Gustul ei pentru chestiunile mi- 


litare, pasiunea pentru cai, interesul pentru creș- 
terea animalelor se explică prin ascendenţele ei 
nomade și prin influența prelungită a culturilor 
de stepă în China de Nord. Fără vitejia războinică 
și simţul onoarei, fără gustul pentru acțiune pro- 
prii acestei aristocrații, marile fapte de arme din 
timpul dinastiilor Sui și Tang nu ar îi fost cu 
putinţă. 

Este adevărat că eficiența instituțiilor mili- 
tare a contribuit și ea la aceste succese. Insti- 
tuțiile în cauză au fost însă concepute, la origine, 
tocmai în funcţie de familiile de tradiție mili- 
tară: este vorba despre un sistem de miliții 
(fubing) de 800 pînă la 1200 oameni, concentrate 
în jurul capitalei în Shaanxi, în regiunea 
Taiyuan, în Shanxi — zonă de penetrație a in- 
cursiunilor turce —, precum şi la frontierele de 
nord. Acest sistem de recrutare nu se aplica, sub 
dinastia Zhou de Nord, decît familiilor dedicate 
meseriei armelor și pare să nu fi fost extins la 
familiile țărănești decît sub dinastia Tang. Este, 
într-adevăr, grăitor faptul că regulamentele pri- 
vind milițiile, promulgate la începutul dinastiei 
Tang, prevedeau ca cei angajaţi în cavalerie să-şi 
procure singuri calul și o parte din armament, 
lucru de neconceput dacă ar fost vorba de simpli 
țărani. În mod evident, în această epocă, în- 
tocmai ca și în alte perioade ale istoriei, a existat 
în armată o împărţire a sărcinilor: țăranii, puţin 
obișnuiți cu caii și ei înșiși călăreți mediocri, 
nu sînt decît în cazuri de excepție luptători care 
să poată rivaliza cu oamenii stepei. În schimb, 
ei alcătuiesc masa infanteriei, sînt capabili să 
apere posturile fortificate, să ocupe terenul și, 
adesea, sînt întrebuințaţi la acele munci indis- 
pensabile pe care le reprezintă producerea de 
furaje şi cereale, transporturile și curieratul. Tru- 
pele de elită, corpurile de intervenție rapidă nu 
“sînt formate din ţărani, ci, în chip esențial, din 
nomazi raliaţi și mai mult ori mai puțin Sinizați, 
sau, așa cum s-a întîmplat în secolele al VI-lea 

bari, din chinezi pe jumătate convertiți la obice- 
iurile și mentalitatea oamenilor de stepă. 

Un rol hotăriîtor în politica ofensivă a impe- 
riului Tang a revenit unui animal — anume 
calul, purtător al Ci feo fara Creșterea 
cailor a fost sistematic dezvoltată în secolele 
al VIl-lea și al VIII-lea. La începuturile ei, 
dinastia Lang nu dispunea, potrivit textelor, 
decît de un număr redus de cai — 5 000 cu totul — 
dintre care 3 000 fuseseră luați de la statul 
Sui, din mlaștinile de la Chi'anze, la vest de 
Chang'an, iar 2000 de la turcii din Gansu. 
Foarte repede însă, sînt create herghelii publice, 
al căror succes este rapid de vreme ce, încă spre 
mijlocul secolului al VII-lea, dinastia Tang 
dispune de 700 000 de cai, distribuiți pe pășu- 
nile din Shaanxi și Gansu, pășuni ce ocupă mari 
suprafețe. Acestor cai li se adaugă cei care sînt 
proprietate particulară și al căro+ număr nu 
este cunoscut. Creșterea pe cont propriu a cailor 
pare să [i fost foarte dezvoltată în China de Nord 

i, îndeosebi, în Gansuul Oriental, în:Shaanxi şi 
Shanxi. Regulamentele milițiilor (ung) pre- 
vedeau, cum am văzut, obligația ca luptătorii — 
ori cel puțin unii dintre ei: aceia aparținind 
marilor familii aristocratice — să-și procure ei 
înșiși caii. În prima jumătate a secolului al 
VIII-lea, o seamă de membri ai familiei imperi- 
ale, înalți funcționari și generali posedă turme de 
vite, oi, cai și cămile. Perioada în care arma- 
tele chineze au dispus de numărul cel mai mare 
de cai corespunde celei a marilor ofensive de la 
mijlocul secolului al VII-lea. Caii sînt numeroși 
și ieftini pînă către 665. Ulterior, incursiunile 
turce și tibetane dezorganizează hergheliile, si 
creşterea cailor pare să intre în declin. În 713, 
hergheliile imperiale nu mai numără decît 
240 000 de animale. În 725 cifra urcă din nou la 
400 000, graţie înnoirii metodelor de creștere și 
cumpărărilor de la crescătorii din stepă. În 
727, la Yinchuan, pe cursul superior al Fluviului 
Galben, este organizat un tîrg de cai unde turcii 
1 vin să-și vîndă animalele pe mătăsuri și metale, 

Dar, în ajunul răscoalei lui An Lushan, numărul 
de cai înregistrați de administrația hergheliilor 
nu mai este decît de 325 700. Pînă în această 
epocă, micul cal mongol, întîlnit în mod curent 
în întreaga zonă a stepelor și în China de Nord, 
dar care astăzi este pe. cale de dispariție, nemai- 
subzistînd decît în Djungaria, a fost încrucișat 
cu un mare număr de rase diferite, și aceasta din 
pricina tributurilor oferite de regatele din Asia 
Centrală şi din regiunile de dincolo de Pamir: 
pur-sînge arabi aduși în 703 la curtea Lang, 
poney sălbatici dăruiți în 654 de tibetani, cai 
de Kokand, Samarcand, Buhara, Kish, Chach, 
Maimargh, Khuttal, cai din Gandhăra, Khotan, 
Kuchă, cai kirghizi de Baikal etc. 
Aristocrația din nord nutrește, în secolele al 
VII-lea și al VIII-lea o adevărată pasiune pentru 
cai. Înalta societate merge călare și jocul de polo, 
importat, neîndoielnic, din Iran, face furori 
la Chang'an. Pasiunea pentru cai explică locul 
ocupat de acest animal în pictură — unii pictori, 
precum Han Gen (către 720—780), sînt speciali- 
zaţi în acest subiect — și în sculptura din epoca 
Tang, așa cum o demonstrează magnilicele baso- 
reliefuri din mormîntul împăratului Taizong 
(626 — 649) și figurinele funerare. Calul din 
epoca Tang are caracteristici ce indică influența 
importurilor și încrucişărilor cu rasele din 
Orientul Mijlociu și din Transoxiana, mai înalți 
și mai svelți decît micul poney mongol, care va 
reveni, în forță, pe primul plan după dinastia 
Tang, aşa cum o dovedesc picturile din epocile 
Yuan (secolele al XIII-lea —al XIV-lea) și 
Ming (secolele al XIV-lea — al XVII-lea). 
Incursiunile tibetane din anul 763, în cursul 
cărora sînt furați cei mai mulți dintre caii din 


hergheliile publice, marchează declinul definitiv 


„al creşterii acestor aninale în China de Nord- 
Vest. Imperiul Tang nu va mai putea recurge de 
acum înainte decît la paliative: achiziții de cai 
de la particulari (30 000 de iepe sînt cumpărate 
pe teritoriul capitalei pentru grajdurile pala- 


tului) şi de la nomazi (cumpărări de cai în schim- 32 

bul a 10000 de suluri de mătase în anii 815-816, în 
regiunea Munţilor Ordos), încercarea eșuată de a 
înființa în 817—820, după o expropriere a pă- 
mâînturilor țărănești, crescătorii de stat în zonele 
agricole din Shaanxi, Henan și din nordul Hu- 
beiului. Uigurii, care ajutaseră dinastia Tang 
în luptele din 758—759 împotriva tibetanilor, 
obțin în schimb monopolul aproape absolut 
asupra comerțului cu cai. Aprigi la cîștig, ei 
vînd administraţiei chineze, pur şi simplu, niștă 
mîrțoage, dar la preţuri exorbitante: la sfîr- 
şitul secolului al VIII-lea, un cal uigur era vîndut 
în schimbul a patruzeci de cupoane de mătase. 


Regiunile cele mai bune pentru creșterea cailor 
par să fi fost cele din Gansuul Oriental, din 
Valea Jing, în Shaanxi, și din părţile occiden- 
tale ale provinciei Shanxi. În ziua în care China 
nu a mai fost în stare să asigure protecția acestor 
regiuni împotriva incursiunilor muntenilor și 
nomazilor, ca şi-a pierdut unul dintre princi- 
palele mijloace de intervenţie în Asia Centrală și 
a fost condamnată la repliere spre „Henan și 
spre regiunile din sud-est: aceasta a fost, fără 
putință de tăgadă, una dintre cauzele slăbiciunii 
imperiului Song pînă la cucerirea lui de către 
jinchenii veniți din nord, între 960 și 1126. 

Distribuirea armatelor chineze este grăitoare 
—, iar remarcile care pot fi făcute în această 
privință nu sînt valabile doar pentru epoca Tang. 
Aceste armate sînt concentrate în jurul capi- 
talelor și în lungul frontierelor de nord și nord- 
vest. Sarcinile lor esențiale sînt apărarea impe- 
riului împotriva incursiunilor și invaziilor de la 
fruntarii și asigurarea protecției puterii centrale 
împotriva răscoalelor din provincii. Gărzile im- 
periale, staționate în sudul capitalei, şi armatele 
cantonate la nord de palat canstituie o pavăză 
nemijlocită împotriva încercărilor de lovitură de 
stat. În afară de aceasta, gărzile furnizează 
escorta împăratului pe timpul deplasărilor sale 
sau detașamente militare pentru marile ceremo- 
nii: desfăşurare de forță și totodată de fast încre- 

vește armatele de la frontiere, ele îndeplinesc, 
potrivit tipului lor, două funcții diferite: este 
vorba fie de corpuri expediționare, în care cava- 
leria reprezintă elementul cel mai activ, fie de 
garnizoane care au în sarcină liniile de apărare 
și nodurile de comunicaţii. Trupele cantonate în 
provincii nu reprezintă decît o foarte mică parte 
din ansamblul armatelor chineze. Puterea impe- 
rială pare să nu-și facă griji în această privinţă. 
Atîta vreme cît nu se transformă în adevărate 
rebeliuni armate, sprijinite cîteodată de clasele 
înalte, răscoalele țărănești nu reprezintă un peri- 
col serios şi urgent. Nu-i vorba decît despre bande 
de țărani dezrădăcinaţi, care trăiesc din jaf, 
adăpostindu-se în munţii greu accesibili sau as- 
cunzîndu-se în regiunile mlăștinoase. Rău echi- 
pate, ele sînt îndeobște neputincioase în fața 
orașelor fortificate, unde își au reședința repre- 
zentanții puterii imperiale. Banditismul nu cste, 
în cele din urmă, decît un rău cronic, dar supor- 
tabil. De altfel, cu şcfii acestor bande se poate 
trata, raliindu-i în schimbul acordării unor ti- 
tluri şi funcții oficiale. Este în tot cazul limpede 
că pentru a menţine liniște în provincii, puterea 
centrală nu se bizuie în primul rînd pe forță. 
Gruparea locuitorilor în mici uhități răspunză- 
toare pentru actele fiecăruia, obligația de a de- 
nunţa delictele, responsabilitatea funcţionarilor 
și conducătorilor de districte, de sate și de familii 
formează, încă de la începuturile imperiului, 
un sistem de constrîngeri atît de general şi atît 
de bine integrat moravurilor, încît nici măcar 
nu mai este resimţit ca atare. De aici, remarcabila . 
lui eficacitate. 


2. Marea expansiune 
din secolul al VII-lea 


Începînd cu sfîrşitul secolului al VI-lea, lumea 
chineză se consolidează, se îmbogățește, se orga- 
nizează, încearcă să-şi extindă influența în 324 


afară și să respingă populaţiile care fac incursiuni 
la hotarele ei: tuyuhuni din Qinghai, tanguţi, de 
la hotarele Sichuanului, turci și alți nomazi din 
Mongolia şi Djungaria, kitani din Mongolia Ori- 
entală și din bazinul Rîului Liao (Manciuria), 
populații din regatul Koguryo (Coreea de Nord). 
Această lume este stimulată, în același timp, de 
pericole venite din exterior, care o incită să-şi con- 
solideze forțele, şi de avîntul propriei sale puteri. 


Evenimentele 


În zona de stepă situaţia se modificase începînd 
cu mijlocul secolului al VI-lea, odată cu for- 
marea unei noi confederații de triburi nomade, 
conduse de turci (/ujiie). Acești întemeietori ai 
unui nou imperiu de stepă puseseră capăt în 552 
hegemoniei ruanruanilor sau (rouranilor) asupra 
regiunilor ce se întindeau de la Valea Orkhon, la 
sud de Baikal, pînă în Valea Ili. Mai periculoasă 
decît cea a predecesorilor lor, amenințarea turcă 
se află la originea celei de a doua mari perioade 
de construcție din istoria Marelui Zid, după 
cea din secolele al III-lca — al II-lca î.c.n., și 
înaintea celei de-a treia și ultime perioade, din 
secolul al XV-lea. 

În vreme ce dinastia Wei de Nord sc limitase 
la consolidarea, în 423, a vechilor ziduri din epo- 
cile Qin și Han și la fortificarea, în 446, a regi- 
unii Datong (extremul nord al provinciei Shanxi), 
unde se afla capitala statului, dinastia Qi de 
Nord construiește în 555—556 noi linii de apă- 
rare, dublate în parte în anii 557 şi 565, și care 
urmează un traseu situat mult mai la sud decît 
cel al fortificațiilor din epoca Qin. Este același 
traseu pe care îl va adopta în secolul al XV-lea 
dinastia Ming. 

Cînd, în 577, China de Nord este unificată 
sub dinastia Zhou, relaţiile între turci şi chinezi 
se modifică: în timp ce, pînă la această dată, 
cele două imperii din nord, aflate în luptă unul 

schimbă datele problemei: ea constituie condiția 
necesară celei de-a doua mari expansiuni chineze 
în Asia, după aceea din epoca Han. 

Divizarea în 582 a turcilor în două confedera- 
ții—cea a turcilor orientali, din Valea Orkhon, 
și cea a turcilor occidentali, în Altai — nu pare 
să le fi slăbit forţa; în același an ei pătrund în 
masă dincoace de Marele Zid, iar în 385 imperiul 
Sui este obligat să prelungească spre vest forti- 
ficaţiile construite de dinastia Qi de Nord. Noul 
tronson se extinde pe 350 km, de la Munţii Ordos 
pînă la actualul Yinchuan (regiunea Ningxia), pe 
cursul superior al Fluviului Galben. Incursiunile 
încetează, pentru un timp, în urma unui tratat 
încheiat în 584 şi urmat, în 590, de căsătoria 
unei prințese chineze cu unul dintre hanii turci. 
Aceştia, reiau însă ofensiva în jurul anului 600, 
ajungînd în 601 pînă în apropiere de Chang'an. 
Amenințarea turcilor, respinși în 608 către Ko- 
konor, nu va fi înlăturată decît în 630, prin marea 
ofensivă care asigură imperiului Tang controlul 
Munţilor Ordos și a Mongoliei de Sud-Vest. 

Anul 630 marchează începutul marii expansiuni 
Tang în Asia, în vremea împăraților Taizu. şi 
Gaozong (626-683). Întrîngerea turcă deschide în 
630—645 căile Asiei Centrale armatelor şi admi- 
nistrației chineze : în 640, Hami și Turfân (regatul 
Gaochang întemeiat de coloni chinezi), în 658 
Karashâhr şi Kuchă, apoi oazele din Transoxiana 
trec succesiv sub controlul Chinei. Ciicumscripții 
chineze sînt create dincolo de Pamir: prefecturile 
Kang (Samarkand), An (Buhara), Shi (Tașkent), 
Mi (Mâimargh), He (Kushânika), Cao (Kaputana), 
Shi (Kish). În 648, generalul Wang Xuance 
organizează, neîndoielnic cu trupe nepaleze și 
tibetane, o expediţie în India de Nord, în regiunea 
Patna, pentru a tranșa în favoarea Chinei pro- 
blema succesiunii la tronul micului regat Maga- 
dha. În nord-est, Manciuria și aproape întreaga 
peninsulă coreeană trec, în jurul anului 660, sub 
controlul imperiului Tang. În 662, Chinain- 
tervine în afacerile interne ale dinastiei sassanide 
la Ctesiphon, pe Tigru, în chiar momentul cînd 326. 


imperiul persan este amenințat de înaintarea 
arabilor omeyyazi. Extinderea controlului im- 
periului Tang asupra acestor vaste teritorii 
duce la crearea a șase „guvernăminte generale" 
(dudufu sau duhufu), un fel de protectorate mili- 
tare: Annan la Hanoi, Beiting (Bishbalik, regi- 
unea actualului Urumchi, în sudul Djungariei), 
Anxi în Gansuul Occidental, Andong în Liaoning 
(Manciuria de Sud), Anbei, în nord-vestul Mun- 
ților Ordos și Shanyu, în nord-estul aceleiași 
regiuni, în Mongolia. 

Expansiunea imperiului Tang din Coreea pină 
în Iran și din Valea [li pînă în centrul Vietna- 
mului este, fără îndoială, fenomenul cel mai 
important din istoria politică a Asiei în secolul 
al VII-lea, fenomen ce implică o remarcabilă 
organizare militară și administrativă : mobilitate 
și rapiditate a trupelor de intervenție formate 
din corpuri de cavalerie, creșterea cailor, implan- 
tarea de colonii militare în Asia Centrală pentru 
aprovizionarea armatelor, sisteme de stații de 
poștă, o intensă activitate diplomatică. Dar 
această extraordinară expansiune, care face din 
China dinastiei Tang cea mai mare putere din 
Asia acelei epoci, este fragilă. Ca și în epoca 
Han, lungimea și dificultatea comunicaţiilor 
între capitală și regiunile pe care China le contro- 
lează în Asia Centrală explică extrema precaritate 
a ocupației chineze în aceste regiuni, în care 
trebuie să fie întreținute, cu mari cheltuieli, co- 
lonii militare. Kashgar, oaza cea mai de vest a 
bazinului Tarim, se află la aproape 5 000 km de 
Chang'an, iar drumurile ce leagă Anxiul de 
Hami și Turfân străbat regiuni de deșert, în care 
locurile cu apă sînt rare. Mai depărtate încă, teri- 
toriile situate dincolo de Pamir nu sînt accesi- 
bile decît prin trecători de munte, a căror parcur- 
gere constituie o adevărată aventură. 
Dacă supunerea tuyuhunilor și tanguţilor din 
Qinghai şi Gansu este un fapt împlinit încă de la 
începuturile dinastiei, dacă problema turcă este 
soluționată în linii esențiale prin marea ofensivă 

progresivă a unei părți din triburile de stepă, 
totuși incursiunile nomazilor și muntenilor nu 
încetează, punînd din nou sub semnul întrebării 
ralierea la imperiul Tang a oazelor din Asia 
Centrală și amenințînd securitatea garnizoanelor 
și caravanelor. Imperiul Tang este obligat să 
organizeze o expediție în Valea Ili împotriva 
turcilor orientali, a căror capitală, Suyab, situată 
pe cursul Rîului Tchou, va fi distrusă abia în 
748 de către armatele chineze. Noi dificultăți 


apar odată cu expansiunea tibetanilor, care 


între 670 şi 678 fac incursiuni în zona oazelor 
şi ocupă la un moment dat Khotân, Yărkand, 
Kashgar şi Kuchă, și apoi, odată cu expansiunea 
arabă, provoacă un recul al influenței chineze în 
Iran pentru ca în curînd să amenințe cuceririle 
Chinei în Transoxiana și în regiunea Kashgar. 


3. Istoria politică 
a perioadei 684—755 


Împărătesele Wu și Wei 


Sf. jitul secolului al VII-lea și primii ani ai se- 
colului al VIII-lea sînt dominați de uimitoarea 
figură a unei foste concubine a împăraţilor 
Taizong (626-—649) și Gaozong (649—683) —Wu 
Zhao (624—705). Foarte influentă începînd din 
654, împărăteasă titulară în anul următor, ea 
domnește în fapt după moartea lui Gaozong, sur- 
venită în anul 683. Îndepărtind de la tron pe 
urmașul legitim, ia în 690 numele imperial de 
Zetian și întemeiază dinastia Zhou, al cărei 
unic suveran va fi: este primul și singurul îm- 
părat de sex feminin din istoria Chinei. Acest 
intermezzo de 15 ani (sau de 27, dacă luăm 
în considerare întreaga perioadă în care Wu 
Zetian a deținut în fapt puterea) nu poate fi 
explicat decît prin societatea politică a epocii şi 
prin influența hotărîtoare a budismului. Toate 


p9 eforturile împărătesei Wu, începînd din momentul 


în care a fost capabilă să-și exercite influența 
asupra guvernului, au tins spre eliminarea de 
la putere a reprezentanţilor aristocrației din 
nord-vest, ce ocupau toate posturile de comandă 
încă de la începuturile dinastiei şi care controlau, 
îndeosebi, gestiunea statului prin intermediul 
cancelariei imperiale (men xiasheng). Imediat după 
moartea lui Gaozong, în 684, Zetian a pus să fie 
masacrați cîteva sute dintre acești aristocrați, 
precum și numeroși membri ai familiei imperiale 
Li. Transferînd sediul obișnuit al curții de la 
Chang'an la Luoyang, ea scapă mai ușor de sub 
controlul marilor familii. Împărăteasa a dorit, 
de asemenea, să înlesnească formarea unei noi 
clase de administratori, recrutaţi prin concurs. 
Este remarcabil faptul că examenele și probele, 
ce nu jucaseră sub dinastia Han decît un rol se- 
cundar în recrutarea și promovarea funcționa- 
rilor, n-au fost organizate în mod sistematic decît 
începînd cu anul 669. Accastă instituție, care avea 
să aibă în lumea chineză o influență atît de con- 
siderabilă, a fost mai întîi o armă politică în 
mîinile împărătesei Wu Zetian. Odată urcată 
pe tronul imperial în 690, ea schimbă întreaga 
nomenclatură oficială și organizarea administra- 
tivă, inspirîndu-se, așa cum făcuse cu șapte 
secole în urmă uzurpatorul Wang Mang, din acel 
text clasic suspect care este Zhouli. Ea schimbă 
și denumirile localităților și inventează nouă- 
sprezece noi caractere de scriere, a căror între- 
buințare devine obligatorie. 

Extraordinara ascensiune a lui Wu Zhao și, 
îndeosebi, înscăunarea ei nu s-ar putea explica 
fără ajutorul și sprijinul ocult al bisericii bu- 
diste, devenită o mare putere politică şi econo- 
mică începînd cu primii ani ai secolului al VI-lea. 
O seamă de preziceri budiste născocite în favoarea 
ei o desemnau pe fosta concubină a lui Taizong 
drept viitor împărat și drept reincarnarea lui 
- Bodhisattva Maitreya (Mile), Buddha mîntui- 
torul, mesia a cărui așteptare însuflețise în 
trecut mai multe secte milenariste, Ea însăși 

rițe, după moartea lui Laizong. Bigotă, supersti- 
țioasă, a copleșit cu favoruri biserica (recrutări 
de călugări, întemeieri de mînăstiri, construcții, 
turnări de clopote și de statui). Sub domnia sa 
a fost sculptat în stîncă, în defileul L.ongmen, la 
sud de Luoyang, imensul Vairocana cu cei doi 
acoliți ai săi. 

Perioada în care Wu Zetian s-a aflat la putere 
şi cei cinci ani care au urmat restaurării, în 
705, a dinastiei Tang — moment în care atot- 
puternică este împărăteasa Wei — sînt o epocă 
de risipă şi de relaxare generală a moravurilor. 
Principi şi prințese imperiale, înalți funcționari, 
favoriți, mari mînăstiri se îmbogățesc și-și 
sporesc domeniile funciare. Mica țărănime, bene- 
ficiară. a loturilor viagere, este strivită sub 
povara impozitelor şi corvezilor. Numărul dij- 
mașilor crește. 


Vîrsta de aur a dinastiei Tang 


Prima jumătate a secolului al VIII-lea (sau, 
mai exact, anii 710—755) este perioada cea mai 
strălucită din istoria dinastici Tang. În această 
epocă influența Chinei în Asia se află la apogeu. 
Capitala, Chang'an, devine centrul unei civili- 
zații cosmopolite, în care se amestecă influențe 
din Asia Centrală, din India și din Iran. Poezia 
clasică și studiile budiste se află la maxima lor 
strălucire, 

În 710, Li Longji (685—762), fiul împăratului 
Ruizong, îndepărtat de la putere în 690 de către 
Zetian, elimină clanul împărătesei Wei și așază 
pe tron pe tatăl său, înainte de a domni el 
însuşi, cu începere din anul 712, sub titlul de 
Xuanzong (712—756). Această mare domnie în- 
cepe printr-o punere în ordine a finanţelor, a 
administrației și a moravurilor politice. Se de- 
pun eforturi pentru a reconstitui, în 721 și 724, 
registrele de recensămînt, în scopul de a găsi 
un remediu pentru reducerea dramatică a numă- 


31 rului de familii impozabile. Declinul sistemului 


milițiilor (fubing), care îngăduise în secolul 
al VII-lea expansiunea imperiului Lang în 
Asia, incită la reorganizarea armatei, reformele 
sporesc autonomia și puterea de inițiativă a şe- 
filor militari. O mai bună gestiune a hergheliilor 
imperiale, neglijate în vremea împărătesei 
Zetian, permite să se dispună din nou de un mare 
număr de cai. Imperiul Tang intervine în vazinul 
fluviului Amu-Daria, la cererea regatului Tokha- 
ra și a altor regate din această regiune, amenin- 
țate de incursiunile arabe. În 723, regatul tri- 
burilor mohe, vînători de la hotarele Heilongjian- 
gului (Amur), este transformat în prefectură 
chineză. Începînd cu 745, se desfășoară o vastă 
contraofensivă pentru a stăvili înaintarea arabă 
în lransoxiana şi în Valea Ili. 

Se produc însă, între timp, transformări lente, 
care aveau să ducă la una dintre cele mai mari 
crize din istorie. Sistemul agrar continuă să se 
degradeze. Puterea șefilor de armate crește prin 
crearca, la hotarele nordice, a unor regiuni mili- 
tare (fanzhen sau fangzheu) aflate sub comanda 
unor comisari imperiali (7jedush1). Formarea 
din soldați de meserie a unor importante armate 
constituie o amenințare pentru puterea centrală, 
însă favorurile acordate de stat căpeteniilor 
militare continuă să crească în timpul domniei 
lui Xuanzong. Cheltuielile destinate armatelor 
trec de la 2 milioane de legături.a cîte 1000de 
monede de aramă în anul 713, la 10 milioane în 
741 și ajung în 755 la 15 milioane. În același 
timp, imperiul Tang este obligat, în fața presi- 
unii regatului tibeto-birman Nanzhao din Yun- 
nan, să cedeze acestuia controlul drumurilor și 
teritoriilor din sud-vest, în vreme ce contraofen- 
siva din 750 în actualul Turkestan sovietic se 
soldează cu un eșec: în 751, armatele Tang, 
comandate de generalul coreean Gao Xianzhi, 
sînt zdrobite de arabi în bătălia de la Riul 
Talas, la sud de Lacul Balhaș. Începînd cu anul 
745, la nord-vest de Dunhuang (regiunea FHami) 
se constituie un regat de populaţii turce pe jumă- 


tate sedentarizate, cunoscute sub numele de 
uiguri. 

Pe plan politic, restaurarea în 705 a dinastiei 
Tang fusese urmată de întoarcerea la putere a 
vechii aristocrații din nord-vest, care din acest 
moment intră în luptă-cu noua clasă de funcțio- 
nari recrutați prin concurs. Conflictul se află 
la apogeu în 736, cînd se opun unul altuia func- 
ționarul-cărturar Zhang Jiuling (673—740), un: 
creol născut în zona subtropicală, și Li Linfu 
(2 — 752), reprezentant al aristocrației din Valea 
Wei. Lucrurile se complică atunci cînd, spre 
sfîrșitul domniei, Xuanzong se dezinteresează 
de gestiunea statului și, sub influența concubinei 
Yang Yuhuan, celebra guzfui Yang, intrată la 
palat în 745, acordînd posturi importante mem- 
brilor familiei acesteia. La moartea lui Li Linfu, 
în 752, vărul favoritei imperiale, Yang Guozhong, 
intră în competiție cu generalul An Lushan 
pentru postul de prim ministru. Numirea în 
acest post a lui Yang Guozhong declanșează, 
la sfîrșitul anului 755, marea rebeliune militară 
a lui An Lushan. | 


Rebeliunea militară din anii 755-763 


Expansiunea militară, succesele armatelor chi- 
neze din Coreea pînă în Iran au dus, sub domnia 
lui Xuanzong (7i2—756), la un fel de precipitare 
scăpată de sub control. Puterea centrală pare 
să fi uitat că, în asemenea împrejurări, arma- 
tele de meserie, mînate de interese proprii și 
în care domnește o. stare de spirit din ce în ce 
mai îndepărtată de cea a civililor, ajung să se 
constituie printr-un proces ce urmează parcă un 
fcl de pantă naturală. A spori autonomia arma- 
telor, a concentra comandamentele, a te încre- 
dința oamenilor de meserie înseamnă a-ți pro- 
cura mijloacele unei politici ofensive și victo- 
rioase, dar totodată înseamnă a slăbi statul. 
Or, tendința de a spori puterea șefilor de armate, 
333 manifestată în prima jumătate a secolului al 

VIII-lea, se accentuează din rațiuni de politică 
internă: pentru a face față puterii rudelor con- 
cubinei Yang Yuhuan și, îndeosebi, puterii lui 
Yang Guozhong, care transformase Sichuanul 
într-un fel de feudă a sa, marele ministru Li 
Linfu, care guvernează imperiul între 737 şi 
752, încearcă să favorizeze pe generalii armatelor 
din nord, Li Linfu mizează, îndeosebi, pe ge- 
neralii de origine străină, în speranța că vor fi 
mai ușor de manevrat decit militarii chinezi. 
Așa se face că, în regiunea actualului Beijing, 
aprovizionată prin mijlocirea unui canal, încă 
din vremea războaielor purtate în Coreea de 
imperiul Sui, generalul An I.ushan se vede co- 
pleșit de favorurile Curţii. Născut din tată sog- 
dian și din mamă turcă, An Lushan are drept 
nume de familie pe cel al sogdienilor originari 
din Buhara, la nord de Amu-Daria, și drept 
nume patronimic o transcriere destul de exactă 
a numelui iranian Roxana („lumină'), același 
cu al prințesei din Bactriana luată de soție de 
către Alexandru cel Mare. În iarna 755—756, 
An Lushan pornește în fruntea armatelor sale 
către Luoyang și Chang'an, care se predau fără 
a opune nici o rezistență. Nararea dramaticelor 
evenimente care au urmat — fuga împăratului 
la Chengdu, succesiunea lui Shi Siming la con- 
ducerea armatelor rebele după moartea, în 757, 
a lui An Lushan, dilicila recucerire a regiunii 
celor două capitale de către noul împărat Suzong, 
cu ajutorul tibetanilor și uigurilor — nu-și are, 
desigur, locul aici, unde nu poate fi vorba decit 
despre o rapidă survolare a istoriei Chinei. În 
schimb, se cuvin subliniate foarte gravele con- 
secințe ale acestei tragedii. 


Capitolul 2 
TRANZIŢIA CĂTRE TIMPURILE MODERNE 


1. Consecințele rebeliunii 


Rebeliunea lui An Lushan și Shi Siming poate fi 
considerată drept una dintre marile cotituri ale 
istoriei lumii chineze, deoarece este însoțită și 
urmată, în toate domeniile, de o netă schim- 
bare a orientărilor. Criza pare să fi grăbit pre- 
facerile care în prima jumătate a segolului al 
VII-lea abia se prefigurau: relațiile externe, po- 
litica, economia şi societatea, viața intelec- 
tuală — toate oferă modificări rapide începind 
cu anii teribili 755—763. 


Refluxul 


În cursul crizei se descompune întregul sistem 
de protecţie instalat la hotarele imperiului, 
Controlul Pamirului este pierdut încă de cînd, 
cu cîțiva ani înainte de răscoală, arabii au ocupat 
regiunea Kashgar. Uigurii, principalii aliați ai 
puterii legitime, se întind în 757 în Gansu și 
domină astfel toate regiunile situate între Wu- 
wei, în centrul Gansuului, și Lurfân. Se atirmă, 
de asemenea, puterea tibetanilor: aceştia fac 
incursiuni în oazele din Asia Centrală, în Qin- 
ghai și în Gansu. În 763 ei se instalează la Ning- 
135 xia, pe cursul superior al Fluviului Galben, 


fură caii din hergheliile imperiale din Gansuul 
Oriental și pătrund chiar în Chang an. Începînd 
cu anul 790, toate teritoriile aflate la vest de 
trecătoarea Yumen ies definitiv de sub controlul 
Chinei. Dacă ne gîndim la raporturile constante 
pe care, începînd cu dinastia Han, statele chi- 
neze le-au întreținut cu Asia Centrală și cu re- 
giunile situate dincolo de Pamir, acesta repre- 
zintă un eveniment cu consecinţe capitale pentru 
istoria civilizației chineze. 

În nord-est, statul Silla, care se impusese în 
Coreca la sfîrşitul secolului al VII-lea, se declară 
independent de imperiul Tang. În sfîrșit, în 
regiunile cuprinse între Sichuan și Birmania, se 
dezvoltaseră, începînd cu mijlocul secolului al 
VIl-lea, o seamă de principate tibeto-birmane 
sinizate ori permeate de influențe chineze, in- 
diene și tibetane, aliate cînd ale Chinei, cînd 
ale Tibetului. Cel mai puternic dintre ele, acela 
al „principelui din Sud“ (Nanzhao), își asimilase 
rivalii și, din anul 750, începuse să se extindă 
în ciuda expedițiilor chineze trimise pentru a-l 
ține în loc. Principatul Nanzhao va deveni și 
mai amenințător în secolul al IX-lea, lansîn- 
du-și atacurile pînă în regiunea Chengdu și 
punînd stăpînire, în 827, asupra bazinului Flu- 
viului Roșu și asupra Hanoiului. După cșecul 
unei expediții chineze din 865—807, va reuși 
chiar să ocupe pentru o vreme capitala Sichua- 
nului. Cunoscut, începînd cu anul 902, sub nu- 
mele de regatul Dali (localitate situată pe malul 
occidental al Lacului Erhai, în vestul provincici 
Yunnan), acest stat din sud-vest avea să se 
mențină pînă la cucerirea sa de către mongoli, 
la mijlocul secolului al XIII-lea. 

Replierea generală, care urmează marii pe- 
rioade de expansiune din secolul al VII-lea şi 
din prima jumătate a secolului al VIII-lea, se 
va accentua în secolul al X-lea, odată cu forma- 
rca în nord-est a imperiului sinizat al kitanilor, 
și cu pierderea de către chinezi a controlului 

de un mileniu şi mai bine de administrare şi 
colonizare chineze, Vietnamul scutură în 939 
tutela regatului Han de Sud, instaurat la Guang- 
zhou, și de atunci își va păstra constant inde- 
pendenţa, excepție făcînd ocupația mongolă și 
scurta perioadă în care, la începutul secolului 
al XV-lea, Vietnamul va face parte din imperiul 
Ming. 


Transformarea sistemului fiscal 
și evoluția societății 


Schimbările nu sînt mai puţin importante într-un 
cu totul alt domeniu: acela al organizării fiscale, 
ce sc află în strînsă legătură cu alcătuirea poli- 
tică, cu realitățile sociale și cu economia. - 

Sistemul repartizării viagere a pămînturilor 
destinate culturilor mari, menite să furnizeze im- 
pozitul în grîne, cra complex și mai ales fragil, 
în măsura în care depindea de un recensămînt 
și de un cadastru ce trebuie să fie precise și 
mereu actualizate. În plus, era cu neputinţă A 
aplicat peste tot o legislaţie uniformă, din pri- 
cina diversităţii de condiții geografice și ine- 
galităților de locuire, Acolo unde pămînturile 
lipseau, cra permisă emigrarea. Exista o mare 
tentație de a include. pămînturile primite ca 
loturi viagere în proprietățile familiale, oriunde 
terenurile plantate cu cîncpă înlocuiau planta- 
țiile de duzi, așa cum cra cazul în întreaga 
Chină de Nord-Vest. În sfîrșit, multiplele de- 
rogări prevăzute de regulamente lurnizau. mo- 
tive de a nesocoti legea. Așadar, încă de la sfir- 
șitul secolului al VII-lea, clasa micilor bene- 
ficiari ai loturilor viagere începe să se destrame 
și falsificarea registrelor de recensămînt se ge- 
neralizează. 

Cauzele acestui fenomen au fost cu siguranță 
multiple: emigraţiile spontane provocate de in- 
cursiunile nomazilor sau tibetanilor în regiu- 


47 mile de frontieră, atracția exercitată dc regiunile 

fluviilor Huai și Yangzi, regiuni. în care se dez- 
voltă cultura orezului și schimburile comerciale, 
presiunea exercitată de proprietarii bogaţi, în 
măsură să acorde împrumuturi țăranilor strim- 
torați. Dar cauza principală a reducerii rapide a 
numărului de familii impozabile în cursul seco- 
lului al VIII-lea a fost, fără îndoială, exploa- 
tarea celor mai săraci de către cei mai bogaţi 
şi mai puternici. Marile familii din nord-est, 
care dominau viaţa politică, nobilimea impe- 
rială (rude directe și prin alianță ale împăra- 
ţilor, familiile concubinelor imperiale), gene- 
ralii și înalții funcționari, marile mînăstiri po- 
sedau în secolul al VII-lea și în prima jumătate 
a, secolului al VIII-lea domenii particulare de- 
semnate prin denumiri variate, între care cea 
mai răspîndită era z/uangyuan (fermă-grădină). 
Aceste domenii — un fel de case de ţară cu 
parcuri de agrement — cuprindeau și exploatări 
agricole în marginea celor practicate de țărani: 
terenuri muntoase sau colinare, livezi, ca și 
cîmpuri cultivate cu cereale. Morile de pe aceste 
domenii, instalate pe cursurile de apă, erau, 
cîteodată, la originea litigiilor cu țăranii, lip- 
siți de apă pentru irigaţii. În prima jumătate a 
dinastiei Tang, domeniile particulare: se extind, 
înglobînd o seamă de pămînturi țărănești, așa 
încît caracterul lor se modifică termenul 2huang- 
vudu ajungînd să desemneze mari exploatări 
agricole, cultivate de dijmași sau de muncitori 
agricoli plătiţi. Marile domenii aveau să dea 
naștere în epocile ulterioare, ca şi villae-le 
romane, unor mici aglomerări: numeroase orașe 
din epoca dinastiei Song conservă, în chiar 
numele lor (zhuang), amintirea acestei origini. 
Aceste transformări se explică, neîndoielnic, prin 
dezvoltarea comercială pe care o cunoaște lumea 
chineză începînd cu secolul al VIII-lea. 
Eforturile întreprinse în prima jumătate a 
secolului al VIII-lea pentru a reînscrie familiile 
și pămînturile dispărute din registrele de re- 
cenşămînt rămîn vane. Din această pricină, se 

recurge tot mai des la o nouă formă de impu- 
nere, care nu se mai referă la familiile de culti- 
vatori, ci la pămînturi (dizougian) şi la recolte 
(ginemiaogian). Această practică este sistema- 
tizată și generalizată cu prilejul celebrei reforme 
a impozitelor directe din 780, datorată lui Yang 
Yan: liangshuifa — „metoda impozitelor de vară 
și de toamnă“, 

Dar reforma impozitelor agricole, dintre care 
o parte serveau la alimentarea bugetelor pro- 
vinciale, nu este suficientă. Trebuiau găsite 
surse noi de venituri, căci numeroase regiuni 
scăpau de sub autoritatea guvernului central. 
Monopolurile de stat, care permiteau taxarea 
produselor de consum curent fie la nivelul pro- 
ducției însăși, fie la nivelul distribuirii, per- 
miteau anularea deficitului prin venituri re- 
gulate, independente de situația politică. Avîn- 
tul economic produs în cursul secolului al VIII- 
lea în valea Fluviului Yangzi și în Sichuan avea 
să asigure succesul acestor noi forme de impunere, 


inspirate de amintirea celebrului monopol al 


sării și fierului instituit în 117 î.e.n, în vremea 
domniei împăratului Wudi din dinastia Han. 
Monopolul sării, cel mai sigur și mai rentabil 
în măsura în care puterea de stat controla re- 
giunile producătoare (sărăturile din provinciile 
maritime, din Hebei pînă în regiunea Guangzhou, 
lacurile sărate din sudul provinciei Shanxi și 
puțurile de sare din Sichuan), a fost instituit 
în 759, cel al spirtoaselor în 764, cel al ceaiului, 
a cărui întrebuințare se răspîndea cu iuțeală, 
în 793. Încă din 780, monopolul sării aduce 
statului jumătate din încasările sale. În 806, 
ajunge la 6 milioane de legături a cîte 1 000 de 
monede, în 808 la 8 800 000 legături. Sistemul 
fiscal și repartizarea diferitelor tipuri de im- 
pozite s-au transformat deci radical între 760 
și 800. Nu numai că impozitele agrare şi-au 
schimbat natura, nemaifiind aplicate pe culti- 
vatori, ci pe pămînturi; însă fiscalitatea de ori- 
gine comercială tinde să capete o importanță 

bizuiau pe mica țărănime. Această tendință se 
va accentua în epoca dinastiei Song (960— 1279). 

Acţiunea statului în domeniul fiscal sfirșeşte 
prin a favoriza pe negustorii bogați, care iau 
asupra lor perceperea taxei pe sare. În orice 
caz, această acțiune le dă prilejul de a mînui 
capitaluri importante și de a-și spori forța eco- 
nomică. Schimburile comerciale între bazinul 
Yangziului și China de Nord, între Sichuan și 
Zhexi (Jiangsuul de Sud și nordul provinciei 
Zhejiang) se află, din jurul anului 800, în mii- 
nile unor foarte mari negustori, deveniți inter- 
mediari oficali ai administrației; mari negus- 
tori de sare de la Yangzhou, oraș comercial 
important situat pe Marele Canal, la 20 km nord 
de Yangzi, și negustori bogaţi din Chengdu 
(Sichuan). Este de reținut creșterea extraordinară 
a comerțului cu ceai în cursul secolului al VIII- 
lea (folosirea ceaiului ca băutură începuse să se 
răspîndească în epoca Tang). De la sfîrşitul 
secolului al VIII-lea, veniturile din taxele pe 
comerțul cu ceai, produs în regiuni din Anhui, 
Zhejiang şi Fujian, precum și în Sichuan, ajung 
la 400 000 legături a cîte 1 000 de monede de 
aramă, adică la aproximativ 12%, din enormele 
venituri obținute din taxa pe sare. 


Negustorii de ceai au contribuit mult la născo- 
cirea unor procedee de transfer al creditului. 
În anii 806—820 apar primele hiîrtii de schimb, 
sub numele de feigian („monedă zburătoare”): 
negustorii de ceai ce vin să-și vîndă încărcăturile 
în capitală livrează cîștigurile lor oficiilor care 
reprezintă la Chang'an administraţiile provin- 
ciale (jinzouyuan) şi capătă polițe care le per- 
mit, după deducerea taxelor prelevate în ca- 
pitală, să fie plătiți în bani la reîntoarcerea în 
provinciile lor de origine. La sfîrșitul secolului 
al IX-lea şi la începutul secolului al X-lea, 
antrepozitele de mărfuri, prăvăliile de amane- 
tare și cele ale zarafilor și, mai apoi, casele de 
comerț din Chengdu (în Sichuan) încep să emită 
certificate de depozit negociabile, care sînt stră- 
moșii bancnotelor de hîrtie. Primele bancnote 


emise de stat vor apărea în Sichuan, în 1 024. 
Penuria de mijloace de plată într-o epocă în care 
tranzacţiile comerciale sc dezvoltau rapid s-a 
aflat la originea acestor inovații în procedeele 
de transfer al creditului. 


Primul mare avînt al culturii orezului 


În secolul al VIII-lea, centrul de greutate al 
lumii chineze tinde să se deplaseze din Valea 
Wei și din Cîmpia Centrală, unde rămăsese 
fixat încă din antichitate și din neolitic, către 
cîimpiile din bazinul inferior al Fluviului Yangzi. 
Acest fenomen capital în istorie este, fără îndo- 
ială, legat, în același timp, de progresele rizi- 
culturii pe teren inundat şi de dezvoltarea co- 
mercială a regiunilor din bazinul Yangziului, 
producătoare de mătăsuri, de ceai și de sare 
(salinele din Huai). În vreme ce metodele de 
cultură folosite pînă în secolul al VI-lea constau 
în recoltarea orezului de pe terenurile unde fusese 
semănat, ceea ce făcea indispensabilă: neculti- 
varea periodică a pămîntului, practica replan- 
tării răsadurilor permite, sub dinastia Tang, 
creșterea rapidă a randamentelor, care se va 
accelera încă în secolul al XI-lea, graţie intro- 
ducerii unor varietăți precoce de orez, apoi 
grație selecției sistematice a speciilor, făcînd 
din rizicultura pc teren inundat una dintre teh- 
nicile agricole cele mai savante din lume, care 
va da, pînă în zilele de azi, cele mai înalte pro- 
ducții la hectar. Tot în epoca Tang apar unelte 
agricole proprii acestui tip de cultură, ale căror 
forme sînt foarte apropiate de cele ale uneltelor 
de azi: lanțul cu palete (/ongguche) care permite 
ridicarea apei de la un nivel la altul cu ajuto- 
rul unui sistem de pedale, grapa (2) și plugul 
de orezărie. Aceste progrese ale riziculturii aveau 
nu numai să favorizeze popularea bazinului 
Fluviului Yangzi, ci și, grație unui sistem de 
canale construite în jur de 600, cu scopuri stra- 

mentare Chinei de Nord, a cărei producție ră- 
mînea supusă capriciilor climei. 

Potrivit recensămintelor epocii, populaţia re- 
giunilor situate la sud de bazinul mijlociu și 
inferior al Fluviului Yangzi sporeşte de la 3 
milioane de indivizi impozabili la 10 milioane, 
într-un răstimp cuprins între aproximativ anul 
600 și 742, în vreme ce în China de Nord, unde 
era concentrată cea mai mare parte a celor 50 de 
milioane de locuitori, cîți număra China dinas- 
tiei Tang, sc produce o ușoară scădere a populaţiei 
care, în același răstimp, trece de la 75% din total, 
la 53%. Intensificarea transportului de orez pe 
Marele Canal în epoca în care Pei Yaoging (681— 
743) reformează sistemul transporturilor pe cursu- 
rile de apă, creînd stații de poştă și silozuri 
(734), permite fixarea cu precizie a momentului 
cînd începe să se contureze avîntul agricol în 
bazinul inferior al Fluviului Yangzi: în cursul 
anilor 734—736, 7 milioane de sii, adică mai 
mult de 4 milioane de hectolitri de orez sînt 
transportaţi spre China de Nord. 

Acest avînt al riziculturii a contribuit mult 
la restaurarea dinastici după marea criză din 
756—763. Grînărul cu orez din bazinul Riului 
Huai și cel din bazinul inferior al Fluviului 
Yangzi fuseseră cruţate de războaie și întreaga 
economie a imperiului se va bizui, începînd cu 
ultimele decenii ale secolului al VIII-lea, pe 
această regiune. 


2. Fărimițarea imperiului 
Evoluţia politică 


Dacă puterea centrală a ştiut să facă dovada 
unei uimitoare capacități de adaptare în domeniul 
fiscal — între 789 și 850 aproximativ a avut loc 
o adevărată restaurare a puterii dinastiei Tang—, 
în schimb aceasta va eșua în încercarea de a 
readuce întregul imperiu sub controlul politic 
pe care îl exercitase înainte de rebeliune. 

Forța excepțională a lui An Lushan, în preajma 
rebeliunii, venea din aceea că generalul cumula 
comanda regiunilor militare Fanyang (regiunea 
Beijing), Hedong (Shanxi), și Pinglu (Shandong), 


„efectivele de care dispunea atingînd aproape 


200 000 de oameni, iar cavaleria circa 30 000 
de cai, fără a mai socoti ajutorul pe care i-l 
puteau aduce triburile nomade din Mongolia 
Orientală și din sudul Manciuriei. Cauza rebe- 
liunii — independența de fapt a comisarilor impe- 
riali, aflați la comanda regiunilor militare (7îe- 
dushi) — nu dispare însă prin represiune. Dimpo- 
trivă, puterea legală este constrinsă să multi- 
plice regiunile militare în provincii și să sporească 
puterea jiedushi-lor în vederea luptei împotriva 
insurgenților. La sfîrșitul dinastiei Tang, vor 
exista 40—50 de regiuni militare de importanță 
diferită ; această instituție va dăinui și sub cele 
cinci dinastii (907—960), în care regiunilemili- 
tare, fanthen, erau încă în număr de 30 pînă la 40. 


Cele zece regiuni militare (fanzhen) 
existente către 742 


EFECTIVE 


NUMELE SEDIUL ÎN 
SOLDAŢI ÎN CAI 


Anxi Kuchă (bazinul Tarimului) 24 000 | 2700 


Beiting  |Bishbalik (în apropierea 
actualului Urumchi) 20 000 5 000 


Hexi Liangzhou (Gansuul Central) | 73 000 7 900 
Shuofang |Lingzhou (cursul superior al 


Fluviului Galben) 64 700 13 300 
Hedong  |Taiyuan (Shanxi) 55 000 | 14 800 
Fanyang |Youzhou (regiunea actualu- | 

lui Beijing) 91 400 6 500 
Pinglu  |Yingzhou (Shandong) 37 500 3 500 
Longyou |Shanzhou (ISokonor) 75 000 | 10 000 
Jiannan  |Chengdu (Sichuan) 30 900 2 000 
Lingnan |Gouangzhou 15 400 0 


Autonomia de fapt pe carc puicrea centrală. 
iusese constrînsă să o recunoască comisarilor 
imperiali avea să pricinuiască divizarea imperiu- 
lui și căderea dinastiei. Evoluţia aceasta pare 
să fi fost însă accelerată şi de o stranie răscoală 
itinerantă. 

În urma perioadelor de foamete, care fac rava- 
gii în China de Nord, în 874 se constituie 
bande de jefuitori la hotarele provinciilor Shan- 
dong, Henan și Jiangsu. În anul următor, aceste 
bande își găsesc șefi în persoanele a doi contra- 
bandişti de sare, dintre care primul, Wang 
Xianzhi, va fi executat în 878, după ce se va fi 
raliat dinastiei Tang, iar al doilea, Huang Chao, 
va da numele său acestei răscoale itinerante: 
plecate din sud-vestul Shandongului, trupele 
de răsculați vor parcurge toate marile drumuri 
ale Chinei, jefuind orașele cele mai bogate și 
pustiind totul în calea lor. Vor începe prin ata- 
carea tîrgurilor de pe Fluviul Galben; în 878, 
aceste trupe părăsesc sudul regiunii Luoyang, 
îndreptîndu-se către cursul mijlociu al Fluviului 
Yangzi, ajung la Lacul Puoyang, biîntuie în 
Anhui și Zhejiang, ajung la Fuzhou și apoi, în 
897, la Guangzhou, unde masacrează pe bogații 


negustori străini din oraș. Iau apoi drumul spre 


Guangxi şi Hunan, ocupînd L.uovangul la sfirși- 
tul lui 880. Valul de răsculați, cuprinzînd 
600 000 de oameni, pătrunde, la începutul anului 
următor, în Chang'an. Capitala și împrejurimile 
ei sînt trecute prin foc şi sabie. Izeonit din Chang” 
an de trupele guvernamentale, care se dedau și 
ele jafului, Huang Chao reintră în nefericitul 
oraș cinci zile mai tîrziu, cufundîndu-l, după 
propria lui expresie, „într-o baie de sînge". 
Ceea ce vor recuceri în 883 trupele de tătari 
shato, comandate de turcul sinizat Li Keyong 
(856—908), trecut în serviciul dinastiei Tang, 
nu sînt decît nişte ruine; Li Keyong va fi, în 
perioada de haos de la sfîrșitul dinastiei, unul 
dintre aspiranţii la puterea imperială și își va 

tîrzie. Deveniţi simple iucării în mîinile celor 
mai de seamă căpetenii militare, începînd cu 
anul 885 împărații lang nu-și vor mai avea 
reședința, cu excepția unor perioade scurte, la 
Chang'an — imensa metropolă ce simbolizase în 
secolele al VII-lea şi al VIII-lea gloria şi splen- 
doarea imperiului Tang —, ci la Luoyang. 


Un fost locotenent al lui Huang Chao, cîștigat 
de partea puterii legitime, Zhu Wen (Zhu Quan- 
zhong), (852—912), care ocupa poziția strategică 
Kaifeng din Henanul de Est, întemeiază în 907 
noul-imperiu al dinastiei Liang (Hou Liang sau 
dinastia Liang tîrzie): această dată marchează 
sfîrșitul nominal al unei dinastii care încă din 
885 își pierduse puterea efectivă. 


O nouă formă de putere 


Răspunzători direcți pentru declinul și prăbuși- 
rea dinastiei Tang sînt așa-numiții comisari im- 
periali, jiedushi, aflați la comanda: regiunilor 
militare (fanzhen): ei şi armatele lor sînt aceia 
care, răpind puterii centrale controlul asupra 
provinciilor, au pus capăt imperiului Tang și 
au provocat o fărîmiţare a Chinei ce avea să dureze 
aproape un veac. 

În vreme ce primii comisari militari făceau 
parte din aristocrație sau din rîndurile cărtura- 
rilor, slăbirea puterii imperiale, începută prin 
răscoala lui Wang Xianzhi și Huang Chao (874— 
883), înlesnește în regiunile militare elimina- 
rea vechilor cadre administrative. Printr-un fel 
de alegere democratică, destul de mult uzitată | 
în rîndurile armatelor devenite independente de 
puterea centrală, trupele își numesc proprii 
generali și îi înalță la demnitatea de comisari 
imperiali. Aceste alegeri au drept criterii exclu- 
sive popularitatea, valoarea militară, autori- 
tatea dobîndită: în acest fel au fost aduși la 
putere, în provincii, oameni proveniţi din pătu- 

18. Fărimițarea politică a Chinei sub cele cinci 
dinastii (secolul al X-leu) 


(Zhu Wen), întemeietorul primei dintre cele 
cinci dinastii ce se vor succeda la Kaifeng între 
907 şi 960, este fiul unui cărturar rural ruinat. 
Mai întîi muncitor agricol, apoi șef de secție în 
armată, își datorează numirea în funcția de comi- 
sar imperial faptelor sale de arme excepționale 
în campaniile împotriva lui Huang Chao. Wang 
Jian, care-și va constitui un regat în Sichuan, 
"este un fost brigand care a optat pentru viața de 

soldat; Qian Li, primul conducător al regatului 
Wu-Yue (Jiangsuul de Sud și Zhejiang) este un 


i. 

apărare ale marilor familii din Hangzhou; fra- 
ţii Wang, ce vor domni în Fujian, sînt foşti 
bandiți din Henan. Un alt întemeietor de regat 
— regatul Jingnan, pe cursul mijlociu al Fluviu- 
lui Yangzi — este fostul sclav al unui negustor 
din Kaifeng, iar altul, Ma Yin, principe de Chu, 
un dulgher trecut la brigandaj. Li Keyong 
(856—908), fondatorul dinastiei Tang tîrzii era, 
cum s-a văzut, o căpetenie a triburilor turce 
shato, ce se puseseră în slujba imperiului Tang 
în vremea răscoalei lui Huang Chao. 

Astfel se constituie o nouă clasă conducătoare 
în rîndurile căreia rămîn vii tradițiile din tim- 
purile vieţii lor în afara legii; relații strînse de 
dependență leagă pe satrapii regionali și pe 
generalii acestora. Este un fapt curent ca în 
mediile de briganzi și răsculați oamenii să se lege 
frați, acest jurămînt implicînd mai multe îndato- 
riri decît o cer legăturile de sînge. O altă practică 
ce ia amploare în rîndurile armatelor independen- 
te de la sfîrşitul dinastiei Tang este adopțiunea: 
generalii șefi de state au drept fii adoptivi 
(yier) pe locotenenţii și miniștrii lor. Aceste 
legături de rudenie fictivă explică solidaritatea 
gărzilor particulare și a armatelor personale de 
mercenari — temelia cea mai trainică a noilor 
puteri politice care se substituie în toate regiu- 
nile autorității guvernului central, eliminîndu-i 

pe funcționarii civili ai acestuia. Concentrarea 
puterii militare în mîinile șefului statului este 
caracteristică pentru epoca celor cinci dinastii 
și pentru începutul epocii dinastiei Song. În 
această perspectivă, evoluţia care conduce regiu- 
nile militare autonome de la sfîrșitul secolului 
al IX-lea spre reunificarea provinciilor chineze 
de către întemeietorul dinastiei Song este un 
proces continuu! imperiul Song provine direct 
din regiunile militare independente de la sfîrși- 
347 tul dinastiei Iang. 


Divizarea imperiului Tang 
și transformarea regiunilor militare în regate şi imperii 


REGIUNI (FPANZHEN) |REGATE (GUO)| IMPERII 
Shanxi de Nord, 883 |Jin, 895 Hou Tan , 923 
Henanul Oriental și cursul 

superioral Riului Huai, 

883 Hou Liang, 901 |Hou Liang, 907 
Anhui de Nord şi Jiangsu | 

de Nord, 892 Wu, 902 Wu, 927 
Hebei de Nord, 894 Yan, 999 Yan, 91 
Bazinul de vest al Riului 

Wei, 587 14)i, 901 Hou “Tang, 923 
Fujian, 896 Min, 909 Miu, 945 
Sichuan, 891 Qian Shu, 907 
lunan, 891 Chu, 907 
Zhejiang, 898 Yue, 902 Wu-Yue, 907 


Acest tabel arată că independența de fapt a viitoa- 
relor regate ale celor cinci dinastii este ciștigată 
încă de la sfirşitul secolului al IX-lea. 


Într-un prim moment, comisarii imperiali își 


desemnează ei înșiși urmașii — curtea imperială 
nu face decît să ratilice alegerea lor, căutînd 
astfel cel puțin să sancționeze prin autoritatea 
ei ceea ce nu poate împiedica — şi puterea lor 
devine curînd ereditară. Într-un al doilea mo- 
ment, în jurul anului 900, regiunile independente 
se proclamă regate (2w) și, cîțiva ani mai tîrziu, 
căpeteniile acestora nu ezită să uzurpe titlul de 
împărat și să întemeieze dinastii. Singurele dife- 
renţe care despart cele „cinci dinastii“, ce se 
succed la Kaifeng, de cele „zece regate“, ce-și 
împart restul fostului imperiu Tang, constau în 
aceea că puterea de stat instalată la Kaifeng 
controlează, în China de Nord, un teritoriu mai 
întins, şi nu faptul că cele cinci dinastii au fost 


considerate dr ept moștenitoare aledinastiei Tang. 348 


L 


Autonomie regională 
și avînt economic în secolul al X-lea 


Slăbiciunea puterii centrale la sfîrșitul dinastici 
Tang favorizează reapariția tendințelor regiona- 
liste: regatele provenite din regiunile militare 
corespund, cel mai adesea, unor mari regiuni 
naturale. Este cazul regatelor Shu, în Sichuan, 
Han de Sud, în Guangdong, Min, în Fujian, Chu, 
în Hunan, Wu-Yue, în Zhejiang etc. Indepen- 
dența permite acestor regiuni să-și atirme voca- 
ţiile naturale — acelea de a-şi dezvolta cconomia 
în chip autonom și de a stabili relații externe. 
Anumiți istorici moderni au văzut în răscoala 
ţesătoriilor de brocart din Sichuan, condusă de 
Wang Xiaobo și I.i Shun, între anii 993 și 995, 
o mișcare autonomistă care urmărea prelungirea 
independenţei economice şi politice a Sichuanului 
în momentul anexării provinciei la imperiul Song: 
meșteșugarii răsculați erau amenințați de pro- 
ducţia fabricilor de brocart din regiunea Kailcng. 
În bazinul Fluviului Yangzi și în porturile pro- 
vinciilor maritime, avîntul economic manifes- 
tat începînd din secolul al VIII-lea nu pare să fi 
slăbit. Regatul Min din Fujian, ale cărui comu- 
nicații pe uscat cu provinciile din interior sînt 
anevoioase, se îmbogățește dezvoltîndu-și legă- 
tarile maritime și exportînd mătăsuri și piese de 
ceramică fabricate în Fujian, Zhejiang şi Anhui. 
Adevărata înflorire a Guangzhouului se produce 
la începutul secolului al X-lca. Regatul Cha din 
Changsha își sporește producția de mătăsuri și 
pînzeturi şi dobîndește importante venituri din 
exporturile de ceai către nord. În vreme ce 
Sichuanul, bazinul Fluviului Yangzi şi provin- 
ciile maritime din sud par să cunoască o eră de 
prosperitate, ce se va prelungii în secolele al 
XI-lea — al XIII-lea, pînă la cucerirea mongolă 
(1273—1279), nordul suferă adînc de pe urma 
războaielor care l-au pustiit fără încetare între 
890 și 923. Chang'anul e în ruină, iar Luoyangul 
349 este un oraș depopulat: se înţelege astfel de ce 


regimurile politice, care urmează. dinastiei Tang 
începînd cu anul 907, şi-au stabilit capitala mai 
spre est, chiar la gura Marelui Canal. Nordul 
duce lipsă de soldați pentru armatele sale și se 
întîmplă ca toți bărbații valizi să fie încorporațţi, 
indiferent de vîrstă. Dezertările sînt numeroase 
— pentru a le evita, oamenii sînt marcați cu 
fierul roșu —, fenomen care va continua să con- 
stituie o mare problemă pînă la sfîrșitul secolului 
al X-lea. Ca urmare a breșelor practicate pentru 
inundarea teritoriilor ocupate de trupe inamice, 
digurile fluviului și-au pierdut trăinicia. În 931 
ele se rup, provocînd o catastrofă. Pe de altă 
parte, atacurile kitanilor, populație turco-mon- 
golă din regiunile situate la nord de Beijing, 
contribuie la nesiguranța generală și la instabi- 
litatea stăpînirilor politice instalate la Kaifeng. 


3. Concluzie 
Zorii unei lumi noi 


Anumite inovaţii care apar în cursul epocii Lang 
și la sfîrşitul ei vor modifica profund fizionimia 
lumii chineze. Prime indicii ale prefacerilor ce 
vor urma, acestea permit de pe acum schițarea 
imaginii unei Chine foarte diferite de cea din 
secolul al VII-lea, care moștenise din epoca 
medievală tradițiile sociale și politice ale nor- 
dului, ca şi pe cele literar-artistice ale celor 
șase dinastii. 

În esență, este vorba despre: 

— declinul și apoi dispariția veckii aristocrații 
din nord-vest și, în chip mai general, eliminarea 
vechilor clase conducătoare din secolele al VII- 
lea — al VIII-lea: societatea din epoca Song va 
fi o societate de oameni noi, fără filiație cu marile 
familii aristocratice sau de cărturari din prima 
parte a epocii Tang; 


— constituirea, în secolele al IX-lea — al X- 
lea, a unor armate de profesie alcătuite din mer- 
cenari, ce vor înlocui definitiv armatele de recruți 
a căror tradiţie urca pînă în epocile dinastiilor 
Qin și Han: de aici o nouă definire a puterii 
politice: șeful statului nu se mai sprijină fu un 
ansamblu de familii puternice care l-au adus la 
putere, ci pe un nucleu de trupe de elită care-i 
sînt personal devotate; 

— transformarea sistemului fiscal, în aparență 
fără mare importanţă, dar în realitate avînd 
consecințe capitale: în vreme ce, de la sfîrșitul 
antichității, dreptul preeminent al statului se 
exercita asupra oamenilor și forței de muncă, 
ceea ce făcea indispensabilă repartizarea pămîntu- 
rilor cultivabile și limitarea proprietăţii funciare, 
reformele din 780 ale lui Yang Yan, necesare 
datorită deplasărilor de populație și dificultăți- 
lor de control, duc la transferarea acestui drept 
asupra terenurilor cultivate, întărind asifel un 
concept de proprietate străin de tradiţie; recursul 
la armatele de mercenari, explicabil, desigur, prin 
anumite împrejurări politice, este, de asemenea, 
legat de slăbirea controlului statului asupra 
indivizilor ; | 

— imposibilitatea de a practica drumurile 
Asiei Centrale (una dintre cauzele particulare ale 
declinului religiei budiste) și, începînd cu primii 
ani ai secolului al X-lea, revigorarea puterii 
nomade, care va duce la formarea unor mari 
imperii sinizate, de un tip inexistent în trecut. 
Închiderea frontierelor de nord antrenează o 
deplasare a centrului de greutate politic şi eco- 
nomic spre est şi sud-est, fenomen accelerat și 
accențuat de avîntul din ce în ce mai marcat al 
Chinei din bazinul inferior al Fluviului Yangzi; 
contrar Chinei secolului al VII-lea, orientată 
spre interiorul Asiei, cea care se naște începînd 
de la mijlocul epocii Tang se orientează spre mări 

35] Şi oceane; 


— avi: tul agricol, comercial și urban al Chinei 
din bazinul inferior al Fluviului Yangzi, datorat 
progresului riziculturii pe terenuri inundate, 
dezvoltării unor noi circuite comerciale (ceai, sare, 
aprovizionarea armatelor din nord cu furaje și 
grîne etc), ce leagă strîns China de pe Yangzi 


și din Sichuan cu cea de Nord, apariției unor 


tehnici comerciale (certificatul de depunere nego- 
ciabil, care va da naștere bancenotei de hîrtie); 


în acest context, instituirea monopolurilor de 


stat favorizează ascensiunea unei noi clase de 
mari negustori, care totuși nu poate scăpa de sub 
tutela puterii politice; 

— apariția unei inovaţii tehnice — reprodu- 
cerea textelor şi desenelor prin xilograliere — 
care, ducînd la o bruscă răspîndire a cunoștin- 
ţelor, va duce și la lărgirea bazei sociale a clase- 


lor conducătoare și, pe de altă parte, va da naș- 
tere unei literaturi populare transmisă în scris 


și nu pe cale orală. 

DE LA DESCHIDEREA CĂTRE LUME 
LA REÎNTOARCEREA | 
SPRE IZVOARELE TRADIȚIEI CLASICE 


Istoria intelectuală a secolelor al VII-lea—al 
X-lea prezintă un remarcabil paralelism cu 
evoluția politică din aceeași perioadă. Moște- 
nitoare a tradițiilor din epoca medievală, China 
secolelor al VII-lea—al VIII-lea duce la apogeu 
studiile budiste și poezia cu formă regulată. 
Credincioasă „esteticismului“ din secolele al 
III-lea—al IV-lea, această epocă aduce puține 
inovații, cu excepția domeniului istoriei, unde 
este întreprins un efort precoce spre reflecţie. 
Receptivă la tot ce vine din străinătate, China 
acestor vremuri exercită o puternică influență 
asupra celei mai mari părți a Asici. Niciudată 
strălucirea Chinei n-a fost, cu siguranță, mai 
puternică. Dar refluxul expansiunii chineze înce- 
pînd cu mijlocul secolului al VIII-lea provoacă 
o reacție de repliere în sine, de ostilitate faţă 
de culturile străine și o reîntoarcere spre iz- 
voarele tradiției chineze anterioare perioadei 
medievale. Nu este vorba încă decît de tendinţe, 
însă. acestea vor deveni precumpănitoare în mo- 


mentul marii „Renașteri“ chineze din secolul 
53 al XI-lea. 


e die e ie ce Aaaa 


1. Apogeul culturii medievale 
Istorie și poezie 


Tradițiile proprii perioadei dinasţiilor din nord 
și sud (secolele al 1V- lea—al VI-lea) se prelungesc 
în epoca Sui şi Tang și rămîn dominante pînă 
la mijlocul secolului al VIII-lea. 


Stilul căutat al prozei cu fraze cuplate şi 


genul poeziei de curte, la modă în secolul al 
VI-lea în China de pe Yangzi, sînt cultivate 
încă la începutul dinastiei Tang, i iar critica lite- 
rară rămîne întemeiată pe o apreciere pur estetică 
a lucrărilor. O dovedeşte interesul mereu viu 
pentru acea antologie a celor mai bune bucăţi 
literare care este Wenxuan: Li Shan publică în 
658 celebrul său comentariu, care va fi inclus, 
în 719, în Wenxuanul cu cinci comentatori (Wuch- 
enzhu Wenxuan). Tot astfel, şi Notele despre 
pictorii celebri, aranjate pe epoci (Lida min9- 
huaj!), în care Zhang Yanyuan şi-a adunat notele 
critice despre 371 de pictori „ȘI caligrafi, din 
epoca dinastiei Jin și pînă în 841, continuă 
tradiția lucrărilor de critică picturală din vre- 
mea dinastiilor din sud. 


Epoca Tang este vîrsta de aur a poeziei cla- 
sice, aceea a poeziilor de formă regulată, ce 
combină, potrivit unor reguli stricte, alternanța 
de tonuri și ritmuri. Poezia acestei perioade Va- 
lorifică bogata moștenire pe care o constituie 
îndelunga “tradiţie care merge de la poezia 
lirică a epocii Han, emoţionantă prin simplitate, 
pînă la poeţii decadenţi și alambicaţi din timpul 
ultimei dintre dinastiile din sud. Vîntul din 
larg reînnoiește însă, totodată, sursele de inspi- 
rație într-o Chină deschisă spre stepele şi oazele 
Asiei Centrale și spre civilizațiile îndepărtate 
și, de asemenea, cu bariere sociale, tot mai puțin 
“rigide: poezia nu mai este exclusiv apanajul 
aristocrației, așa cum rămăsese în vremea dinas- 
tiilor din sud, iar sistemul concursurilor are 


a 

VII-lea, favorizarea ascensiunii unor noi pături 
sociale. Ideea, atît de stranie pentru noi, dar 
în consonanță cu realitățile morale și practice 
ale lumii chineze din acea vreme, potrivit că- 
reia un om nu poate fi desăvirșit decît dacă are 
o cultură poetică, impusese instituirea unei 
probe de poezie în cadrul celui mai prestigios 
concurs pentru recrutarea de funcționari. Această 
dispoziție n-a fost, cu siguranță, străină de ui- 
mitorul avînt al acestui gen literar între secolele 
al VII-lea şi al X-lea. Trebuie, de asemenea, 
ținut seama de influența mecenatului imperial — 
marele Xuanzong (712— 756) era, în același timp, 
poet, muzician şi actor — și de rolul însemnat 
jucat de cercurile de cîntărețe prostituate pe care 
le frecventau tinerii de familie din Chang'an, 
precum și candidații la concursurile oficiale. 

O parte dintre cele mai bune poeme din epoca 
Tang vor fi strînse și publicate la începutul 
secolului al XVIII-lea în Culererea integrală a 
poeților Tang (OQuantangshi, 1705) ce cuprinde 
48 900 poeme, opere a 2300 autori. Printre 
numele cele mai mari, amintim pe cele ale lui 
Chen Zi'ang (661—702), Song Zhiwen (m. către 
710) şi Shen Quangi (m. către 713), la începu- 
turile dinastiei, pe cele ale lui Meng Haoran 
(689— 740), Wang Changling (?—755), Wang 
Wei (7012—761), Li Bai (701—762), Gao Shi 
(702—765?) și Du Fu (712—770), sub domnia 
atît de strălucitoare a lui Xuanzong și sub cea 
a lui Suzong, pe cel al lui Bai Juyi (772— 846) şi 
al pictorului său Yuan Zhen (779—831), pentru 
prima jumătate a secolului al IX-lea, în care 
se afirmă noi tendinţe reformatoare şi, în sfîrşit, 
trebuie amintiți Du Mu (803—853) — numit și 
„micul Du“ pentru a-l distinge de ilustrul său 
predecesor, marele Du Fu —, Li Shangyin (812— 
859) și Wen Tingyun (812—8702), toți poeți 
originali, personali, care, în același timp, aduc 
mărturie despre epocile atît de dilerite în care 

Situaţia studiilor clasice nu este mai strălucită 
sub dinastiile Sui și Tang decit fusese începînd 
cu epoca de haos ce pusese capăt dinastiei Han. 
Lucrarea Wujing zhengyi (Sensul corect al celor 
cinci texte clasice), alcătuită de Kong Yingda 
(574—648) şi Yan Shigu (581—645) și publicată 
în 653, nu este, de fapt, decît o compilaţie din 
comentariile anterioare ale lui Kong Anguo 
(sfîrșitul secolului al II-lea î.e.n.), Zheng Xuan 
(127—200), Du Yu (222—284) la Zuozhuan și ale 
lui Wang Bi (226—249) la Yrjing. La un alt 
comentator al textelor clasice, Lu Yuanlang (Lu 
Deming) (către 581—630), persistă interesul pen- 
tru lucrările ce se pronunțau în favoarea Scolii 
misterelor (xuanxue) în secolele al III-lea— 
al IV-lea; el comentează cărțile Lao: și Yî7in2. 

Dimpotrivă, noi orientări apar în secolele 
al VII-lea și al VIII-lea în domeniul istoriei. 
Lucrările de istoriografie iau un mare avînt 
la începutul epocii Tang, angajîndu-se pe o cale 
ale cărei primejdii vor fi curind denunțate: în 
afara istoriilor dinastiilor din nord (Bers, 
645) şi ale dinastiilor din sud (Nansiu, 659), 
alcătuite de Li Yanshou (date necunoscute), sînt 
compilate încă cinci istorii dinastice, de către 
echipe de istoriografi oficiali. În acest fel, dife- 
rite părți din Su1shu (storia dinastiei Sui) sînt 
definitivate între 6022 și 656, Istoria dinastie 
Liang (Liangshu) şi Istoria dinastiei Chen (C hen- 
Shu) către 629, Istoria dinastiei Zhou de Nord 
(Zhoushu) în 636 şi Istoria Jin (Jinshu) în 645. 
Caracterul mecanic al acestor compilații, con- 
trolul exercitat de puterea politică asupra re- 
dactării, tăcerile și distorsiunile impuse autori- 
lor de către cei aflaţi la putere, lipsa de reflecţii 
și de coordonare aveau să facă obiectul criticilor 
unui spirit independent de la începutul secolului 
al VIII-lea: Generalități despre istorie (Shitong), 
de Liu Zhiji (661—721), apărute în 710 — prima 
lucrare de acest fel din literatura universală —, 
marchează începutul unei meditații asupra pro- 356. 


blemelor istoriei și istoriografiei ce va înflori 
în secolul al XI-lea, dînd naștere, mult mai 
tîrziu, cu Zhang Xuecheng (17383—1801), unei 
filozofii a istoriei care-i aminteşte pe Vico şi 
Hegel. Într-adevăr, Liu Zhiji îi anunța deja pe 
istoricii din epoca Song și pe filozofii din secolele 
al XVII-lea—al XVIII-lea prin refuzul oricărei 
interpretări iraționale (cum ar fi punerea în le- 
gătură a ciclurilor dinastice cu succedarea celor 
cinci virtuți elementare —- wu4x1ng), prin in enția 
sa de a nu reține din istorie decît factorii umani, 
prin ideea sa privind necesitatea unor mono- 
grafii despre orașe, despre clanuri, despre flora 
și fauna regiunilor, prin interesul pentru notarea 
exactă a cuvintelor, în forma în care au fost pro- 
nunțate (cuvintele îl reprezintă pe om și păs- 
trează amprenta personalităţii lui), prin ati- 
tudinea sa critică față de textele clasice, prin 
scrupulul său primordial de obiectivitate și cer- 
cetarea criteriilor adevărului istoric. 

În chiar momentul cînd se manifestă această 
trezire a gîndirii critice și, fără îndoială, legate 
de acest moment, apar noi tipuri de opere isto- 
rice. Răspunzînd necesităților epocii şi unui nou 
interes pentru istoria instituțiilor, ele mărtu- 
risesc, în același timp, despre reacția provocată 
de caracterul rutinier al compilaţiilor oficiale. 
Este vorba despre enciclopedii politice și isto- 
rice care nu se mai mărginesc la cadrul tradițio- 
nal al dinastiilor, ci cuprind perioade mai în- 
tinse, pentru a releva schimbările suferite de 
instituții în decursul vremurilor. Este cazul 
lucrărilor Zhengdian (740) de Liu Zhi, fiul lui 
Liu Zhiji, şi Tongdian de Du You (732—812) — 
istorie a instituţiilor politice din antichitate 
pînă în anul 800, în care se găsește o informaţie 
asupra marelui centru musulman de la Kiifa, 
din Mesopotamia. Marile opere istorice, din epoca 
Song pînă în secolele al XI-lea și al XII-lea, 
se vor situa în descendența acestor prime enci- 

Apogeul budismului chinez 


China dinastiilor Sui și Tang, de la sfîrșitul 
secolului al VI-lea la mijlocul secolului al IX-lea, 
a fost cel mai strălucitor lăcaș al religiei uni- 
versale care, pentru majoritatea populațiilor 
Asiei, a fost budismul. Acestui fapt, mai mult 
decît campaniilor și victoriilor obținute din 
Coreea pînă în Iran, i se datorește puterea ei de 
iradiere. Pentru Japonia, ca și pentru Coreea, 
China epocii Tang a fost o a doua patric a budis- 
mului, mai apropiată decît India, dar nu mai 
puțin prestigioasă prin vestigiile și legendele 
sale, prin sanctuarele sale, prin celebrele sale 
locuri de pelerinaj și prin iluștrii ei învăţători. 
Aparițiile lui Bodhisattva Manjugri se petreceau 
în Munţii Wutai (nord-estul provinciei Shanxi). 
Puxian (Samantabhadra), călare pe un elefant 
bîntuia cețurile Muntelui Emei din Sichuan... 
Budismul face parte integrantă din civilizația, din 
societatea, din sistemul politic al lumii chineze 
în epocile Sui și Tang. Mînăstirile sînt aici 
centre ale unei culturi, în același timp, laică și 
religioasă, chineză şi budistă. Tipul călugărului 
cărturar, poet și caligraf, își are corespondentul 
în mireanul pios, interesat de filozofia budistă, 
amator de practici de concentrare, capabil să 
dezbată elemente de doctrină cu călugării din 
mânăstiri sau din schiturile de munte. 

Asistăm la înflorirea unui budism tipic chinez, 
care aduce inovaţii în cîmpul interpretărilor și 
doctrinelor. Acesta este momentul în care se 
constituie marile secte ce se vor perpetua în 
Japonia, în care budismul din China se îmbo- 
gățeşte prin noile aporturi ale Indiei și ale țărilor 
convertite la budism, precum și printr-o masă 
considerabilă de noi tradiţii. 

Istoria sectelor budiste chineze este complexă 
şi nu poate fi vorba aici de a intra în amănunte. 
Vom aminti numai că formarea lor — contrar 
tradițiilor stabilite de adepţii lor, care încercau 
să împingă cît mai departe cu putinţă originile 358 


sectei lor — este relativ tîrzie. Nu le vom men- 
ționa decît pe cele principale. Unele secte au 
avut un foarte amplu succes, extins asupra 
lumii laice; altele, dimpotrivă, n-au trecut din- 
colo de cadrul strîmt al comutăților religioase. 
Este cazul școlii eclectice de pe Tiantai (munte 
din nord-estul Zhejiangului), întemeiată de că- 
lugărul Zhiyi (538—597) şi potrivit căreia dife- 
ritele siătre ale Marelui Vehicul sînt ordonate 
cronologic, adresîndu-se unor auditori diferiţi, 
textul care cuprinde esența însăși a budismului 
fiind celebrul Lotus al legii celei bune (Fahua- 
fing). Este, de asemenea, cazul școlii din Hua- 
yan, numită și școala ornamentației, înteme- 
iată de călugărul Fazang (643—712), dintr-o 
familie sogdiană de la Chang an, care avea drept 
text de bază Avatamsahasutra (Huayanjing). 


Foarte largul succes popular al sectei fămîn- 
tului pur (Jingtu), al cărei prim patriarh a fost 
Shandao (613—681), se explică prin înaintarea 
marelui curent de devoțiune către: Buddha 
al luminii nesfîrşite (Amităbha), înaintare des- 
făşurată între epoca lui Huiyuan și începutul 
secolului al VI-lea, ca și prin simplitatea prac- 
ticilor sale: jurămâîntul de a renaşte pe pămîntul 
pur şi omagii necontenite aduse lui Buddha 
Amitâbha. 

Secta tipic chineză chan (ren-ul japonez), care 
prinde contur în secolul al VIII-lea și va continua 
să rămînă una dintre cele mai vii, avea să se 
bucure în cercurile intelectuale de o pri: ire 
entuziastă. În opoziție cu dhyăna indian, a c rui 
transcripție chineză o reprezintă termenul chan, 
această școală respinge lunga asceză ce permite, 
prin stăpînirea tipurilor din ce în ce mai dificile 
de concentrare, ajungerea la „limita extremă a 
fiinţei“. Iconoclastă, dușmană a oricărui sistem, 
a oricăror dogme, scrieri ori rituri, secta, creată 
către 700 de călugărul Huineng din Guangdong 
(638—713), un semi-barbar, urmărește ilumina- 
rea subită. În cadrul acestei secte se recurge, 

cursivă și de noțiunea de eu, la paradoxuri, la 
meditaţia pe teme absurde („cazuri“ — gong'an), 
la răspunsuri derutante, la strigăte şi, cîteodată, 
chiar la lovituri cu biîta. 

Epoca Lang a fost una dintre cele mai mari 
din istoria budismului în Asia Orientală și 
datorită pelerinilor și traducătorilor ei. Cei mai 
celebri pelerini din secolul al VII-lea sînt Xuan- 
zang (602-664) și YVijing (635—713). 

Cînd, în 629, pornește de unul singur prin 
deșerturile Asiei Centrale, Xuanzang, care era 
încă de pe atunci unul dintre cei mai buni cu- 
noscători ai filozofiei budiste, așa cum putea fi 
ea accesibilă prin traduceri chineze, urmărea 
să-și procure manuscrisul marelui tratat de meta- 
fizică numit Pământurile maeștrilor de yoga 
(Yogăcaryăbhumiţăstra, în chineză Yugie sd: 
lun) şi de a-și îmbogăți cunoștințele, în așa fel 
încît să rezolve contradicţiile dintre diferitele 
școli filozofice budiste. După ce petrece doi ani 
în Kașmir, ajunge la locurile sfinte ale budis- 
mului primitiv din Magadha (regiunea Patna 
și Gaya, în Bihâr) şi timp de cinci ani studiază 
în celebra miînăstire budistă Nâlandă, în apro- 
piere de Râjagrha (actualul Râjgir). Vizitează 
apoi întreaga Indie, de la nord la sud și de la 
est la vest, instruindu-se pe lîngă maeștrii cei 
mai renumiți. Xuanzang este încă de pe acum 
egalul acestora, prin perfecta stăpînire a san- 
scritei, limbă în care va traduce în 647, după 
reî toarcerea sa în China, textul cărții Laozi 
dac lejing, pentru regele din Kâmaripa, regat din 
Assamul de azi, şi prin cunoașterea aprofundată 
a metafizicii budiste și a uriașelor şi dificilelor 
ei tratate. Întors în 645 la Chang'an, după o 
absență de șaisprezece ani, Xuanzang va con- 
duce, pînă la moartea sa, echipele de traducere 
cele mai prolifice din întreaga istorie a budis- 
mului chincz. ] se datorește, în răstimpul acestor 
optsprezece ani de muncă, în jur de o pătrime 
din volumul total de traduceri de texte indiene 
în chineză (1 338 capitole dintr-un total de 30 


5 084, traduse de 185 de echipe de traducători, 
pe parcursul a șase secole). 

Un an după întoarcerea maestrului, unul dintre 
discipolii lui alcătuieşte, după notele sale de 
călătorie, o lucrare generală asupra țărilor vizi- 
tate, din Asia Centrală pînă în Dekkanul de 
Sud şi din regiunea Kabulului pînă în Assan: 
Datang xivu fi (Memoriu despre ținuturile de 
apus în. vremea marilor Tang). Lucrarea aduce 
informații asupra climei, producției, moravuri- 
lor și obiceiurilor, asupra regimurilor politice 
și istoriei, ca și asupra situației budismului în 
aceste regiuni diferite ale Asiei. Biografia lui 
Xuanzang (Daci'ensi sanzanyfashi zhuan), a cărei 
redactare a început îndată după moartea lui și 
care va fi revizuită în 688, este consacrată în 
mod deosebit povestirii amănunțite a acestor 
călătorii. 

Un alt pelerin celebru din secolul al VII-lea, 
Yijing, se îmbarcă în 671 pe un vas comercial 
iranian cu intenția de a ajunge în India. După o 
ședere pe țărmurile orientale ale Sumatrei, în 
marele centru budist de la Gri Vijaya (actualul 
Palembang), debarcă în 673 la Tâmralipti, pe 
țărmurile Bengalului, în apropiere de Calcutta 
de azi. De aici pleacă la Magadha și stă aproape 
zece ani la Nălândă, în același loc unde, cu 
treizeci de ani mai devreme, venise să capete 
învățătură Xuanzang. În 685 părăsește India și 
se înapoiază, pe aceeaşi cale maritimă urmată 
la ducere, la Cri Vija a, unde va rămîne pînă la 
întoarcerea sa în Chi a, în 695. La Luoyang va 
fi primit de însăși împărăteasa Zetian. La Pa- 
lembang, Yijing compune cele două celebre 
lucrări istorice ale sale, ale căror manuscrise 
le trimite în 692 la Guangzhou: una vorbește 
despre starea budismului în India și Asia de 
Sud-Est (Relatare asupra budismului trimisă din 
Mările Sudului — Nanhai jigui neifa zhuan), 
cealaltă este o serie de note asupra pelerinilor 
chinezi călători în secolul al VII-lea prin țările 

au fost să caute Legea în ținuturile de afus, 
în vremea marilor Tang — Dalang aiyu giufa 
gaoseng 2huan), 

Singurele care ne-au rămas sînt notele de călă- 
torie ale altor doi pelerini din epoca Tang: 
cele ale călugărului de origine coreeană Huichao, 
care a ajuns în India pe mare şi s-a întors în 
China, în 729, prin Asia Centrală, și cele ale 
călugărului Wukong, care a călătorit pînă în 
nordul Afghanistanului de azi şi în bazinul 
Gangelui. Plecat în 751 de la Chang'an, Wukong 
se întoarce în 790 în China prin oazele Kashgar 
și Kuchă. 

Închiderea drumurilor Asiei Centrale, contro- 
late de tibetani și de arabi, precum și dispersarea 
comunităților budiste din China, în vremea 
marii proscripții din anii 842—845, aveau să 
ducă la declinul pelerinajelor în India. Ultimul 
pelerinaj important va fi organizat, în mod 
oficial, în 966, cu participarea a mai mult de 
150 de călugări, dintre care un mic număr va 
ajunge pînă în India (Gandhăra, Nepal şi Maga- 
dha), prin oazele din Asia Centrală; aceștia 
s-au reîntors în China în 976. 

Prin învăţătura și traducerile sale — îndată 
după întoarcerea lui la Chang'an el tălmăcește, 
între 646 și 648, marea culegere reprezentată 
de Pământurile maeștrilor în yoga —, Xuanzang 
a făcut cunoscută în China filozofia foarte sa- 
vantă și elaborată a şcolii epistemologice Vijnă- 
navădă, după care lumea ensibilă este o creaţie 
a Spiritului nostru. Influența lui Xuanzang, 
importantă asupra discipolilor săi și care se va 
face simțită și în Japonia, rămîne totuşi limi- 
tată la cercurile elitelor monahale. Remarcabil 
indianist, filolog riguros (i se datorează insti- 
tuirea unor reguli de traducere extrem de stricte), 
Xuanzang apare ca o excepţie în istoria budismu- 
lui din China; este singurul chinez care a știut 


să stăpînească, în întreaga sa amploare şi com- . 


plexitate, imensul domeniu al filozofiei budiste. 


Introducerea budismului ezoteric tantra în, 
epoca Lang va avea o înrîurire mai amplă. Acest 
budism, avînd la bază formule și cercuri magice, 
cunoscut mai cu seamă sub formă epurată, aso- 
ciată cu speculaţii simbolice, pare să fi luat un 
mare avînt în India începînd cu mijlocul seco- 
lului al VIl-lea — învățători de tantra propo- 
văduiau la Nâlandă încă din această epocă — şi 
să se fi răspîndit rapid în Sri Lanka și în Asia de 
Sud-Est; nu va întîrzia, de asemenea, să ajungă 
în China, apoi în Tibet. Traducerile de texte 
tantrice în chineză se înmulțesc în secolul al 
VIIl-lea. Maestrul și traducătorul cel mai cu- 
noscut, Amoghavajra (în chineză Buliong) (705— 
774), avusese doi predecesori indieni, care sosi- 
seră în China în anii 716 și 719. Născut cu sigu- 
ranţă în Sri Lanka, cunoscut în China ca adoles- 
cent, întors în Sri Lanka între 741 și 746,. Amo- 
ghavajra a tradus la Chang'an, începînd din 756, 
un mare număr de texte tantrice, obţinînd un 
mare succes la curtea dinastiei Tang. 

Tantra constituie ultimul aport al budismului 
indian în China, în preajma marilor prefaceri ce 
vor orienta lumea chineză pe drumuri noi și vor 
provoca declinul marilor comunități monahale. 
Cu budismul tantra se încheie lunga perioadă de 
relații intense între ţările indianizate și China; 
moartea lui Amoghavajra în 774 simbolizează, 
în felul său, sfîrșitul evului mediu chinez. 

Să notăm totuși că legăturile între civilizația 
indiană și cea chineză nu s-au mărginit la dome- 
niul, și așa foarte bogat și divers, al budismului. 
Ştiinţele profane ale.Indiei au pătruns în China: 
învățați din lumea indiană sînt semnalaţi la 
Chang'an și Luoyang în prima jumătate a epocii 
Tang, iar traducerile de texte „brahmane“, 
tratînd probleme de astronomie, astrologie, mate- 
matică și medicină, par să fi fost foarte numeroase 
în secolele al VII-lea și al VIII-lea. Matematicile 
chineze au influențat, la rîndul lor, matematicile 

2. Influențele străine 


Clasele suprapuse din prima jumătate a epocii 
“Tang sînt atrase de tot ceea ce este barbar: 
dansuri, muzică, jocuri, bucătărie, îmbrăcă- 
minte, locuințe etc. Este adevărat că influenţele 
venite din stepe și din Asia Centrală au avut tot 
timpul pentru a se exercita în China de Nord, 
începînd cu epoca Han, însă după marile ofen- 
sive de la începutul secolului al VII-lea, contac- 
tele, multiplicate prin ambasade, tributuri, misi- 
uni, caravane de negustori şi pelerinaje monahale, 
devin mai strînse între China din regiunea Riîului 
Wei şi a Fluviului Galben, Mongolia, bazinul 
Tarimului și regiunile de dincolo de Pamir. 
În orașele comerciale din Gansu, Shaanxi și 
Henan, ca și pe traseul Marelui Canal și la 
Guangzhou se stabilesc colonii străine, mai 
numeroase însă decît sub dinastia Han. Se poate 
spune că civilizaţia chineză din această epocă este 
o civilizație cosmopolită. Capitala, Chang'an, 
este locul de întîlnire a tuturor popoarelor Asiei: 
turci, uiguri, tibetani, coreeni, oameni din Kho- 
tân și Kuchă, sogdieni, kașmirieni, persani, 
arabi, indieni, singhalezi etc. O seamă 'de picturi 
şi statuete funerare din secolele al VII-lea și al 
VIII-lea demonstrează interesul pe care chinezii 
din acea vreme îl poartă celor mai depărtați 
dintre acești străini, cu chipul, în general, întu- 
necat și cu nas proeminent; cu o umbră de ironie 
și cu o anumită tendință spre caricatură, aceste 
lucrări le păstrează o amintire plină de prospe- 
ţime. Invazia de străini, de elemente ale unor 
culturi îndepărtate, de produse exotice :(sclavi, 
animale, plante, bucate, parfumuri, med ica- 
mente, textile și bijuterii etc), nu va întîrzia 
să acționeze asupra sensibilităţii epocii, îmbogă- 
țind cu aporturile ei civilizația imperiului Tang. 
În acest fel, bunăoară dansurile și muzica din 
Asia Centrală și din India aveau să moditice 
gusturile societății chineze. Muzica indiană pă- 

(Kuchă), apoi prin Cambodgia și Champă, iar 
anumite elemente ale ei vor fi păstrate în muzica 
de curte din Japonia. Tot ceea ce vine din Asia 
Centrală se bucură de favoarea claselor dominante: 
dansuri și muzică din lurfân, Kashgar, Buhara, 
dar mai cu seamă din Kuchă. O sinteză originală, 
foarte mult preţuită în China, între muzica din 
Kuchă și muzica chineză s-a produs în orașul 
comercial Liangzhou (Wuwei, în Gansu), ce pare 
să fi fost unul dintre focarele cele mai importante 
ale răspîndirii în China, a influențelor din Asia 
Centrală şi din lumea indo-iraniană. 


Influențe iraniene 


Cele două mari curente de civilizație venite din 
Iran și din India s-au amestecat și s-au îmbogăţit 
reciproc în întreaga zonă ce se întinde între 
Afghanistan și valea Amu-Dariei, și oazele din 
bazinul Tarimului. Negustorii cei mai activi în 
Asia Centrală și în China de Nord sînt originari 
din Samarkand (Kang, în chineză), Mâimargh 
(Mi), Kish (Shi), Buhara (An), iar limba lor, 
sogdiana, dialect iranian oriental, vorbită pe 
toate căile ce duc din bazinul Amu-Dariei spre 
valea Riului Wei, este cca mai importantă limbă 
de comunicare în Asia Centrală. Întrucît schim- 
burile comerciale sc prelungesc de la Buhara 
către Merv, de la Balkh spre Herat, este de înţe- 
les faptul că influenţele iraniene au pătruns 
destul de amplu în China. Depășind în expan- 


Siune şi Pamirul, imperiul Tang a fost determinat 


să se âmestece în politica iraniană. O ambasadă 
a Persiei sassanide la Chang'an este menţionată 
în 638, iar incursiunile arabe care încep în 642 
aveau să contribuie la strîngerca legăturilor între 
curtea iraniană și aceea a împăratului Gaozong. 
Chiar îndepărtatul Bizanţ se gîndise la o alianță 
cu China: o ambasadă bizantină este semnalată 
în 643 la Chang'an. În 661, Perâz, ultimul 
suveran, refugiat la Tokhara (regiunea Balkh) 


365 cere sprijinul Chinei împotriva atacurilor omey- 


yazilor. În anul următor, este organizată o expe- 
diție care ajunge pînă la Ctesiphon, pe malurile 
Tigrului, reînscăunindu-l pe Per6z. Constrîns 
însă din nou să ia calea exilului, nefericitul 
suveran sosește în 674 la Chang'an, unde este 
primit cu mult fast de către împăratul Gaozong, 
care îi conferă un titlu de ofiţer în garda palatu- 
lui. P&r6z se întoarce spre vest în 674, apoi revine 
în 708 la Chang'an, unde și moare, la scurt timp 
după sosire. 

Influența Iranului este sensibilă în arta și 
artizanatul chinez din secolele al VII-lea — 
al VIII-lea. Astfel, o nouă metodă de martelaj 
şi cizelare a obiectelor de aur și argint, de origine 
persană, se răspîndeşte în această epocă în China. 
Tot așa, jocul de polo, ce pare să provină din Iran, 
devine una dintre distracţiile predilecte” ale 
înaltei societăți chineze. Influențele iraniene 
se fac însă simțite îndeosebi în domeniul religios, 
prin introducerea de noi culte străine în orașele 
din Gansu, la Chang an și Luoyang. 

Creştinismul nestorian, care se răspîndise în 
Iranul sassanid în secolele al V-lea și al VI-lea, 
ajunsese în Herat, Balkh și Samarkand și pătrun- 
sese în oazele de vest ale actualei provincii 
Xianjiang ; el pare să se fi introdus și în orașele 
comerciale din Gansu şi de pe Valea Wei, ime- 
diat după marile ofensive care deschiseseră 
Chinei drumurile Asiei Centrale. O celebră stelă 
bilingvă, în siriacă şi chineză, ridicată în biserica 
nestoriană din cartierul Yining din Chang'an și 
datată 781 — descoperirea ei la începutul seco- 


lului al XVII-lea va face senzație în rîndurile 


misionarilor iezuiți—, relatează istoria evanghe- 
lizării, foarte recente încă, a Chinei: scrierile 


sfinte creştine fuseseră introduse la Chang'an în. 


631 de către un persan numit, în transcripție 
chineză, Aloben. Şapte ani mai tîrziu, curtea 
imperială Tang autoriza propovăduirea învăţă- 
turii și construcţia de biserici creștine. Trebuind 
să facă față, în epoca domniei împărătesei 
Zetian 1690—705), ostilității budiștilor, noua 
religie a beneficiat din nou de protecţia imperială 


în vremea lui Xuanzong (712—756). Era vorba 
despre un creștinism iranizat atît în privința 
dogmei, cît și a liturghiei şi vocabularului. 
Cunoscut în China sub numele de „religie a tex- 
telor sacre din Iran” (Posi jingfiao), de „religie 
a marilor Qin” — termen care trimite la locul 
de origine al acestei erezii creștine condamnate 
în 431 de către conciliul din Efes în imperiul 
bizantin ori de „religie a luminii“ (7ingjia0) —, 
nestorianismul nu a avut răgazul să-și câștige 
adepți în Asia Orientală: interzis în momentul 
marii proscrieri a religiilor străine din anii 
842—845, pare să fi dispărut apoi cu totul. 
Nestorianismul făcuse prozeliți, îndeosebi în 
rîndurile negustorilor sogdieni și la turcii occi- 
dentali (evangheliile sînt traduse în sogdiană și 
turcă), și a pătruns, mai tîrziu, la mongolii 
kereiți din valea Rîului Tchou, la sud-vest de 
Lacul Balhaș și la engfiții din Munţii Ordos. 
Acest creștinism din stepă va sluji, în epoca 
mongolă, drept bază pentru legenda medievală 
europeană despre regatul creștin al preotului 
Ioan. Reintroducerea lui în China de către mon- 
goli — în epoca Yuan ființează biserici nestoriene 
la Zhenjiang și Yangzhou pe Yangziul inferior, 
ca și la Hangzhou — va fi fără viitor. 

O altă religie originară din Iran avea să exer- 
cite o influență mai profundă: maniheismul 
(monijia0), al cărui cult a fost autorizat de împă- 
răteasa Zetian în 694, pare să se fi implantat 
destul de temeinic în rîndurile uigurilor — turci 
sedentari ce au țucat începînd cu mijlocul seco- 
lului al VIII-lea un mare rol economic și politic 
în Turfân, în Gansu și în Shaanxi. Influența preo- 
ților maniheiști se va face simțită în domeniile 
astrologiei și astronomiei. Ei sînt aceia care au 
introdus pentru prima dată în China săptămîna 
ale cărei zile sînt asociate cu cele șapte planete, 
în vreme ce, după tradiția chineză, credincioasă 
împărțirii spațiului și timpului în unități de patru 
Și cinci, zilele săptămînii erau în număr de cinci. 

367 Interzis, ca şi celelalte religii străine, la mijlo- 


cul secolului al IX-lea, manihcismul reapare în 
chip destul de ciudat în secolele al Xl-lea şi 
al XII-lea pe țărmurile Fujianului şi Zheţian- 
gului, precum şi în interiorul acestor provincii, 
dar amestecat cu un fond de tradiţii budiste și, 
în parte, taoiste. Aici cultul acesta original însu- 
fleţește societăți secrete rebele împotriva puterii 
constituite. S-ar putea și ca înriuirea maniheis- 
mului să se fi prelungit în China pînă în secolul 
al XIV-lea: numele dinastiei Ming („lumină”) 
(1368— 1644) ar putea fi inspirat întemeietorului 
ei de amintirea durabilă a tradițiilor maniheiste 
în societățile secrete din epoca mongolă. 


Cît despre mazdeismul lui Zoroastru, care va 
dispărea din Iran în urma cuceririi arabe, pare 
să fi pătruns în China de Nord încă din a doua 
jumătate a secolului al VI-lea. sub dinastiile 
Zhou şi Qi. Aici expansiunea militară a dinas- 
tiilor Sui și Tang a sporit, desigur, numărul 
adoratorilor focului: în secolul al VII-lea există 
temple mazdeene la Dunhuang (Shazhou), Wuwei 
(Liangzhou), Chang'an (templu întemeiat în 631) 
și Luoyang. Spectacolele de iluzionism din tem- 
plele de la Wuwei și Luoyang par să fi cunoscut 
un anume succes. I)in această religie, căreia chi- 
nezii îi dăduseră numele de xianjiao (religia 
zeului focului), în secolele al X-lea — al XIII- 
lca nu va mai rămîne nici o urmă, 


China și Islamul în secolele al VIl-lea-al IX-lea 


În decursul întregii perioade care se întinde din 
secolul al VII-lea pînă în secolul al XIII-lea, 
cele două mari civilizații ale Eurasiei au fost 
cea a Islamului și cea chineză. Expansiunea Tang 
în Asia Centrală şi în Transoxiana coincide cu 
marile cuceriri arabe ce aveau să extindă impe- 
riul islamic pînă în Spania şi pînă în actualul 
Turkestan sovietic. Imperiile chineze Tang și 
Song — primul continental şi războinic, al doilea 

maritim şi comercial — sînt contemporane cu 364, 


imperiile omeyyad și abbassid și aparțin aceleiași 
perioade din istoria Eurasiei. Asia Orientală și 
lumea islamică par să fi cunoscut chiar 0 evo- 
luție analoagă, cuceririle militare cedînd locul 
activităților negustorești, literaturii, științelor 
și tehnicii, într-o lume în care centrele urbane 
erau în plină înflorire. China și Islamul vor fi 
supuse, deopotrivă şi în același moment, teribi- 
lei încercări a cuceririi mongole: în 1258 armatele 
hanului Hiălăgii (12183— 1265) cuceresc Bagdadul, 
iar în 1276 trupele lui Bayan (1226-—1294) intră 
în Hangzhou, capitala dinastiei Song de Sud, 

Contactele între lumea islamică și lumea chi- 
neză încep, așadar, în epoca Tang și se vor pre- 
lungi pînă în epoca mongolă (secolele al XIII- 
lea — al XIV-lea), în marele conglomerat politic 
creat de urmașii lui Genghis-han. 

„__ Primele contacte au avut loc aproximativ între 

anii 650 şi 750, în momentul expansiunii ara- 
be în regiunile ce se întind între Mesopotamia și 
Lacul Balhaș. Întreaga politică a imperiului Tang 
în această parte a lumii are drept scop pe acela de 
a se opune înaintării victorioase a incursiunilor 
arabe, însă jocul alianțelor Chinei cu victimele 
cuceririi omeyyade nu. poate împiedica această 
înaintare; Persia sassanidă este cucerită între 642 
și 632, oazele din Transoxiana sînt ocupate înce- 
pînd din 704, și arabii se instalează în Ihorezm, 
Ferghana și în anul următor în Kashgar. Contra- 
ofensiva chineză din anii 745—751 este oprită la 
sud de Lacul Balhaș prin celebra bătălie de pe 
Riîul Talas, care marchează sfîrșitul ambițiilor 
chineze în Transoxiana, ca și în regiunea Kashgar. 
Refluxul influenţei chineze în ţările situate din- 
colo și dincoace de Pamir a fost grăbit de marca 
criză ce a provocat în 755—763 răscoala lui 
An Lushan. 

Contactele sino-islamice aveau să permită 
transmiterea anumitor tehnici ale Asiei Orien- 
tale spre lumea islamică și Europa. Cazul hiîrtiei 
este cel mai bine cunoscut : procedeele de fabricare 


3649 a hirtiei, perfecţionate în China încă din secolul 


al Il-lea e.n., s-au răspîndit din Samarkand la 
Bagdad şi Damasc; de aici au pătruns în Egipt, 
în Maghreb, și apoi, în secolele al X-lea — al 
XI-lea, în Spania musulmană. Primele cantități 
de hîrtie produse în Italia datează de la sfirșitul 
secolului al XIII-lea. Fără această lungă călăto- 
rie a unei tehnologii născocite în China de Nord 
douăsprezece secole mai devreme, lumea occiden- 
tală nu ar fi putut cunoaște nici tiparul, nici 
timpurile moderne... 

Tradiţia spune că prizonierii căzuţi la arabi 
în 751, în cursul bătăliei de pe Talas, sînt cei 
care au transmis procedeele de producere a 
hîrtiei. Într-adevăr, influențele chineze în Tran- 
soxiana și Iran sînt anterioare mijlocului seco- 
lului al VIII-lea: fabricanți chinezi de hîrtie, 
țesători, aurari și pictori chinezi erau deja in- 
stalați la Kiâfa (actualul Karbala, la sud-vest 
de Bagdad) și la Samarkand în momentul cu- 
ceririi arabe. 


Lupta în care se înfruntaseră armatele chineze 
și călăreții arabi în Transoxiana și în sudul La- 
cului Balhaș nu va împiedica stabilirea de re- 
lații politice între chinezi și musulmani: un 
contingent, alcătuit cu siguranță din persani şi 
irakieni, a fost trimis în 756 în Gansu, în spri- 
jinul împăratului Suzong, amenințat de răscoala 
lui An Lushan. Mai puțin de cincizeci de ani 
mai tîrziu, s-a încheiat o alianță între imperiul 
Tang și abbasizi împotriva atacurilor tibeta: 
nilor în Asia Centrală; iar o misiune a califului 
Hâăriin al-Rashid (766-809) sosește la Chang 'an 
în 798. 

Aceste legături diplomatice ce străbat Asia 
Centrală sînt contemporane cu avîntul maritim 
al lumii islamice din Oceanul Indian și pînă 
în Asia Orientală, după întemeierea, în 762, a 
Bagdadului. Începînd cu mutarea capitalei de 
la Damasc la Bagdad iau avînt călătoriile pe 
mare de la Sirâf, portul Bassorei în Golful Persic, 
spre India, strîmtoarea Malacca și China de Sud. 


p 


Negoţul între țărmurile Chinei și Oceanul Indian SĂ 


) 


au ca obiect produse de lux (fildeș, tămiie, 
coarne de rinocer, aramă, sclavi negri — la so- 
sire — și mătăsuri, mirodenii, porțelanuri pro- 
duse, îndeosebi, la Fujian, la plecare. 

Marele port Guangzhou de la mijlocul seco- 
lului al VIII-lea, numit Khânfă de negustorii 
arabi, oraș colonial al cărui hinterland este încă 
populat de triburi băștinașe, numără, în rîndurile 
populației sale, evaluate la 200 000 de locuitori, 
mulți negustori străini cu fețe închise la culoare: 
kunluni (malaezi), bosi (iranieni, cînd acest 
termen nu desemnează locuitorii vreunei țări 
din Asia de Sud-Est), polomeni, (brahmani, adică 
negustori indieni), chami, de pe țărmurile orien- 
tale ale Vietnamului, vietnamezi, khmeri, su- 
matrieni etc. Musulmanii de rit ortodox și șiiţii 
îşi aveau moscheile lor în cartierele străine, 
situate pe malul stîng al Rîului Guangzhou. 
Cea mai veche mărturie a unui străin asupra 
Guangzhouului este cea a unui musulman: 
Relatare despre China şi India ('Akhbăr al-Shan 
wal Hind), atribuită negustorului Suleiman și 
datată din 851. | 

Jefuirea în 758 a orașului de către pirați ira- 
nieni și arabi ce par să-și fi avut bazele într-un 
port din Insula Hainan, apoi rapacitatea eunu- 
cilor numiţi, în a doua jumătate a secolului al 
VIII-lea, în postul de „comisar pentru navele 
negustorești“ (shibosi) au deturnat parte din 
negoț spre Vietnamul de Nord și spre regiunea 


Chaozhou, în apropiere de hotarele Fujianului. 


Relatarea lui Suleiman datează însă dintr-o 
epocă în care practici administrative mai cinstite 
îngăduiseră, spre începutul secolului al IX-lea, 
o reluare a activităților comerciale la Guangzhou. 
Prădarea orașului în 879 de către trupele lui 
Huang Chao, răscoalele sclavilor africani de la 
Bassora cîțiva ani mai devreme, apoi cutremurul 
ce a distrus în 977 Sirăfăl aveau să slăbească 
din nou negoțul între Golful Persic şi marele 
port al Chinei tropicale: în epoca Song și după 


371 ocuparea de către mongoli a Chinei de Sud, între 

secolele al XI-lea şi al XIV-lea, portul cel mai 
activ nu va mai fi Guangzhou, ci Quanzhou, 
numit de negustorii musulmani Zaytin, pe ţăr- 
murile provinciei Fujian. 


3. Răspindirea civilizaţiei Tang 


Expansiunea chineză în Asia secolelor al VII-lea- 
al VIII-lea a avut drept efect sporirea influenţei 
civilizației Tang și în toate ținuturile vecine: 
Asia Centrală, Mongolia, Tibetul, Transoxiana, 
Coreea și Japonia, țări din Asia de Sud-Est. 
Anumite elemente ale culturii chineze au pă- 
truns la turcii din Orkhon (calendarul, ciclul celor 
douăsprezece animale etc.), iar lexicul turc a păs- 
trat pînă în zilele noastre împrumuturi din chi- 
neză, ce datează din acea epocă. Prinţesele chi- 
neze căsătorite cu hani ai turcilor și uigurilor, 
precum și bIsan-poii tibetani au introdus textele 
clasice chineze în iurtele nomazilor și în palatele 


|“ de piatră din Lhassa. Deschiderea drumului ti- 


betan, ca urmare a alianţei încheiate între 
Curtea Tang și familia regală din Tibet cîțiva 
ani înainte de mijlocul secolului al VII-lea — 
— prima prințesă chineză dată de soţie unui 
bIsan-po sosește la Lhasa în 641 — , îngăduie 
pelerinilor chinezi să călătorească la locurile 
sfinte ale budismului prin capitala Tibetului 
și prin Nepal. Aşa au ajuns în India călugării 
Xuanzhao (în 651) şi Xuantai (în a doua jumă- 
tate a secolului al VII-lea), precum și mulți alţii, 
al căror nume a rămas necunoscut. În mod pa- 
radoxal, influențele budiste au pătruns în Tibet 
în a doua jumătate a secolului al VIII-lea dinspre 
China și nu dinspre India, ce se află relativ mai | 
aproape. 

Nu trebuie, de altfel, uitat că ceea ce a adus 
imperiului Tang o parte a imensului său pres- 
tigiu în întreaga Asie este faptul de a fi fost, 
cu marile sale sanctuare, cu celebrele sale pe- 
lerinaje, cu eminenții săi „învățători ai legii“, 374 


unul dintre marile focare ale budismului. Favo- 
rizarea de către dinastia Lang a acestei mari re- 
ligii, precum și a altor culte nechineze nu este, 
desigur, străină de anumite intenții ascunse de 
ordin politic. 


Influențe chineze în Japonia 


Răspîndirea influențelor chineze avea să capete 
în Japonia o amploare excepțională în epoca 
Tang, provocînd, încă din primii ani ai secolului 
al VIl-lea, o bruscă intensificare a procesului 
centralizării politice care, la rîndul lui, a con- 
tribuit la accelerarea împrumuturilor. 

Neîndoielnic, influenţele chineze nu încetaseră 
niciodată să se facă simţite în insulele nipone și, 
îndeosebi, în Kyushu. Principatele japoneze in- 
traseră în legături cu imperiul Han încă din epoca 
districtelor militare chineze din Coreea, iar aceste 
relații fuseseră menținute cu China de Nord și 
cu China de pe Yangziul inferior după for- 
marea celor trei regate coreene, la începutul 
secolului al IV-lea, Nicicînd însă prestigiul Chinei 
nu a fost atît de mare în Asia Orientală ca acela 
dobîndit în secolele al VIlI-lea—al VIII-lea. 
Nicicînd influenţele chineze în Japonia n-au fost 
atît de generale și de profunde ca în epoca Tang. 
Pătrunzînd în valuri succesive, în 602-622, apoi 
în 646-671, ele se extind în toate domeniile — 
instituții politice, și administrative, limbă, li- 
teratură, artă, tehnică, religie etc —, transfor- 
mînd cu rapiditate Japonia într-o țară de civi- 
lizaţie chineză. 

În epocile Nara (710-784) şi Heian (794-1068), 
nici nu mai este vorba despre împrumuturi spon- 
tane, ci despre o politică deliberată și sistema- 
tică de imitare, Este motivul pentru care Japonia, 
mai bine apărată împotriva agresiunilor din afară, 
a putut păstra pînă în zilele noastre o seamă de 

375 tradiții chineze ce datează din epoca Tang. 


Codul 'Taiho, publicat în 701, ca și alte cule- 
geri juridice și administrative japoneze din se- 
colul al VIII-lea, se inspiră foarte mult din 
codul Tang și din legislația chineză contemporană 
cu acesta, Planurile noii capitale Heijo (Nara), 
întemeiată în 710, și al orașului Heian (Kyoto), 
din 793, sînt amîndouă inspirate din planul 
Chang'anului. Primele istorii oficiale ale Japoni:: 
Kojiki (712) şi Nihonshoki (720) sînt redactate 
după modelul istoriilor dinastice chineze. Toate 
marile secte budiste din Japonia (Jodo, lendai, 
Shingon, Zen ş.a.) sînt vlăstare, crescute pe pă- 
mâînt japonez, ale sectelor budiste chineze din 
epoca Tang, ale căror doctrine și texte sacre 
au fost introduse în Japonia de către călugri 
japonezi şi, câteodată, chinezi. În acest fel Jian- 
zhen (688-763), călugăr-medic originar din Yang- 
zhou, provincia Jiangsu, sosește în Japonia în 
753; împreună cu alți călugări chinezi, și își sfîr- 
șește zilele la Nara, în 763. 

Între cei mai cunoscuţi călugări japonezi care 
vin în China pentru a studia pe lîngă marii 
învățători ai Legii și pentru a vizita centrele 
budiste și locurile sfinte cele mai renumite 
(Chang'an, Luoyang, Tiantaishan din Zhejiang, 
Wutaishan din Shanxi ş.a.) îi amintim pe Gembo 
(2-746), plecat către Chang'an în 716 în. cadrul 
unei ambasade și aducînd în țara sa, după opt- 
sprezece ani de absență, 5 000 de texte budiste în 
chineză și mai multe odoare sfinte; pe Kikai 
(774-835, numit și Kobo daishi), celebrul înte- 
meietor al sectei Shingon, care a călătorit în 
China între 804 și 806, precum şi pe tovarășul 
său de drum Saicho (767-822) — Dengyo da- 
ishi —, întors în Japonia în 805; pe călugării 
Jogyo şi Engyo (născut în 799 la Kyoto), care 
se află în China între 838 și 839, ca și pe Ennin, 
care va lăsa o relatare amănunțită despre călă- 
toriile sale, împiedicate de administrația chi- 
neză, și despre marea represiune antibudistă din 
anii 842-845; Ennin vizitează, între 838 şi 847, 374 


Yangzhou, valea Riîului Huai, țărmurile Shan- 
dongului, Munţii Wutai în nordul provinciei 
Shanxi, Chang” anul și Luoyangul, întorcîndu-se 
prin Shandong şi țărmurile Coreei. Îi mai amin- 
tim, după Ennin, pe călugării Eun — care călă- 
torește în China între 842 și 847 —, Enchin 
(Chish daishi,814-891), aflat în China între 853 
și 858 și Shăei (în China între 862 și 866). Pele- 
rinajelor și ambasadelor li se adăugau relațiile 
comerciale: la sfirșitul dinastici Tang, în por- 
turile japoneze sînt semnalate numeroase nave 
comerciale chineze. 

Coreea, unde influenţele chineze erau mai vechi 
Şi mai profunde, suferă și ea atracția atît de pu- 
ternică a civilizației Tang. Atunci cînd imperiul 
Silla înglobase î în 688 regatele Paekche și Koguryo, 
o seamă de regiuni, în care colonii chinezi erau 
numeroși, fuseseră integrate noului imperiu. 
Timp de circa cincizeci de ani, la sfîrșitul se- 
colului al VII-lea și începutul secolului al VIII-lea, 
raporturile între imperiile Tang și Silla devin 
mai intense, grație imrrrergaselor ambasade și 
călătoriilor unor călugări și studenți coreeni în 
China. Coreea ocupă, de altfel, în această epocă, 
o pozițic dominantă în mările de nord-est. O 
serie de colonii coreene sînt instalate pe țărmu- 
rile Shandongului și în orașele comerciale pe care 
le străbate Marele Canal, de la Yangziul inferior 
pînă la hotarele Henanului și Shandongului. 


A. Reacţia „naționalistă“ 
și întoarcerea la izvoarele tradiției 
chineze 


În jurul anului 800 se conturează o mare coti- 
tură în viaţa intelectuală a Chinei. Este vorba, în 
esență, de dorința profundă a unora de întoarcere 
la izvoarele străvechi ale culturii chineze și, în 

ențele străine care pătrunseseră atît de amplu în 
China, de la sfîrșitul dinastiei Han încoace. 
Această reacție, care urmează unei perioade în 
care curtea și clasele dominante fuseseră, deosebit 
de primitoare față de străini, ca și față de mâdele 
și produsele exotice, pare să se explice, în cea 
mai mare parte, prin aspectul de înfrîngere na- 
țională pe care l-a îmbrăcat răscoala lui An 
Lushan și prin schimbarea de atmosferă ce a 
urmat acestor tragice evenimente. Îngăduinţa vi- 
novată de care făcuseră dovadă conducătorii din 
epoca lui Xuanzong față de comandanții de ar- 
mată, în general, și față de comandanții străini, 
în mod special — An Lushan era el însuși fiul 
unui sogdian și al unei femei turce —, fusese pe 
punctul să ducă la prăbușirea imperiului, lă- 
sîndu-l, apoi, foarte slăbit. Barbarii pe care 
dinastia a trebuit să-i cheme în ajutor se insta- 
laseră în nord-vest și guvernau, de fapt, în Gansu 
și Shaanxi: tibetani jefuitori care pradă herghe- 
liile imperiale, împingîndu-și incursiunile, în 763, 
pînă la Chang'an, instalîndu-se între aproxiamtiv 
770 şi 850 în orașele din Gansu ; uigurii ce mono- 
polizează comerțul cu cai, obţinînd din aceasta 
beneficii substanțiale, sau care, dînd în capitală 
împrumuturi pe bază de zălog, se comportă ca 
niște cămătari nemiloși. Bogăția negustorilor 
străini stabiliți în marile orașe a putut suscita 
unele reacții xenofobe, manifestate în timpul răs- 
coalelor : în 760, mai multe mii de negustori arabi 
și persani sînt masacrați la Yongzhou de către 
bandele de insurgenți conduși de Tian Shengong; 
un secol mai tîrziu; în 879, trupele lui Huang Chao 
îi atacă, la Guangzhou, tot pe negustorii străini. 
Reacţiilor populare le corespund, în rîndul cla- 
selor dominante, anumite atitudini politice: aris- 
tocrația de sînge amestecat, ce s-a menținut la 
putere un timp atît de îndelungat, pare să fi. 
păstrat de la ascendența ei barbară o mai mare 
disponibilitate în a primi ceea ce venea din afară, 
ca și gustul pentru aventuri militare; ideea că 
intruziunea; începînd cu secolul al IV-lea, a a78 


barbarilor alterase treptat puritatea chineză, co- 
Tupînd vechile moravuri și ducînd astfel la de- 
cadența Chinei — această idee deci își face înce- 
tul cu încetul loc în rîndurile cărturarilor și 
funcționarilor recrutați prin concurs, originari 
cel mai adesea din China de Sud-Est. Puțin in- 
teresați de probleme de război, ei consideră că 
puterea militară trebuie să rămînă strict subor- 
donată puterii civile. La acestea se adaugă bo- 
găția insolentă a bisericii budiste, puterea călu- 
gărilor, strînsele legături secrete pe care aceștia 
le întrețin cu gineceul imperial și cu eunucii. 
Or, tocmai eunucii, a căror putere este în creș- 
tere în jur de 800, sînt cei care ajung să controleze 
guvernarea în vremea lui Xianzong (era Yuanhe, 
806-820), hotărînd. asupra investirii și destituirii 
împăraților. Totul îi incită pe cei ce se socotesc 
depozitarii ortodoxiei chineze să reacționeze: ex- 
cesele înseși ale epocii, declinul aristocrației din 
Shaanxi și din Gansuul Oriental, de cînd „țara 
dintre trecători“* (guannei) şi-a pierdut predomi- 
nanța economică și politică, închiderea drumuri- 
lor Asiei Centrale, pe unde se producea afluxul 
cel mai important de influenţe străine. Religiile 
exotice și, în primul rînd, budismul sînt acum 
rupte de locurile lor de baștină — oazele din 
bazinul Tarimului, Kașmirul, hotarele Indiei şi 
Iranului, India. China este gata să se replieze 
și să se întoarcă în ea însăși. 

Termenul de naționalism este anacronic, și 
totuși reacțiile ce se schițează după rebeliunea lui 
An Lushan și care se vor mai manifesta încă de 
multe ori în decursul istoriei sînt asemănătoare 
celor naționaliste. Cum ar putea fi definite acest 
atașament față de o tradiție autentică, ce ar fi 
fost coruptă prin influențe străine, și această do- 
rință de întoarcere la izvoare pure și imaginare ale 
gîndirii și moralei ortodoxe, din moment ce ele 
nu se raportează la conceptul mult mai recent 
de naţiune, ci la acela de cultură. Pentru aceasta 
ar trebui inventat un barbarism, și anume terme- 

Mişcarea „stilului antic” 


În mod destul de curios, dorinţa de reîntoarcere 
la antichitate se afirmă, la început, prin preo- 
cupări stilistice și literare. Era vorba de a res- 
titui prozei chineze simplitatea, concizia și vi- 
goarea pe care le avusese în vremurile dinastiei 
Han și la sfîrşitul antichității; primul care 
merge pe această cale, scriind în „stil antic“ 
(gawen) este Liu Zongyuan (773-819). Dar, în 
concepția chineză, forma nu poate fi separată de 
conținut: căutările stilistice din epoca celor șase 
dinastii se acordau cu o completă indiferență 
morală. Or, literatura nu poate fi o simplă des- 
fătare estetică. Dacă nu exprimă idei adevărate 
și puternice, ea. nu mai este decit un exerciţiu 
de virtuozitate, demn de dispreț: funcția educa- 
tivă, morală și politică pe care literatura o avea 
în antichitate nu putea fi despărțită de forma ei. 
Acestea sînt temele pe care avea să le dezvolte 
cel mai mare prozator chinez după Sima Qian, 
și anume marele Han Yu (768-824), antibudist 
notoriu și cărturar ortodox, a cărui diatribă din 
819 împotriva scenelor de isterie colectivă ce 
însoțeau transferarea unei relicve a lui Buddha 
a. rămas celebră. Fără îndoială, Liu Zongyuan şi 
Han Yu şi-au avut predecesori în anumiți poeți 
și istorici, încă de la începuturile dinastiei 
Tang, între alţii pe Liu Mian, prefect de Fuzhou 
în vremea erei Zhenguan (627-649), care credea 
că odată cu sfîrşitul dinastiei Han se pierduse 
acel dao al celor vechi, care însemna deopotrivă 
înțelepciune și adevăr. Odată cu Han Yu și Liu 
Zongyuan, mișcarea guwen îşi capătă titlurile de 
nobleţe. Începînd cu ei se conturează evoluția ra- 
dicală care avea să ducă, în secolele al XI-lea 
și al XII-lea, la acel tip de renaștere pe care-l 
reprezintă „neoconfucianismul“, Așa se face că 
la unul dintre succesorii imediaţi ai lui Han Yu 
putem detecta o orientare filozofică ce-i preves- 
tește pe gînditorii neocontucieni din epoca Song : 
pentru a putea respinge mai bine budismul, Li 380 


Ao (m. către 844) studiază filozofia budistă şi își 
însușeşte gîndirea școlii chan (în japonezi, zen). 
Aceste studii îl duc la noi concepții asupra no- 
țiunilor clasice de xin (spirit) și 4îng (natură), 
ce vor orienta întreaga filozofie din epoca Song: 
natura funciară. a înțeleptului este tulburată de 
pasiuni (g*ng), şi totuși natura înțeleptului și 
pasiunile sînt de nedespărțit, tot așa cum de nedes- 
părțit sînt lumina și întunericul, Adevărul — 
care este cheng, sinceritatea perfectă (și impa- 
sibilitate) — se află dincolo de orice deosebire, 
de orice opoziţie între natură funciară şi pasiuni, 
Aici se regăsește jocul dialectic fundamental al 
școlii chan, transpus în vocabularul din textele 
clasice și din Meneius. 


Represiunea antibudistă 
și declinul budismului 


Caracterul „naționalist“ și xenofob al mișcării ce 
avea să ducă, în anii 842-845, la marea proscriere 
„a religiilor străine și îndeosebi a primeia dintre 
acestea, budismul, este evident chiar din moti- 
vele invocate în acea epocă. Încă în 835, un 
decret interzice chinezilor orice raport cu „oa- 
menii de culoare“, termen ce desemnează pe 
străinii originari din regiunile aflate dincolo de 
Pamir, şi de Asia de Sud-Est: iranieni, sogdieni, 
arabi, indieni, malaezi, sumatrieni ș.a. Decretul. 
de proscriere publicat post factum în 845, într-un 
moment în care toate măsurile luate fuseseră 
deja aplicate, acuză budismul, religia străină, de 
a fi fost pricina slăbirii morale și economice a 
scurtelor dinastii din sud: Jin, Song, Qi, Liang 
și, îndeosebi, Chen. Mai exact, în decret se.arată 
că monahii nestorieni și mazdeeni sînt redaţi 
vieții laice pentru ca „să nu mai strice mora- 
vurile chineze“, invocîndu-se apoi simplitatea și 
puritatea morală ce vor domni de atunci înainte. 
Reacţia este, în același timp, sentimentală — o 
38] ostilitate difuză față de toţi străinii și față de 


prerogativele culturale ce și le cîștigaseră înainte 
de 755 — și de tip rațional, în măsura în care 
răspunde unor realități politice și economice: 
puterea eunucilor, budiști fervenţi, superstiți- 
oși, inculți și lacomi de câștig ; averile scandaloase 
ale mînăstirilor, bogate în pămînturi, oameni, 
monede și metale, într-un moment în care statul 
are dificultăți financiare și lipseşte arama pentru 
monetării. Biserica budistă este deținătoarea 
celei mai mari părți din metalele preţioase ale 
imperiului, sub formă de obiecte de cult, de clo- 
pote și de statui, și una dintre măsurile adoptate 
va fi tocmai aceea de a preface în monede o 
seamă, de clopote și statui, monede care, de teama 
sacrilegiului, vor fi refuzate în mediile populare. 
Ar fi însă eronat să ne închipuim că proscrierea 
religiilor străine a fost bruscă și brutală. La mă- 
surile cele mai radicale s-a ajuns treptat. La în- 
ceput n-a fost vorba decît de a proceda, după o 
uzanță ce poate fi considerată drept tradițională, 
la epurarea. clerului budist, în scopul de a-i, iz- 
goni pe călugării inculți și pe falșii credincioşi. 
S-a ajuns apoi la confiscarea bunurilor parti- 
culare ale bonzilor, potrivit unei interpretări res- 
trictive a tratatelor de disciplină budistă — căci 
călugării au făcut jurămînt de sărăcie —, la su- 
primarea ceremoniilor budiste în cultul oficial, 
la măsuri de laicizare din ce în ce mai masive 
(300 de laicizări pe zi în 845). În sfîrșit, s-a 
„procedat la inventarierea generală a bunurilor 
sacre ale mînăstirilor, apoi la confiscarea pămîn- 
turilor, a familiilor de șerbi, a tezaurelor moneta- 
re, a metalelor. 260 000 de călugări budiști de am- 
bele sexe au fost secularizați și recenzați ca impo- 
zabili, 150 000 de dependenți ai mînăstirilor care 
nu cădeau sub incidenţa fiscului și a corvezilor 
de stat au fost, de asemenea, înscriși pe listele 
de recensămînt; 4 600 mînăstiri au fost distruse 
ori prefăcute în clădiri publice, 40 000 de lăcașuri 
de cult mai mici au fost demolate sau dezafec- 
tate; au fost păstrate doar cîteva temple cu statut 
oficial, deservite de un mic număr de călugări, 382 


în vreme ce religiile de origine iraniană — maz- 
deismul, maniheismul, nestorianismul — aveau 
parte de o soartă și mai aspră: ele au fost defi- 
nitiv proscrise, iar călugării lor (cîteva mii doar) 
au fost redaţi vieţii laice. 

Aceste măsuri, atît de severe, aveau să aducă 
un foarte grav prejudiciu budismului în China. 
Aceasta cu toate că, imediat după proscriere, 
urmașul împăratului Wuzong (841-846) a atenuat 
rigoarea măsurilor luate în 843-845, permițînd 
unui mare număr de laicizați să-și reia viața 
monahală și autorizînd reconstrucția unor mînăs- 
tiri. De fapt, este sigur că decretele de proscriere 
nu au fost aplicate cu toată rigoarea decît în 
capitală: peste tot, chiar și în rîndurile funcțio- 
narilor executori, a existat o rezistență surdă 
care, fără îndoială, a îngăduit ca, în unele re- 
giuni depărtate de Chang'an, clerul şi locurile 
lui de cult să fie cruțate. China imperiului Tang 
era tot atît de întinsă ca Europa medievală. Iată 
de ce puterea comunităților budiste s-a menținut 
și chiar întărit în secolul al X-lea, în regatul 
Min, din Fujian, ca și în regatul Wu-Yue. Un 
important corp călugăresc s-a reconstituit în 
epoca Song și biserica budistă și-a recîștigat o 
mare parte din puterea sa inițială. Este însă o 
biserică ce-și supraviețuiește sieși și care pare 
să-și fi pierdut nucleul spiritual, căci elitele şi 
călugării savanți fuseseră risipiţi, iar tradițiile de 
școală întrerupte datorită marii proscrieri din 
845. 


__ Începînd cu sfîrşitul secolului al VIII-lea, bu- 
dismul chinez este rupt de marile centre religioase 
din Asia, ce constituiseră timp de mai bine de 
o jumătate de mileniu izvoarele sale de inspiraţie ; 
nu mai are acces la locurile sfinte și budismul 
însuși este amenințat la hotarele Indiei și Ira- 
nului de expansiunea Islamului. O singură sectă 
va rămîne cu adevărat activă în China după 
sfîrșitul dinastiei Tang — secta chan (în japo- 

383 neză zen), în fapt mai mult chineză decît budistă. 


Traducerile de texte indiene devih tot mai rare; 
marii traducători, comentatori și exegeți au pierit, 
Istoricii budismului vor face, în epoca Song, bi- 
lanțul trecutului. /ingde chuandeng lu (Culegere 
despre transmiterea luminii, redactată în era Jingde) 
apărută în 1004 și care cuprinde 1701 biografii 
de călugări chan, nu mai are nimic din fervoarea 
naivă a primelor hagiografii ale budismului, 
iar Fozutongii (Analele generale ale patriarhilor 
budismului), vastă compilaţie inspirată din me- 
todele istoricilor laici, pare să pună capăt, în 
1269, istoriilor generale ale budismului. 

Ca să spunem lucrurile pînă la capăt, marea 
fervoare religioasă care însuflețea pe oamenii se- 


„colelor al VI-lea și al VII-lea pare să se fi poto- 


lit. Cauzele acestui fenomen au fost, neîndoielnic, 


multiple, dar poate că trebuie să le căutăm ra-" 


țiunea profundă și principală în prefacerile so- 
cietății: budismul și-a pierdut, pare-se, ascen- 
dentul atunci cînd formele sociale cărora li se 
adaptase și care erau cele ale secolelor al III-lea 
„ —VIII-lea (aristocrații endogame, sistemul co- 

nacelor şi dependenților de ele, parohii urbane şi 
rurale) au fost tulburate de avîntul general al 
economiei urbane și monetare ce sc produce între 
secolele VIII-lea și al XI-lea. Marea mînăstire, 
unitate economică autarhică, cu domeniile sale, 
cu familiile ei de șerbi (5/44), cu morile şi prescle 
ei de ulei, cu casele ei de amanet era, într-un 
fel, simbolul autorității, în acelaşi timp morale, 
religioase și economice, a budismului în China. 
Între marile mînăstiri și aristocrația laică din 
epocile celor şase dinastii și Tang, par să fi 
existat nu numai o analogie și o comunitate de 
destin, ci și legături foarte strînse. E adevărat 
că proscrierea din 845 a dat o lovitură foarte pu- 
ternică bisericii budiste, dar evoluția socială avea 
să desăvirșească ruinarea unor temelii, și așa 
puternic zdruncinate. Nu există religie care să 
nu-și împlînte puternic rădăcinile în țesutul 
social în care şi-a aflat dezvoltarea, 

1. Diversitatea peisajului chinez. A. Culturi în terase din pro- 
vinicia Yunnan (Foto Marc Riboud-Magnum] ; - B. Stepa mon- 
golă în apropierea Fluviului Mergun 


2. Diversitatea peisajului chinez: A. Recoltarea de ierburi ac- 
vatice pe malurile Lacului Tai  (Jiangsu) (Foto Charbonnier- 


Reolites) ; — B. Plută din burduluri de piele pe Riul Xining, 
în Qinghai (Kokonor) (Foto Ella Maillart) 


3. Arme din epoca Shang: A. Topor-pum- 
nal ge, cu lamă de jad. Paris, Musee 
Guimet (Foto Michel! Cabaud) ; - B. To- 
porişcă de ceremonie yue, provenind din 
regiunea Anyong. Paris, Musee Guimet 
(Foto Michel! Cabaud) 

"4, Vas ritual zun 
+ în formă de eletant 
! (începutul dinastiei 
Zhou : secolele al 
Xi-lea — al IX-lea 
; î.e.n.). Paris, Musee 
' Guimet (Foto Mi- 
“chel Cabaud). 


5. Mormint cu care din regatul Guo, in apropierea defileului 
Sanmen, provincia Henan (secolele ai VIll-lea — al VIl-lea î.e.n.) 
(Foto Brian Brake-Rapho) 


6. Pietre gravate 
din epoca dinastiei 
Han: A. Detaliu 
dintr-o scenă de 
vinătoare gravată 
pe o placă de pă- 
mint ars negricios 
(desenul a fost 
restaurat), Roma, 
Museo Nazionale. 
d'Arte orientale 
(Clișeul muzeului) ; 
— B. Scenă de ce- 
remonie, sau de 
procesiune, gravată 
pe o lespede de 
piatră. Paris, Mu- 
zeul Luvru (Foto 
Archives photogra- 
phiques, Paris) 


7. Ceramică funerară din evoca Han: A. Cal. fiaurină de la 
stirşitul dinastiei. Paris, Musee Cernuschi (Foto Giraudon]; — 
B. Vrăjitor bicetal din ceramică. Paris, Musee Cernuschi (Foto 
Giraudon) ; — C. Ciine din pămint ars smălțuit, dinastia Han 
tirzie, 0,25X0,20 m. Paris, Musee Cernuschi (Foto Giraudon) ; 
— D. Gospodărie fortiticată din Lach-truong, în regiunea Thanh- 
hoa (Vietnam). Paris, Musee Cernuschi (Foto Michel Caoboud) 


8. Statuetă de războinic în ar- 
mură din statul Wei de Nord. 
Ceramică funerară. Paris, Musee 
Cernuschi (Foto Michel Cabaud) 


9. Bodhisattva — statuetă din 
bronz  ourit din epoca Wei 
(China de Nord, secolul ali 
Vi-lea). Stockholm, Colectia re- 
gelui Suediei (Foto A. Des- 
jardins, Realites) 


10. Basorelief din 
mormintul împă- 
ratului Toizong, fiul 
fondatorului dinas- 
tiei Tong  (626-— 
649). Philadelphia. 
The University Mu- 
seum (Clișeul mu- 
zeului) 

11. Doamne de ia 
curtea imperială, 
figurine funerare 
din epoca dinastiei 
Tang (secolul al 
Vii-lea). Poris. Mu- 
see Cernuschi (Foto 
Michel! Cabaud) 


12. Bodhisattva şi 
un paznic al grotei 
de la  Fengxian, 
sonctuar  rupestru 
de la  Longmen, 
provincia Henan 
(secolul al Vil-lea). 
(Foto E.  Hursh, 
Zurich) 


13. Cap de Buddha 
din epoca Tang 
(secolele al VIl-lea 
-al VIll-lea). Paris, 
Collection E. F. 
(Foto Giraudon) 


14. Vedere o gro- 
telor budiste de la 
Dunhuang (secolele 
al |IV-lea-a! XII- 
lea). (Foto: Clauda 
Arthaud) 


15.  Pelerinajele budiste: A. 
Stipa lui Dayanta de la mi- 
năstirea  Daci'ensi din  Xi'on, 
provincia Shaanxi, construită în 
652 si restaurată între 701-705 
(Foto Landau-Rapho): — B. De- 
taliu dintr-o frescă din grota 
323 de la QGiantodong, în apro- 
piere de Dunhuang -(Foto Do- 
minique Darbois) 


16.Detoliu dintr-o frescă din grotele budiste din Qiantodong, 
în opropiere de Dunhuang. (Foto Dominique Darbois) 

17. Picturi din epoca Song: A. Yu Jian.. Munţi cu crestele 
înzăpezite (Song de Sud). (Foto Giraudon): — B. Anonim din 
secolul al XII-lea. Fluvii și munţi cit vezi cu ochii. Cleveland, 
Museum of Art (Don Hamia Fund), (Foto Giraudon) 


Li 


18. Porțelanuri din epocile Song şi Yuan: A. Bo! cu decor 
modelot (marca dinastiei Yuan). Oxford, Museum of Eastern 


Art,  Colecţa Sir H. Ingram (Foto Giraudon): — B. Vos-sticlă 
cu oecor floral, negru pe fond alb. Wendover (Marea 
Britanie), Colecţia Sir A. Barlnu (Foto Giraudon); -— C. 


Vas-sticlă (meiping) din evoca Sona, cu decor pictat gri pe 
angobă olbă, reprezentind bujori. Londra G. Seligman Arts 
Conci! (Foto Giroudon): — D. Bo! din epoca Song, lotuși 
incizați pe un fond verde oliv. Celadonul de Nord. Oxford, 
Museum of Eastern Art, Colecţia Sir H. Inaram (Foto Giraudon) 


Cartea a 5-a 


„RENAŞTEREA“ CHINEZĂ 


Ortodoxia moralizatoare ce a impregnat, în- 
cepînd cu secolul al XII-lea, întreaga concepție 
asupra istoriei Chinei, ca şi limitele istoriogra- 
fiei tradiționale, care reduc trecutul acestei ţări 
la. evenimente lipsite de orice dimensiune tem- 
porală (ele se referă doar la existenţa puterii cen- 
trale și la gestiunea administrativă) ne-au con- 
vins atît de profund de perenitatea formelor so- 
ciale și politice, a instituțiilor fundamentale, a 
economiei, a ideilor şi tehnicilor din lumea chi- 
neză, încît prefacerile cele mai adinci și inova- 
țiile cele mai evidente trec aproape neobservate. 
Ceea ce în istoria Europei a fost considerat ca 
nașterea unei lumi noi nu mai este, din perspec- 
tivele tradiționale ale istoriei Chinei, decît o 
schimbare de „dinastie“. Dacă trecutul lumii chi- 
neze se deosebește atît de radical de acela al Eu- 
ropei, aceasta se petrece în primul rînd în ceea ce 
privește reprezentarea. pe care o avem despre 
acest trecut. Fără îndoială, acest lucru nu poate 
fi trecut cu vederea, de vreme ce întreaga istoric 
universală cu care sîntem obișnuiți este înte- 
meiată pe primatul occidentului, pe caracterul 
evolutiv al istoriei sale și pe relativa stagnare a 
“altor civilizaţii. 

Inovaţiile ce apar în Asia Orientală în jurul 
anului 1000 formează, însă, dacă le privim lao- 
laltă, un ansamblu atît de impresionant prin co- 


erența și amploarea sa, încît trebuie să ne încli- 
năm în faţa evidenţei: lumea chineză a cunoscut 
in această epocă o adevărată mutație, a cărei im- 
portanță nu este mai mică decit aceea a preface- 
rilor ce s-au petrecut aici la sfîrşitul antichităţii. 

Adoptăm aici termenul de Renaștere. Este, 
desigur, o opțiune ce poate [i supusă criticii, 
chiar dacă analogiile sînt numeroase: reîntoar- 
cerea la tradiția clasică, răspîndire a cunoştin- 
țelor, avînt al ştiinţei și tehnicilor (tipar, ex- 
plozibili, progrese ale tehniciior maritime, ș.a.), 
o nouă filozofie și o nouă viziune asupra lumii. 
Desigur, lumea chineză are, ca şi Occidentul, ca- 
racterele sale proprii, originale. Această aluzie 
la istoria europeană nu trebuie însă luată decît 
drept ceea ce este; adică drept o simplă reme- 
morare a paralelismului de ordin foarte general 
existent între istoriile civilizaţiilor lumii și a 
solidarității care le unește, în cele din urmă, 
pe parcursul dezvoltării lor. 


Tabloul cronologic al secolelor 


PR N A i RR E a a a d II A a a a d 


HOTARELE HOTARELE 
MONGOLIA DE DE 
NORD-VEST| NORD-EST 
Imperiul 
LIAO 
(Kitan) 
(946— 1125) 
Imperiul MONGOLILOR 
1206 — venirea la pu- 
tere a lui Genghis-han; 
anexează Imperiul Xia 
în 1227; anexează 
imperiul Jin în 1234; 
adoptă titlul dinastic 
de YUAN în 1271; Imperiul Imperiul 
anexează imperiul Song | XIA JIN (Jiirchen) 
de Sud în 1276— 1279 | de Vest (1115— 1234) 


(1038— 1227) | anexează 
China de Nord 
în 1126 


Mongolii sînt respinși 
în Mongolia 


al X-lea - al XIV-lea 


CHINA DE NORD CHINA DE SUD 
pa apoi 
Shanxi 
Regatul Jin i 
(895— 923) CELE CINCI  |Regatele Shu (907—923) 

DINASTII în Sichuan, Chu 
(la Kaifeng) (907—951) și Jingnan 
(907— 963) în Hunan, 
Liang tirzie Han de Sud 
(907— 923) (911—971) la 
Guangzhou, Min 
Tang tîrzie (909— 978) în Fujian, 
(923— 936) Wu-Yue 
(907— 978) în Zhejiang, 
Jin tîrzie | Wu și Tang de Sud 
(936— 946) (902— 975) în Jiangxi 
Han tirzie 
(947 —950) 
Regatul Zhou tîrzie 
Han de Nord| (951— 960) 


(951-979) 
PN N RR RR RR a II. 
SONG DE NORD 


(960— 1126) 
la Kaifeng 


: A 


SONG DE SUD 
(1127— 1279) 
la Hangzhou 


1368 — întemeierea, la Nanjing, a 
imperiului chinez al dinastiei MING 


Capitolul 1 
LUMEA CEA NOUĂ 


Nu există domeniu al vieţii politice, sociale ori 
economice din secolele al XI-lea—al XIII-lea care 
să nu fi suferit moditicări radicale în raport cu 
epocile de dinainte. Nu este vorba numai despre 
schimbări de scară (creştere demografică, avînt 
general al producției, dezvoltarea schimburilor 
interne şi externe), ci de o schimbare de natură. 
Moravurile politice, societatea, raporturile între 
clase, armata, relaţiile între oraș și sat, formele 
economice sînt cu totul altele decît în imperiul 
aristocratic și încă pe jumătate medieval care a 
fost cel al dinastiei Tang. O lume nouă s-a năs- 
cut, ale cărei caracteristici fundamentale sînt 
de pe acum cele ale Chinei timpurilor moderne. 

Această lume nouă trăișete însă sub amenin- 
țarea invaziilor, ce vor sfîrși prin a triumfa, 
amputînd imperiul de toate provinciile sale de 
nord, la sfîrșitul secolului al XII-lea, și covîrșin- 
du-l în întregime în cursul anilor 1273-1279. 
Această amenințare externă se află în legătură 
„şi cu istoria economică și socială a epocii Song. 
Ea a determinat întreaga politică a Chinei de la 
sfîrşitul secolului al X-lea la sfirșitul celui de-al 
XIII-lea. 


1. Istoria și instituţiile politice 
Evenimentele 


În 951, generalul Guo Wei întemeiază la Kaifeng 
scurta dinastie Zhou tîrzie și unifică nordul Chinei, 
cu excepția regiunii Taiyuan, în Shanxiul de 
Nord, ocupată de micul regat turc Han de Nord, 
pe care îl protejează kitanii. Însă opera săvirșită 
de dinastia Zhou tîrzie între 951 şi 960 anunţă 
de pe acum marele efort de redresare economică 
și de reunificare politică de la începutul dinastiei 
Song: cultivarea pămînturilor virgine, crearea 
de colonii militare, ușurarea și repartizarea mai 
echitabilă a impozitelor, repunerea în starc de 
funcționare a canalelor și digurilor, confiscarea 
în 955 a bunurilor mînăstirești budiste (o seamă 
de clopote și statui sînt, o dată mai mult, trans- 
formate în monede, ca în 845), campahii victo- 
rioase împotriva regatelor Shu și Tang de Sud. 
Nordul Sichuanului și regiunea cuprinsă între 
Huai și Yangzi sînt anexate. În acest fel, cîhd 
generalul Zhao Kuangyin, adus la putere de tru- 
pele sale, întemiază în 960 la Kaifeng noua di- 
nastie Song, se va găsi în fruntea unui imperiu 
înnoit, a cărui putere îi va îngădui să consoli- 
deze şi să extindă opera predecesorului său. 

Douăzeci de ani vor fi deajuns noii stăpîniri 
a dinastiei Song pentru a desăvirși cucerirea re- 
gatelor independente și pentru a reuni sub auto- 
ritatea ei teritorii cu o întindere egală cu de 
șapte ori suprafața actuală a Franței. Etapele re- 
unificării au fost următoarele: 


963 — Yangziul de mijloc (regatul Chu) 
965 — Sichuan (regatul Shu tîrziu) 

971 — Guangdong (Han de Sud) 

975 — Anhui, Jiangxi şi Hunan (Jiangnan) 
978 — Jiangsu și Zhejiang (Wu-Yue) 


979 — Shanxi (Han de Nord). 


În parte, această succedare de victorii se ex- 
plică, cu siguranţă, prih valoarea instituțiilor 

armatelor în fruntea cărora se aflase în 960 înte- 
meietorul dinastiei Song. Dar, spre deosebire de 
ceea ce se întîmplase în secolul al VII-lea, ex- 
pansiunea militară se limitează la teritoriile chi- 
neze și nu se extinde în afară, spre Manciuria, 
Coreea, Mongolia și Asia Centrală. Într-adevăr, 
la nord-est este oprită de puternicul imperiu al 
kitanilor, ce se constituise în cursul secolului 
al X-lea, iar la nord-vest de către tibetani, care 
cuprinseseră provinciile Qinghai, Gansu și Sha- 
anxi, În sfîrşit, la sud-vest, expansiunea este 
blocată de regatul Dali — succesor al regatului 
Nanzhao din Yunnan —, ce nu va fi distrus decît 
în 1253, de către armatele mongole. Cît privește 
Vietnamul, acesta reuşise să se elibereze în 939 
de sub dominația chineză — aceea a regatului 
Han 'de Sud, instaurat la Guangzhou — și se 
constituise în 968 într-un imperiu unitar şi in- 
dependent (dinastia Dinh). Prima dintre aceste 
date marchează sfîrşitul îndelungatei hegemonii 
pe care imperiile chineze şi regatele din China de 
Sud o exercitaseră, aproape fără întrerupere, în- 
cepînd din secolul al II-lea î.e.n., în bazinul 
Fluviului Roșu şi asupra țărmurilor Annamului. 
În 981, Vietnamul reușește să respingă o expe- 


diție a imperiului Song. În 1009, se produce înte- - 


meierea „marelui Viât (Dai Viât) de către noua 
dinastie Ly (1009-1225), care va purta, între 
1073 şi 1077, un război împotriva armatelor şi 
flotelor chineze, în Guangxi, în nordul Vietna- 
mului și pe țărmuri, provocînd o seamă de greu- 
tăți imperiului Song în aceste regiuni tropicale 
și nesănătoase, unde situația este mult compli- 
cată de prezența a numeroase etnii băştinașe. 
Sub domnia celui de-al treilea împărat din 
dinastia Song, Zhengzong (997-1022), imperiul 
kitan al dinastiei Liao, care se află acum la apo- 
geul puterii sale, lansează mai multe ofensive 
victorioase în Hebei și Shanxi, ce obligă impe- 
riul Song să semneze un tratat (pacea de la 
Shanyuan, în valea Fluviului Galben — 1004), 


prin care se angajează să plătească imperiului 392| 


Liao un greu tribut anual. Însă acest tratat, ca 
de altfel și cel care-l completează, sporind în 
1042 obligațiile imperiului Song, nu este sufi- 
cient pentru a asigura Chinci o liniște completă la 
noile sale frontiere, în timp ce o ameninţare și 
mai gravă apasă asupra provinciilor din nord- 
vest. În aceste regiuni, unde se amalgameuză 
populații tibetane, chineze, turce şi mongole, s-a 
constituit, în prima jumătate a secolului al XI-lea, 
o vastă cntitate politică sub conducerea unei 
vechi populații de crescători de animale — tan- 
guții. Acest imperiu, cunoscut sub numele de 
Xia de Vest (1038-1227), se întinde din Mongolia 
Meridională pînă în Qinghai (Kokonor) şi împie- 
tează asupra provinciilor cu populație han ma- 
joritară : Shanxi, Shaanxi şi Gansu. Şi cu acest 
imperiu, imperiul Song este obligat să semneze 
în 1044 o pace oneroasă, care nu-l pune însă la 
adăpost de noi atacuri, 
Amenințarea constituită de imperiul Xia se 
agravează în a dona jumătate a secolului al XI-lea, 
simultan cu dificultățile de ordin economic. Pu- 
terea centrală face apel la un ministru nu- 
mit Wang Anshi (1021-1086), care, dispunînd de 
depline puteri, pune în aplicare o suită de re- 
forme, ce repun în cauză structurile sociale, eco- 
nomice și militare, provocînd pe termen lung o 
violentă. reacție a cercurilor de mari proprietari 
funciari și de negustori bogați. Wang Anshi este 
îndepărtat de la putere în 1085, la moartea îm- 
păratului Shenzong, protectorul său. Conducăto- 
rul partidei conservatoare, Sima Guang (1019- 
1086), preia conducerea guvernului și abolește re- 
tormele. Aceste lupte de partide, care slăbesc im- 
periul, se continuă pînă la brusca invazie a jiir- 
chenilor, populație sinizată din Manciuria, ce 
distruge imperiul Liao și ocupă în 1126 întreaga 
Chină de Nord, | 
Dinastia Song,. care caută adăpost la sud de 
cursul inferior al Fluviului Yangzi, sfirșeşte prin 
a-și stabili capitala la Hangzhou. Este perioada 
393 Song de Sud (1127-1279), numită astfel prin opo- 


ziție cu prima perioadă a istoriei dinastiei Song 
(960-1126). Conservatorii au revenit definitiv la 
putere, însă apare un nou conflict, între parți- 
zanti recuceririi și partizanii găsirii unui modus 
vivendi cu imperiul jirchen al dinastiei Jin. Con- 
traofensivele către nord eșuează în fața puterii 
militare a jtirchenilor. Armatelor Song le lip- 
sește combativitatea ; în plus, ele nu au cavalerie. 
Imperiul se orientează, așadar, către o politică 
de conciliere, purtată de primul ministru Qin 
Gui (1090-1155). Totuși, pacea încheiată cu im- 
periul Jin nu are efect, din pricina unei schimbări 
în conducerea politică. Tratatele sînt încălcate de 
mai multe ori, iar războaiele neîntrerupte pro- 
voacă o urcare a prețurilor și a impozitelor. 
Greutățile economice antrenează, la rîndul lor 
agitația socială. Centralizarea politică asigură o 
putere cvasiabsolută :primilor miniștri care se 
succed în decursul secolelor al XII-lea și al 
XIII-lea: Qin Gui, Han Tuozhou (1151-1202), 
Shi Miyuan (2-1233), Jia Sidao (1213-1275). Însă 
declinul imperiului se accentuează, pînă la in- 
vazia mongolă care, practic, pune capăt dinastiei 
în 1276 — data căderii orașului Hangzhou. 


Noul stat 


Sub al doilea împărat din dinastia Song, Taizong 
(976-997), cînd imperiul se consolidează, sînt 
adoptate sau perfecționate instituțiile fundamen- 
tale ale noului stat. Este pus în funcțiune un 
adevărat sistem nervos de informaţie, control și 
comandă, care se extinde pînă în regiunile cele 
mai îndepărtate ale imperiului și care asigură 
guvernului central o dominație care nu fusese 
niciodată atît de puternică asupra totalității te- 
ritoriului. Centralizarea sporește datorită refor- 
melor din era Yuanfeng (1078-1085); ca va per- 
mite primului ministru să joace un rol care, în 
fapt, îl va eclipsa pe cel al împăratului. 

Politica generală este atributul unui consiliu 
de stat, alcătuit din cinci pînă la nouă membri, 
sub conducerea împăratului; consiliului îi este 
asociat un birou însărcinat cu redactarea textelor 
oficiale: curtea academicienilor — (xueshuyuan), 
dintre ai cărei membrii unii servesc uneori drept 
consilieri. În toate cazurile, guvernul cere un 
mare număr de opinii și hotărîrile nu sînt luate 
decît în urma unor deliberări, în cursul cărora 
se exprimă păreri diferite, împăratul nefăcînd 
altceva decît să sancționeze propunerile adoptate 
sau hotărînd în ultimă instanță. Trei servicii 
sînt însărcinate cu primirea opiniilor, sugestiilor 
sau plîngerilor funcționarilor ori persoanelor 
particulare. Aceste servicii sint independente 
unul de altul și membrii lor se bucură de o 
imunitate absolută, pe care nici chiar împăratul 
nu are căderea să o discute. În acest fel, este 
asigurată domnia unei anumite obiectivități: 
este un fapt real acela că sub dinastia Song (și 
îndeosebi în secolul al XI-lea) în birourile admi- 
nistraţiei și chiar pînă la guvern a ajuns un aflux 
de proiecte și propuneri de toate felurile, ce 
aveau drept autori persoane de condițiile sociale 
cele mai diferite. i 

Administrația centrală, mult simpliticată faţă 
ae greoiul eșafodaj din epoca Tang, pare să fi 
devenit mai funcţională. Ea este împărțită în 
trei mari departamente: 

— economie şi finanțe (ecle „trei servicii“, 
sansi: al monopolurilor statului, al bugetului și 
al populației) ; 

— armată (s/umiyuan) ; 

— secretariatul (z/hongshumensiu), însărcinat 
cu administrația judiciară și cu aceca a perso- 
nalului (concursuri de recrutare, numiri, avan- 
sări etc.). 

În provincii, unde districtele (x1an) sînt gru- 
pate în prefecturi, dintre care unele au un carac- 
ter militar mai marcat (jun) ori industrial (fian), 
comisarii imperiali sînt însărcinați cu misiuni 
speciale și controlează, potrivit atribuțiilor lor, 

395 afacerile juridice, fiscale, economice ori militare. 


În afară de existența unor organisme de in- 
formare și control independente unele de altele, 
și de delimitarea extrem de strictă a puterilor 
și competențelor, două alte caracteristici ale 
sistemului politic din epoca Song merită să fie 
subliniate: pe de o parte, înmulţirea serviciilor 
însărcinate cu probleme economice, pricinuită de 
faptul că cele mai importante venituri ale sta- 
tului sînt de sorginte comercială ori industrială ; 
pe de altă parte, eficacitatea sistemului de re- 
crutare și promovare a funcționarilor, grație unor 
mecanisme care favorizează selecționarea celor 
mai bune elemente. 


În epoca Song, sistemul concursurilor de re- 
crutare a ajuns la perfecțiune, degenerînd ulte- 
rior şi devenind, sub imperiile autoritare ale 
dinastiilor Ming și Qing, o mașinărie greoaie, 
care mai degrabă a frînat decît a înlesnit pro- 
movarea socială. Creat pentru a contracara pu- 
terea excesivă a aristocrației militare, instituția 
concursurilor se conturase în secolele al VII-lea 
și al VIII-lea, sub dinastia Tang (primul con- 
curs se desfășoară, probabil, în anul 606, în 
vremea împăratului Yangdi, din dinastia Sui). 
Candidaţii erau propuși, în număr foarte redus, 
de autoritățile locale — pînă în anul 737 unul 
pînă la trei de fiecare prefectură — sau pro- 
veneau din școlile de stat din capitală. Existau 
diferite tipuri de concurs (erudiție clasică, drept, 
istoric a scrierii, matematici, capacități mili- 
tare, cu probe de tir și forță fizică), însă cel mai 
prestigios și mai căutat era un concurs de cul- 
tură generală și de aptitudini de redactare, care 
comporta şi o probă de poezie. Reformele adop- 
tate sub dinastia Song, la sfîrșitul secolului al 
X-lea şi în cursul secolului al XI-lea, au constat 
în instituirea a trei niveluri diferite în scopul 
de a lărgi recrutarea (concursuri la nivel de pre- 
fecturi, concursuri la nivelul capitalei, contro- 
late de secretariatul imperial, și concursuri 
organizate la palat, în prezența împăratului), 

tip de concurs și în garantarea obiectivităţii 
probelor prin diferite măsuri, ca de pildă ano- 
nimatul tezelor. | | 

Ca şi în epoca Tang ori în alte epoci istoriceş 
reușita la concurs nu era urmată, în mod necesar, 
de o numire în cadrul administrației imperiale, 
cu excepţia primilor de pe listă, care făceau o 
carieră rapidă. Alte procedee serveau și ele la 
promovarea funcționarilor; printre acestea, un 
sistem de recomandări prin care autorul reco- 
mandării devenea solidar cu protejatul său în 
privința greșelilor și erorilor comise, precum și 
recurgerea la notări pe cît posibil mai obiective. 

Dezvoltarea corpului funcționăresc în secolele 
al XI-lea—al XIII-lea avea să-i asigure o pondere 
considerabilă în sistemul politic și în societatea 
epocii. În nici o altă perioadă a istoriei chineze 
„mandarinii“ nu au exercitat un control atît de 
eficient asupra conducerii statului. Favoritele, 
împărătesele şi familiile lor, eunucii, toți cei 
apropiați de persoana suveranului, aflați la 
curent cu intrigile de la palat, care au:ajuns, în 
alte timpuri, să orienteze şi chiar să conducă în 
fapt treburile statului, par să nu fi avut în epoca 
Song nici o influenţă. Împărații, ei înșiși, nu 
joacă decît un rol șters, lăsînd primul plan al 
scenei în seama miniștrilor lor. 


Moravurile politice demonstrează și ele puterea 
şi rolul conducător al corpului funcţionăresc. 
În secolul al XI-lea asistăm pentru prima dată 
la dezvoltarea unor mari partide politice de 
tendințe opuse, a căror înfruntare reflectă anu- 
mite clivaje sociale. Sîntem neîndoielnic foarte 
departe de formele proprii regimurilor parla- 
mentare din epoca contemporană, însă duritatea 
luptelor, în care adversarii își angajau întreaga 
lor carieră — deoarece schimbările de orientare 
duceau la o schimbare foarte radicală a cadrelor 
politice —, vorbește despre intensitatea vieții 

Mișcarea reformistă 


Secolul al XI-lea a fost, în istoria Chinei, epoca 
unor mari tentative de a reforma sistemul politic 
și social. Mișcarea reformistă, care nu poate fi 
disociată de curentele de gîndire din această 
perioadă, este totuși legată, mai strîns decit 
filozofia, de contingenţele istoriei. Greutățile 
provocate de atacurile imperiilor Liao și Xia 
sînt cele care stau la originea încercărilor de a 
găsi remedii insuficiențelor sistemului de apărare. 
Dar cum problemele militare nu pot îi în nici 
un fel despărțite de contextul lor economic, 
social și politic, reformele, ca opere ale unor 
spirite clarvăzătoare ce își făuriseră o concepție 
globală despre stat și societate, au influențat, 
în cele din urmă, întreg ansamblu: instituțiilor: 

Amenințarea reprezentată de tanguți, care în 
1038 întemeiaseră imperiul Xia de Vest, în- 
deamnă curtea :ă facă apel la un funcționar 
de provincie, Fan Zhongyan (989—1052), care 
propune un plan destinat să îngrădească noua 
putere de la nord-vest. Pacea semnată în 1044 
cu statul Xia va apărea drept un succes parțial, 
al cărui merit va fi înregistrat la activul lui Fan 
Zhongyan. Chemaţi să guverneze treburile sta- 
tului, Fan Zhongyan și sprijinitorii săi puseseră 
într-adevăr în practică un proiect de reforme 
în zece puncte, ce sc referea la sistemul de re- 
crutare și de promovare a funcționarilor, ca şi 
la instituţiile agrare şi fiscale. 

Dar guvernarea lui Fan Zhongyan nu Înscamnă 
încă decît o simplă renovare a instituţiilor exis- 
tente. Reformele aplicate în a doua jumătate 
a secolului al XI-lca apar, dimpotrivă, ca mult 
mai îndrăzneţe și mai radicale. Așa se explică 
faptul că ele au suscitat o violentă opoziţie, 
provocînd divizarea cercurilor conducătoare în 
două clanuri rivale. 

O serie de istorici moderni au pronunțat cu- 
vintul socialism în legătură cu „noile legi” ale 
lui Wang Anshi (1021—1086), și este cert faptul 

chiar anumite tendinţe egalitariste au însu- 
flețit unele cercuri ale intelectualității și ale 
țărănimii din secolele al XI-lea—al XII-lea. 
Dar este la fel de limpede că obiectivele lui 
Wang Anshi nu ţinteau cîtuși de puţin să pună 
în cauză temeliile societății și ale puterii poli- 
tice. Ceea ce îl inspiră sînt unele concepții li- 
burale, precum și preocupări practice de tip 
administrativ. Ostil despotismului, crezînd în 
funcţia regulatoare a legilor în domeniul social 
și politic, Wang Anshi pare să fi fost înzestrat 
cu un fel de intuiţie sociologică. Tratamentul 
discriminatoriu din pricina căruia suferă ţă- 
ranii, singurii ce suportă povara impozitelor 
directe și a corvezilor, este, pentru el, cauza 
profundă a slăbiciunii statului: de aceea crede 
că îmbunătățindu-le situația, restabilind o anume 
echitate în repartizarea poverilor, ar fi posibil 
ca țăranii să fie cointeresaţi în chip mai eficace 
în lupta împotriva agresiunilor săvirșite de 
imperiile din nord. În același fel în care țăranii 
săraci sînt supuşi exploatării celor ce sint în 
măsură ca, în momentele grele, să le împru- 
mute bani cu camătă, tot astfel micii mește- 
șugari și negustori suferă din pricina stării de 
servitute în care sînt menținuţi de corporațiile 
(hang) dominate de negustorii bogați. 

Reformiștii sînt originari dintr-una din re- 
giunile Chinei — cea de Sud-Est — în care avîn- 
tul economic a suscitat o intensă circulație 
monetară şi de bunuri — Fan Zhongyan se năs- 
cuse la Suzhou, iar Wang Anshi la Fuzhou, am- 
bele localități din Jiangxi —, şi această origine 
explică, fără îndoială, unele dintre convingerile 
lor: ceea ce face cu putință exploatarea săracilor 
de către bogați sînt piedicile care mai blochează 
încă circulația avuţiilor, adică fenomenul teza- 
urizării. Împotriva unei concepții statice asupra 
economiei, ce pare să fi fost mai răspîndită, 
Wang Anshi crede că prin dezvoltarea producției 
pot fi sporite, în același timp, mijloacele de trai 

Wang Anshi, care s-a tăcut remarcat încă din 
1056 printr-un proiect de reforme vizînd restabi- 
lirea situației în nord-vest, este chemat la putere 
în 1068. Va rămîne în funcţie pînă în 1076 cînd, 
sub presiunea partidei conservatoare, va fi 
obligat să plece. Rechemat în 1078, va fi izgonit 
din nou, în 1085, de către Sima Guang, princi- 
palul său adversar, care va obţine în același an 
abolirea „noilor legi“. 

Reformele lui Wang Anshi, adoptate în majo- 
ritatea lor între 1069 și 1073, sînt de natură 
foarte diferită. Ele privesc fiscalitatea, econo- | 
mia, armata, administrația. Una dintre primele | 
griji ale lui Wang Anshi a fost aceea de a ușura 
poverile ce apăsau pe umerii țărănimii, luptînd 
impotriva practicii cumpărărilor masive și sto- 
cării, instituind controlul prețului cerealelor, | 
reformînd sistemul fiscal în așa fel încît fraudele | 
să fie mai greu de săviîrşit. El schimbă regulile 
existente în transportul sumelor obținute din 
impozite, autorizează conversiunea corvezilor în 
taxe, instituie împrumuturi de stat cu dobînzi 
modice și chiar case oficiale de credit pe bază de 
amanetări, pentru a lupta împotriva practicilor 
cămătăreşti. Este întreprins un mare efort în 
domeniul irigațiilor şi al răspîndirii cunoștinţe- 
lor de agronomie. Sînt căutate, totodată, noi 
surse de venituri, care să nu mai reprezinte o 
povară pentru țărănimea săracă: statul își re- 
zervă o cotă de participare în comerțul la scară 
mare. Aceste măsuri permit, simultan, creșterea 
sensibilă a veniturilor publice și scăderea la 
jumătate a impozitului funciar. 

O altă ambiţie a lui Wang Anshi este aceea de 
a înzestra statul cu un personal administrativ 
devotat și care să nu aibă altă grijă decît binele 
public. În acest scop hotărăşte o sporire impor- 
tantă a salariilor agenţilor statului (funcțio- 
narii chinezi n-au fost niciodată atît de bine 
retribuiți ca în epoca Song, cu excepția, poate, 

cursurilor de recrutare, în cadrul cărora cunoş- 
tinţele practice (economie, drept, geografie ş.a.) 
capătă, în sfîrșit, un loc mai important. La ni- 
velul prefecturilor și subprefecturilor, sînt în- 
ființate școli publice — a căror întreținere este 
asigurată din veniturile unor pămînturi special 
atribuite —, cu scopul de a lărgi baza de re- 
crutare. | 

Inovaţiile cele mai importante se produc în 
domeniul militar. Într-o epocă în care umflarea 
armatelor de mercenari nu face decît să sporească 
poverile statului, fără a asigura și o apărare 
eficace, Wang Anshi hotărăşte să redea în grija 
poporului sarcina de a-și asigura el însuși propria 
securitate, creînd pentru aceasta miliții ţără- 
eşti. Aceste miliții (bqoji4), grupate în unități 
de cîte zece familii, supuse unei instrucţii re- 
gulate și beneficiind de o aprovizionare continuă 
cu “armament, permitea reducerea pletoricelor 
efective ale armatelor regulate. 

Foarte activa. opoziţie pe care au întîmpinat-o 
„noile legi“ ale lui Wang Anshi a avut, fără 
îndoială, rațiuni economice și sociale: reformele 
puneau în cauză mult prea multe privilegii și 
situaţii dobîndite. Însă lupta acerbă care a an- 
gajat timp de mai bine de douăzeci de ani — 
chiar și după moartea celor doi adversari prin- 
cipali — partida reformistă a lui Wang Anshi 
și pe conservatorii conduși de istoricul Sima 
Guang și de matematicianul Shao Yong, depă- 
șește cadrul unui simplu conflict de interese. 
Opoziţiile personale, temperamentale, de for- 
mație par să fi jucat aici un rol important. Nu 
pot fi excluse nici unele comportări dezinteresate: 
dacă mişcarea reformistă a putut să ia naștere, 
aceasta nu se datorește oare acelei orientări, 
tipice pentru secolul al XI-lea, care dădea ori- 
cui, oricare ar fi fost poziţia sa socială, dreptul 
de a-şi face cunoscute sugestiile la nivelul cel 
mai de sus? 

De -această mișcare trebuie neîndoielnic legată 
înființarea unor instituții de asistență populară: 

publice, silozuri cu rezerve cerealiere ș.a. Mai 
numeroase în mediile urbane, unde afluxul de 
persoane fără resurse și concentrarea populaţiei 
pun probleme de mare dificultate, aceste insti- 
tuții sînt concepute după modelul fundațiilor 
de caritate create de mînăstirile budiste în se- 
colele al VI-lea—al VII-lea: le sînt date în fo- 
losinţă terenuri inalienabile, ca surse de venituri 
permanente. Acest tip de fundaţie capătă în 
cpoca Song o mare extindere. Așa se face că nu 
numai statul recurge la ele pentru a-și asigura 0 
parte din venituri, ci procedează astfel chiar 
marile familii, cu scopuri de întrajutorare în 
interiorul clanului respectiv, şi accasta în urma 
exemplului dat de Fan Zhongyan cu ale sale 
„domenii de echitate“ (pizhuang). Această laici- 
zare a unei, instituții budiste și trecerea în seama 
statului a funcțiilor spitaliceşti şi de caritate 
pe care le aveau mînăstirile a fost una dintre 
consecințele îndepărtate ale proscrierii din 845 
a bisericii budiste. 


2. Armata 
De la recrutare la mercenariat 


Dacă este adevărat că acordă un interes capital 
apărării — prin născocirea unor noi mașini de 
război, prin sporirea efectivelor armatelor, prin 
crearea unei noi flote de război în momentul 
invaziei jiirchenilor și consacrînd între sfîrșitul 
secolului al X-lea și sfîrșitul secolului al XIII-lea 
cea mai mare parte a resurselor sale războaielor — , 
imperiul Song n-a încetat totuşi niciodată să 
mențină și să afirme supremația necontestată: a 
puterii civile asupra celei militare. Spiritul care 
îl animă este de altfel opus celui al dușmanilor 
"săi din nord: exaltarea violenţei brute, setea de 
cuceriri şi de dominație prin care se disting ade- 
văratul zărboinic îi lipsesc cu totul, fiind în 
schimb caracteristice pentru adversarii lui cei 40 


mai de temut, jirchenii și mongolii. Această 
lipsă de combativitate, adesca reproșată Chinci 
din epoca Song, se poate explica foarte bine fără 
a face apel la nu se ştie ce trăsături înnăscute și 
atemporale, O. 
“ Sistemul mercenariatului, moștenit și adoptat 
de noul imperiu Song, tinde să transforme me- 
seria armelor dintr-o problemă a tuturor, într-o 
activitate specializată. Or, începînd cu dinastia 
Qin, puterea armatelor chineze se întemeiase 
pe sistemul recrutării. Recrutările erau cele care 
furnizau cea mai mare parte a efectivelor, pe 
care le completau în mod fericit contingentele 
barbare — nomazi și munteni apreciaţi pentru 
rezistenţa și combativitatea lor. Imperiul Song 
este însă lipsit de acest sprijin prețios pe care-l 
reprezintă auxiliarii barbari și suferă de pe urma 
tuturor neajunsurilor pe care le au armatele de 
mercenari: cheltuieli sporite, lungi perioade de 
inactivitate în cursul cărora disciplina slăbeștc, 
tendința armatelor de a se comporta ca un corp 
străin de imperiu. Agenţii recrutori sînt flagelul 
satelor, și dacă se întîmplă ca unii soldați să fie 
demobilizați, aceştia formează curînd bande de 
briganzi. De altfel, pentru a nu aduce prejudicii 
economiei țărănești, recrutările se fac de pre- 
ferință printre dezrădăcinaţi, printre cei scoși 
în afara legii, printre condamnații amnistiați 
condiționat sau printre băștinașii din sud, zdro- 
biți în urma vreunei răscoale. Puterea civilă 
simte, așadar, mai mult ca niciodată nevoia de a 
se apăra împotriva oricărei dezvoltări autonome 
a puterii militare, printr-o fracționare a unită- 
ților, o împărțire a răspunderilor și o înmulțire 
a controalelor, care răpesc conducătorilor de 
armate orice inițiativă. O serie de apucături 
birocratice contribuie la slăbirea sistemului de 
apărare: mai mult decît realitățile contează in- 
ventarele oficiale. Încă de la începuturile impe- 
riului, întemeietorul său avusese grijă să împartă 
trupele de elită pe carc le reprezentau arma- 
tele palatului (injun) în trei unităţi distincte, 

șitul secolului al X-lea și pînă la marea ofensivă 
jărchen din 1126, valoarea armatelor Song (7in- 
jun, încartiruite în proximitatea capitalei, și 
xiangijm, în provincii) nu a încetat să slăbească, 
în vreme ce efectivele lor se umflau: limitate 
la 378 000 de oameni în 975, aceste efective se 
ridică în 1045 la 1 259 000 de luptători. Refor- 
mele întreprinse de Wang Anshi între 1068 și 
1085 — demobilizări, crearea de miliții ţără- 
nești (xiangbing) şi de unități speciale la fron- 
tiere (fanbing), instruirea permanentă a trupe- 
lor — permit redresarea situației; însă la înce- 
putul secolului al XII-lea, imperiul Song are 
din nou armate pletorice şi ineficiente, în vreme 
ce cheltuielile militare înghit cea mai mare 
parte a bugetului și pricinuiesc dificultăți eco- 
nomice. Pe cînd armatele ce participaseră la 
campaniile din anii 963—979 cuprindeau nu- 
meroase contingente de foști nomazi și munteni, 
imperiul Song. nu mai poate recruta asemenea 
auxiliari prețioşi. Mai mult, armatelor chineze 
le lipsesc caii, de cînd zonele cu herghelii au 
fost ocupate de imperiul Xia, iar încercările lui 
Wang Anshi de a dezvolta creșterea cailor în 
plină zonă agricolă (în valea inferioară a Flu- 
viului Galben îndeosebi) se soldează cu un eşec. 
Totuși, secolele al XI-lea—al XIII-lea au fost 
în lumea chineză o perioadă de progrese remar- 
cabile ale tehnicii militare. Aceste progrese aveau. 
să modifice caracterul însuși al războaielor și să 
aibă, pe termen lung, repercusiuni profunde 
asupra istoriei mondiale. Ele trebuie puse în 
legătură cu spiritul de investigare, invenție și 
experimentare caracteristic epocii. 
„Pînă și recrutarea se supune anumitor prin- 
cipii obiective de selecție: viitorii soldați sînt 
aleși în urma unei serii de probe care privesc 
aptitudinile lor fizice — alergare, săritură, acui- 
tate vizuală, îndemînare la trageri —, sînt apoi 
clasaţi după înălțime, cei mai înalți fiind repar- 
tizați la trupele de elită, în vreme ce se înmul- 
țesc corpurile specializate pentru care acest tip 404 


de clasare nu este folosit: arme incendiare, gt- 
niști, servanți pentru catapulte ș.a. Se dezvoltă 
teoria și tehnicile războiului de asediu, iar în 
paralel se manifestă, de la sfîrșitul secolului al 
X-lea, un viu interes pentru problemele arma- 
mentului. Noi tipuri de arme sînt inventate și 
perfecționate: baliste, arbalete cu repetiție, care 
de asalt etc. Invențiile sînt încurajate prin 
prime, iar noile arme sînt încercate înainte de a 
fi comandate în seric arsenalelor. Un tratat de 
artă militară apărut în 1044, Principii generale 
ale textelor clasice despre război (Wujing 20ngy40) 
de Zeng Gongliang, menționează, între alte nou- 
tăți, un aruncător de flăcări cu petrol, al cărui 
mecanism constă dintr-un piston cu acțiune 
dublă, care permite un jet de flacără continuu. 

Retragerea imperiului Song către valea 
Yangziului, începînd cu anii 1126—1127, va 
incita la dezvoltarea unei importante marine de 
război, ale cărei baze vor fi situate pe cursul 
marelui fluviu şi pe coaste. Trebuie amintită, 
pentru această epocă, întrebuințarea unor nave 
cu zbaturi, acționate printr-un pedalier sau 
printr-un sistem de biele. Unele dintre aceste 
nave aveau pînă la 25 de asemenea roţi și sînt 
menționate cu prilejul luptelor navale din 1130 
şi 1161 împotriva jirchenilor. Acest tip de:navă 
foarte rapidă este atestat încă din secolul al 
VIII-lea, însă istoria ei ar putea fi și mai veche, 
Primele încercări de nave cu zbaturi vor avea 
loc în Europa abia în 1543. 

China din epoca Song ocupă însă un loc de 
importanţă capitală în istoria generală a uma- 
nităţii, îndeosebi datorită descoperirii și perfec- 
ționării folosirii explozibilelor în scopuri mi- 
litare. 


Armele de foc 
Prima mențiune a formulei prafului de pușcă 


(cărbune, salpetru și sulf) apare în 1044 în 

1285 pentru a găsi aceeași mențiune într-un 
text european (prima aluzie la praful de pușcă 
datează din 1267 și îi aparține lui Roger Bacon). 
Descoperirea a avut la origine cercetările de 
alchimie întreprinse, în epoca Tang în cercurile 
taoiste, însă a fost curînd urmată, în 904—906, 
de o aplicare militară. Era vorba atunci de pro- 
iectilele incendiare numite „focuri zlLurătoare” 
(feihao). Dar încă din epoca lui Wang zongvao 
armele de foc s-au diversificat. Într-adevăr, 
această lucrare menționează grenade fumigene și 
incendiare, catapulte concepute pentru lansarea 
de proiectile incendiare, dar și grenade explozive 
(pili huogiu). În 1161, în bătălia de la Caishi, 
din provincia Anhui, sînt întrebuințate cata- 
pulte cu grenade explozive (filipao), care asi- 
gură victoria armatelor Song asupra jiirchenilor. 
La începutul secolului al XIII-lea, mongolii vor 
folosi masiv proiectile explozive cu înveliş me- 
talic (zhentianlei — „fulgerul care zguduie cerul“ 
și tiehuopao — „bombarde cu grenade de fier”). 
Cu prileţul încercărilor de invazie în Japonia, 
mongolii se vor servi de acest tip de arme, care 
vor fi cunoscute de către japonezi sub numele de 
teppo (în chineză liepao). Istoria primelor întrebu- 
ințări ale prafului de pușcă arată deci că demersul 
iniţial a constat în a trage foloase de pe urma 
proprietăţilor lui incendiare ori fumigene, dar 
și că s-a ajuns repede la exploatarea forței lui 
brizante. A treia etapă avea să ducă la între- 
buințarea pulberii ca propulsor în interiorul unei 
țevi de ghidaj. Primele încercări de acest gen 
cunoscute datează din 1132. Era vorba despre un 
fel de mortiere sau de mici rachete, alcătuite din 
țevi groase de bambus ori din lemn (forța bri- 
zantă a pulberii era redusă prin întrebuinţarea 
unei proporții mai mari de salpetru). Chinezii 
au fost primii descoperitori ai principiului ra- 
chetei, adaptînd săgețile incendiare la țevi de 
Shidaj din bambus. Primele mortiere cu țeavă 
metalică (fier sau bronz) apar în jur de 1280, 
în cursul războaielor între trupele Song și mon- 

goli; un nou termen, chong, este creat pentru a 
desemna acest tip de armă. 

Ceea ce s-a transmis în Europa la sfîrșitul 
secolului al XIII-lea n-a fost, așadar, numai 
formula prafului de pușcă, ci și ideea — rezultat 
al unor lungi dibuieli şi unor numeroase expe- 
riențe întreprinse în Asia Orientală — că acest 
explozibil putea sluji drept propulsor în inte- 
riorul unei ţevi. Iransmiterea pare să fi fost fă- 
cută. prin intermediul ţărilor islamice (termenul 
arab pentru salpetru este, la botanistul andaluz 
Ibn al-Baytâr, mort în 1248, la Damasc, acela 
de „zăpadă chinezească“, iar termenul persan 
„sare de China”). Tradiţia spune, de asemenea, 
că mongolii ar fi întrebuințat arme de fcc la 
bătălia de la Sajo (Ungaria) din 1241. Se cunosc 
repercusiunile pe care dezvoltarea armelor de 
foc în secolele al XIV-lea și al XV-lea avea să le 
aibă asupra evoluției istorice a Europei; ca a 
contribuit la ruina aristocrației războinice me- 
dievale. Dimpotrivă, inventarea acestor noi arme 
n-a putut avea nici o înriîurire asupra prganizării 
sociale și politice a lumii chineze: ele se adaugă 
numai, în cadrul unor armate de stat, unui an- 
samblu de armamente diferite, care vor fi per- 
fecționate simultan. Fără îndoială, condiţiile 
generale ale războaielor din Asia Orientală (și 
îndeosebi în Mongolia din epoca Ming) sînt cele 
care explică de ce armele de foc n-au fost dez- 
voltate în China în chip mai sistematic. 

Trebuie să notăm de altfel că încă înainte de 
apariția armelor de foc în Europa, adoptarea 
catapultei cu contragreutate va revoluţiona teh- 
nica asediilor: această armă, aproape tot atît 
de periculoasă pentru fortificaţii ca și loviturile 
de tun, reprezenta adaptarea arabă a unei mașini 
de război de mulță vreme folosită în lumea chi- 
neză, așa-numitul /a0, a cărui putere și viteză 
de propulsie nu erau obținute nici prin răsucirea 
unci frînghii, nici prin tensionarea unui resort, 
ca la catapultele alexandrine ori bizantine, ci 
printr-o contragreutate acționind asupra unui 

3. Noua societate 
O clasă de rentieri 


Un ansamblu de factori diferiți — creșterea pro- 
ducției agricole, sporirea veniturilor funciare, 
răspîndirea instrucției, nevoia de funcționari a 
statului — a provocat în secolul al XI-lea creş- 
terea numărului de familii cu știință de carte și 
relativ înstărite, sau chiar foarte avute. Asistăm 
acum la apariţia unui tip nou de om, a unei noi 
mentalități, a unui sistem social și politic care 
se bizuie pe o clasă de rentieri, ce trăiesc din 
veniturile capitalului lor funciar. De la perioada 
Han la perioada Tang, marile familii, influente 
în propriile lor regiuni ori la curte, avuseseră 
tendinţa de a forma un fel de aristocrații închise, 
preocupate de genealogia lor. În China de Nord, 
unele dintre acestea își datorau prestigiul tra- 
diţiilor militare și faptelor de arme prin care se 
ilustraseră unii dintre membrii lor. Domeniile 
pe care le posedau, cînd nu erau simple parcuri 
de agrement ori case de țară, erau autosuficiente, 
realizind o producţie diversificată. În cadrul 
acestor domenii existau livezi, mori, iazuri, 
ateliere, prese de ulei ș.a. La nevoie, așa cum 
fusese cazul la sfîrșitul dinastiei Han sau în 
imperiile din sud, domeniile puteau fi fortificate 
și apărate împotriva brigandajului, răscoalelor și 
cîteodată chiar împotriva exigenţelor statului. 
Cît priveşte raporturile pe care acest fel de nobili 
de ţară le întrețineau cu oamenii de pe moșiile 
lor („oaspeţi“ — ke, gărzi — bugu, servitori — 
mubi), ele aveau un caracter patriarhal. Rapor- 
turile patron-client şi stăpîn-şerb erau cutu- 
miare şi legalmente stipulate. 


- Desființarea în secolul al VIII-lea a sistemului 
repartizării pămînturilor cu titlu viager, tre- 
cerea majorității impozitelor asupra pămîntu- 
rilor cultivate — în vreme ce pînă în acea epocă 
impunerile fuseseră calculate în funcție de nu- 408 


mărul de indivizi apți de muncă prin vîrsta lor 
(de unde limitările impuse marilor proprietăţi 
şi alocările de pămînturi către micii producă- 
tori) —, avîntul riziculturii (se pare că noul sis- 
tem de impunere a fost inspirat de condiţiile 
proprii regiunilor de cultură mixtă — orez și 
grîu — din valea Rîului Huai) și, îndeosebi, co- 
mercializarea produselor agricole aveau să ducă. 
la prefaceri adînci. Tendința domeniilor parti- 
culare (zhuangyuan), ale marilor familii și ale 
mînăstirilor, de a se extinde în dauna proprie- 
tăților țărănești se accentuase în a doua jumătate 
a epocii Tang. Evoluţia generală, favorizată de 
trecerea de la sistemul recrutărilor la merce-: 
nariat, se încheie în secolele al X-lea—al XI-lea. 
De atunci înainte nu va mai fi vorba de domenii 
autarhice, de o artistocrație închisă, de relaţii 
de tip medieval, patron-client, ci de dijmă, 
de muncă plătită, de rentă funciară, adică de o 
sursă de venituri regulate, care permite anumitor 
familii să trăiască la oraș în condiţii conforta- 
pile. Chiar dacă noua societate rămîne înteme- 
iată, ca și cele ce au precedat-o, pe exploatarea 
celor mai săraci, mentalitatea și mecanismele 
dependenței sînt diferite. În plus, clasa conducă- 
toare — cuprinzînd pe cei care pot ajunge, prin 
instrucție, la puterea politică și care își excr- 
cită dominaţia la nivel local — și-a mărit con- 
siderabil rîndurile. Familiile din această cate- 
gorie cuprind, în general, o soție principală, o 
concubină și cinci-zece copii. Este, de altfel, un 
lucru rar ca marii proprietari să locuiască la ţară: 
ci îşi au intendenţii lor (fianzhuang, ganren, gan- 
piu) care tratează cu dijmașii și muncitorii agri- 
coli și, cîteodată, administrează, ca pe un singur 
tot, un domeniu ce înglobează mai multe sate 
ori este alcătuit din mai multe parcele. Dijmașii 
capătă adesea casă, unelte, sămînţă, animale de 
muncă, iar proprictarul lor se îngrijește să-i 
căsătorească, Toate aceste avansuri sînt condi- 
ționate de dobinzi, ce variază în funcție de na- 
407 tura împrumutului: a zecea parte din recoltă 


pentru o vită de muncă, a cincea parte pentru 
locuință și împrumutul în unelte, 10% pe lună 
pentru împrumuturile în bani, semințe și cereale 
ș.a. Adesea piețele rurale coincid. cu centrele 
populate ale marilor domenii, dînd naștere, 
grație avîntului economic, unor mari tîrguri 
(zhen sau shi, dar multe dintre ele vor păstra 
numele de zhuang), care completează rețeaua de 
aglomerații comerciale importante. | 


Probleme agrare 


În comunele rurale (li și xiang) ce cuprind mai 
multe sate (cum sau zhuang), administrația face 
distincție între familii rezidente (2/uhu) și fa- 
milii străine de acele locuri (fehu). Cele dintii 
stăpînesc mici petece de pămînt, ale căror 
suprafeţe permit împărțirea lor în cinci categorii 
(categoria mijlocie, a treia, dispunînd de 100 
mii de teren, a patra de 50, a cincea de 30 pînă 
la 20, mult mai puţin decît ceea ce este strict 
necesar pentru a asigura subzistența unei fa- 
milii țărănești) și sînt impozabile. Celelalte nu 
posedă pămînt, sînt alcătuite în exclusivitate 
din dijmași și muncitori agricoli, și nu sînt 
supuse impozitului. Familiile țărănești cele mai 
înstărite, acelea din categoriile 1 și 2, furnizează 
oameni pentru gărzile (zongshou — „arcași ) care 
au sarcina asigurării ordinii publice și de re- 
prezentanţi ai comunei pe lîngă administraţia 
judeţului (x1ân) — așa-numiții sanyi: șeful de 
comună, slujbașul pentru impozite și cel de 
poliție. Marii proprietari nu sînt, în fapt, cu- 
prinși în această clasificare, nu sînt supuși 
acestor însărcinări și nici impozitelor, care pri- 
vese numai pe micii producători. 

Fără îndoială, acest tablou nu este valabil 
pentru toate regiunile (marile proprietăți sînt, 
mult mai numeroase în regiunea marilor culturi 
de orez, ce se întinde la sud de cursul inferior 
al Yangziului, decît în China de Nord), nici 
pentru toate epocile cuprinse în perioada dinas- 410 


tiei Song. Este însă în afară de orice discuție 
faptul că jocul liber al factorilor economici a 
accentuat, în secolele al XI-lea — al XIII-lea, 
diferenţa între bogați şi săraci, agravînd ten- 
siunea socială în mediile rurale. O parte a reior- 
melor aplicate cu începere din anul 1069 sînt 
inspirate de disproporţia, mai evidentă decit 
oricînd, între poverile impuse micilor productă- 
tori şi privilegiile marilor proprietari. Se con- 
sideră că, în anii 1064—1067, dintr-o suprafaţă 
totală cultivată de 24 milioane de hectare, 
numai 30%, erau supuse impozitului. lar dacă 
măsurile întreprinse în favoarea micii țărănimii, 
precum. și lupta împotriva fraudei fiscale au 
adus o relativă îmbunătățire în momentul mari- 
lor reforme din anii 1068—1085, sub ministeria- 
tul lui Wang Anshi, situația se deteriorează. din 
nou sub domnia lui Huizong (1101—1125). 

În această. epocă izbucnește o acută, dar puter- 
nică răscoală în Zhejiang, regiune producătoare 
de ceai, de lacuri, de duzi pentru fabricarea hîr- 
tiei și de lemn de criptomeri, regiune prin care 
se efectuau schimburile comerciale între, Jiangxi 
și Fujian. Stîrnită de rechizițiile efectuate pentru 
palatul imperial de la Kaifeng, această răscoală 
este instigată de o societate secretă a cărei doc- 
trină, de factură budistă, cunoaște influenţe 
maniheiste, Adepții ei sînt foarte strict vegeta- 


rieni şi se închină demonilor. Foarte prost înar- 


mați, răsculații, conduși de un oarecare Fang 
La, masacrează notabili, bogătași şi funcționari. 
Prinderea lui Fang La, la un an după izbucnirea 
răscoalei, duce la sfîrșitul acesteia şi declanșează 
un val de sinucideri colective în rîndul membrilor 
sectei. | 
În timpul dezastrului din anii 1126 — 1138, 
regiunea Lacului Dongting din Hunan suferă, 
în același timp, de pe urma incursiunilor jtirche- 
nilor, a spolierilor unei administrații corupte 
și jafurilor săvîrșite de o armată locală, pe Jumă- 
tate de stat, pe jumătate particulară, ce fusese 

În 1130 izbucneşte aici o răscoală țărănească sub 
conducerea unui anume Zhong Xiang, care dove- 
deşte calități de căpetenie militară, de magician 
și de vraci. Lui Zhong Xiang îi sînt atribuite 
aceste vorbe subversive: „L.egea desparte cele 
de sus de cele de jos, pe cel sărac de cel bogat. 
Eu voi face o lege care va porunci ca cele de sus 
și cele de jos, bogatul și săracul să fie egali. 
Curînd va fi prins și executat; însă rîndurile 
trupelor pe care le condusese se îngroașă și 
se întăresc, în mlaștinile lacului. Răscoala lui 
Zhong Xiang, la începuturile ei destructivă și 
egalitaristă, sc transformă în brigandaj. Pentru 
a extirpa acest abces, care împiedică organizarea 
apărării împotriva jtirchenilor, este organizată 
o vastă operațiune de represalii, care durează 
pînă în 1135 și a cărei conducere este încredin- 
țată, în acest ultim an, celebrului general Yue 
Fei. 

La țară situaţia nu va înceta să se deterioreze 
pe parcursul întregii epoci a dinastiei Song de 
Sud, ca urmare a concentrării pămînturilor în 
mîinile unui mic număr de privilegiați. După 
încheierea tratatului între statele Song și Jin, 
care fixa în chip definitiv hotarul dintre ele, 
întreaga zonă a orezăriilor situate la sud de Huai, 
care suferise mult în urma luptelor din anii 
1130— 1140, este pusă din nou în valoare. Ope- 
rațiunea se face însă în folosul proprietarilor 
bogaţi, singurii care dispun de capitalurile 
necesare. La mijlocul secolului al XIII-lea, situ- 
ația devenise atît de explozivă în zonele situate 
la sud de Yangzi, în marea regiune agricolă din 
jurul Lacului Taihu, iar strîngerea impozitelor 
se face cu atîta dificultate, încît marele ministru 
Jia Sidao (1213— 1275) încearcă introducerea unor 
reforme profunde ; acestea întîmpină însă o împo- 
trivire îndîrjită în cadrul administrației centrale 
și în consiliul de stat, din care fac parte reprezen- 
tanți ai marilor proprietari. Proiectul lui Jia 
Sidao constă în a limita proprietățile la o supra- 

faţă de 500 mu (circa 27 ha) şi în a răscumpăra 412 


pe spezele statului o treime din terenul exceden- 
tar, în vederea constituirii de „pămînturi publice“ 
(guantian) ale căror venituri să fie afectate 
cheltuielilor militare. Reformele sînt parțial 
aplicate din 1263 pînă la moartea lui Jia Sidao. 
Către sfîrşitul dinastiei, 20% din terenurile din 
bazinul inferior al Fluviului Yangzi vor fi trans- 
formate în „pămînturi publice“. Mongolii vor 
recupera aceste terenuri pentru a le atribui prin- 
ților din familia hanului sau pentru a afecta 
veniturile obținute din ele întreținerii garnizoa- 
nelor lor, 

n concluzie, condițiile sociale și economice 
au dus, începînd cu ultimii ani ai dinastiei 
Tang, la dezvoltarea unei clase de dijmași și 
muncitori agricoli mult mai apropiată de aceea 
din epoca contemporană decît de cea a șerbilor 
din epocile anterioare. 

Dacă în lumea satelor -- mai sensibilă decît 
altădată la variațiile de prețuri în urma faptului 
că este străbătută de marile curente economice, 
care fac legătura între orașe și sate, între pro- 
vincii și regiuni — crește numărul țăranilor lip- 
siți de pămînt şi fără resurse, în schimb celor 
mai săraci li se oferă mijloace de subzistență 
noi. Armatele, alcătuite începînd cu secolul 
al X-lea din mercenari, recrutează un mare 
număr dintre acești dezmoșteniți. Meșteșugurile, 
care în anumite sectoare capătă un profil indus- 
trial prin importanța instalațiilor, “abundența 
de mînă de lucru, și, cîteodată, prin nivelul tehni- 
cilor folosite, atrage un proletariat mult mai nu- 

„_meros decît cel reprezentat de familiile de mun- 
citori din saline sau de meșteșugari de stat din 
epoca Tang. Nevoia de mînă de lucru este deose- 
bit de mare în mine, în metalurgie, în atelierele 
de ceramică, în fabricile de hîrtie, în tiparniţe 
și saline. Dar surplusul de locuitori ai satelor 
se îndreaptă, îndeosebi, către marile aglomerări 
comerciale. Acestea primesc o întreagă populație 
de flotanţi, care trăiesc din mici meserii urbane: 
băieți de prăvălie, slujitori la hanuri, cabarete 

vorbi de pungași și escroci, tîlhari și prostituaţi 
de ambele sexe. În sfîrșit, casele familiilor bogate 
și ale marilor negustori, numeroase la Kaifeng și 
Hangzhou, adăpostesc o servitorime supraabun- 
dentă, ale cărei slujbe, supravegheate de inten- 
denți, sînt, în același timp, foarte diversificate 
și foarte specializate. Toate acestea constituie, 
bineînțeles, noutăţi, ce se explică prin preface- 
rile economiei rurale, prin dezvoltarea comer- 
cială și urbană, prin creșterea numărului de 
familii bogate ori, pur și simplu, înstărite, 


Avîntul orașelor 


Apariţia unei clase foarte diversificate de negus- 
tori mari și mici, mult mai numeroși decit în 
epoca Tang, şi dezvoltarea unor foarte mari 
centre comerciale sînt caracteristice pentru epoca 
Song. Orașele dens populate și deosebit de active 
se înmulțesc nu numai în interior și pe cursul 
Fluviului Yangzi, ci și la hotare (Xiongzhou, 
în apropiere de actualul Baoding din Hebei, 
Qinzhou, aproape de Tianshui, în Gansuul de 
Est) şi pe țărmuri (Hangzhou și Wenzhou în 
Zhejiang, Fuzhou și Quanzhou în Fujian). 

Exemplul Kaifengului, capitala celor cinci 
dinastii care s-au succedat aici începînd cu anul 
907 și apoi capitală a dinastiei Song de Nord 
între 960 și 1126, este ilustrativ pentru istoria 
dezvoltării urbane între secolele al IX-lea şi 
al XI-lea. 


Prima incintă de ziduri datează din 781. Dar 
încă din secolul al IX-lea, marginile marilor 
drumuri, la ieșirile principalelor porți, sînt 
ocupate de prăvălii, de ateliere meșteșugărești, 
de hanuri. Se creează spontan tîrguri, această 
activitate comercială scăpînd de sub controlul 
pe care administrația îl exercită asupra amplasa- 
mentelor rezervate meșteșugarilor și negustorilor 
în interiorul orașelor, așa cum fusese, în secolul 
al VII-lea, cazul Chang'anului. Aceste tîrguri 414 


exterioare care, la sfîrşitul epocii Tang, se în- 
mulțesc în jurul orașelor, sînt cunoscute sub 
numele de „tîrguri de furaje“ (caoshi). Devenit 
în 918 capitală, Kaifengul se află în scurtă vreme 
strîmtorat în incinta lui; în 954 sînt construite 
noi ziduri, ceea ce nu împiedică formarea de 
cartiere în afara acestei a doua incinte (xiang — 
„aripi de clădiri“, numite astfel prin analogie 
cu adaosurile executate la o clădire inițială). 
Dezvoltarea orașului în jurul nucleului său n-ar 
prezenta decît un interes relativ, dacă n-ar fi 
fost însoțită de o transformare care priveşte 
natura însăşi a orașului. În vreme ce Chang'anul 
i alte orașe importante din secolele al VII-lea 
şi al VIII-lea fuseseră, în primul rînd, orașe 
aristocratice şi administrative, în care puterea 
publică încerca să țină toate activitățile negusto- 
rești sub un control strict, Kaifeng reprezintă 
primul model de aglomerație populară, în care 
viața comercială și distracţiile sînt precumpăni- 
toare. Organele politice şi personalul acestora 
se află, începînd cu această epocă, în contact 
direct cu o populaţie tipic urbană, formată în 
majoritate din oameni din popor, în vreme ce 
avîntul comercial dinamitează toate vechile 
reguli ce tindeau să păstreze caracterul aristo- 
cratic al orașului. Ora stingerii obligatorii este 
suprimată la Kaifeng în 1063 și noaptea se poate 
circula liber. Prăvăliile şi locurile de distracție 
(azi — cartiere de distracții care vor căpăta o 
mare dezvoltare la Hangzhou) rămîn deschise 
pînă în zori. Reglementările care limitau desfă- 
șurarea activităților negustorești și meșteșugă- 
reşti la anumite cartiere par să fi dispărut încă 
și mai curînd ; în întreg orașul se deschid prăvălii 
și ateliere, cartierele nemaipăstrîndu-și incintele 
inițiale. Din această pricină reperele în oraș nu 
mai sînt numele de cartiere, ci acelea de străzi, 
Cele dintti erau de origine oficială; cele din urmă 
sînt de orgine populară. Strada a devenit una 
5 dintre realitățile tipice ale noilor oraşe chineze. 


Pe cînd odinioară nimic nu distingea cartierele 
orășănești de cele sătești (pînă în epoca Tang 
ele purtau aceleași nume — 44), acum aglomerările 
urbane se deosebesc net de sate prin modul lor 
de viață și prin tipurile lor umane. | 


O societate mai mobilă 


Oamenii secolelor al XI-lea — al XIII-lea călă- 
toresc mai frecvent şi mai cu plăcere decît cei 
din epocile Tang, a celor şase dinastii sau a 
dinastiei Han. Într-adevăr, marile curente co- 
merciale antrenează o mulțime de oameni — lun- 
trași, cărăuși, marinari, negustori —, care par- 
curg adesea cu regularitate distanțe foarte lungi. 
Funcţionarii, al căror număr a. crescut, sînt hără- 
ziți deplasărilor: ei nu pot să ocupe posturi în 
regiunea lor de origine, nici să rămînă în același 
post mai mult de trei sau patru ani. În sfîrșit, 
greutățile vieții rurale, numărul și diversitatea 
micilor meserii urbane, atracția orașului ca cen- 
tru de bogăţie și de divertismente, provoacă un 
aflux de vagabonzi și de țărani săraci către marile 
aglomerări. Mijloacele de transport sînt, de 
altfel, comode și ieftine. Oriunde se pot închiria 
căruţe și bărci, la prețuri scăzute. 

Se înţelege de ce în această societate, mai 
mobilă decît în secolele precedente, în care 
încercările soartei sînt numeroase, s-au dezvoltat 
tipuri noi de relaţii: tendința de a se regrupa, 
de a forma asociaţii, în clasele suprapuse ca și la 
oamenii de rînd din mediile urbane, este cu atît 
mai puternică cu cît sînt mai mari riscurile de 
izolare și, în consecinţă, cu cît este mai necesară 
într-ajutorarea. În rîndurile funcționarilor, unde 
luptele între facțiuni și sistemul recomandărilor, 

care leagă pe protector de protejatul său, pot, 
prin jocul solidarităților, să ducă pe oricine la 
pieire în chip imprevizibil, se stabilesc legături 
solide și durabile între condiscipoli, între pro- 
movaţii aceleiaşi serii de concursuri, între exa- 


minatori şi candidaţi, între maeștri și discipoli. 
În toate clasele, de la oamenii din popor la căr- 
turari, sau la negustorii itineranți, se constată 
tendinţa de a se forma asociaţii (hu) între indi- 
vizi originari din aceeași provincie sau din același 
județ. Astfel se explică răspîndirea anumitor 
culte locale, departe de locurile lor de origine. 
În sfîrșit, după prăbușirea sistemului piețelor 
controlate de stat și răspîndirea prăvăliilor și 
atelierelor în tot orașul, dezvoltarea corporațiilor 
(hang) de negustori și meșteșugari răspunde 
nevoii de înțelegere și de apărare comună a celor 
ce practică aceeași profesiune, iar înmulțirea 
activităților „terțiare“ explică uimitoarea specia- 
lizare a acestui fel de ghilde. 

Nevoia de într-ajutorare nu este străină nici 
de consolidarea marelui clan familial al păturilor 
cărturăreşti care, prin alcătuirea, principiile şi 
morala sa, constituie una dintre noutățile din 
epoca Song. Unul dintre primii care a stabilit 
reguli speciale pentru clanurile familiale este 
reformatorul Fan Zhongyan, căruia i se datorează 
o culegere de precepte și crearea „domeniilor de 
echitate“ (yizhuang), adică instituirea acelor te- 
renuri speciale şi inalienabile ale căror venituri 
trebuiau să servească satisfacerii nevoilor comune 
ale clanului — îndeosebi celor de educare a copii- 
lor — și ajutorării membrilor celor mai defavo- 
rizați. Termenul wi, pe care-l traducem foarte 
aproximativ prin „echitate“ se aplică, în fapt, 
tuturor relațiilor ce implică într-ajutorarea și 
gratuitatea ajutoarelor. 


4. Expansiunea economică 
Creșterea cantităților de hrană 
Dezvoltarea regiunilor de cultură a orezului din 
bazinul Fluviului Yangzi și din China de Sud 


începuse să se afirme în secolul al VIII-lea prin 
adoptarea replantării răsadurilor şi prin apariţia 


unor noi unelte agricole și irigaţii. Acest avînt 
al cultivării orezului continuă, se afirmă şi se 
extinde pe parcursul secolelor următoare: este, 
fără îndoială, unul dintre marile evenimente ale 
istoriei Asiei Orientale din această epocă. Civi- 
lizaţiile Asiei Orientale îi datorează un fel de 
al doilea avînt al lor. În secolele ul Xl-ica — 
al XIII-lea se plasează apogeul regatului Angkor, 
contemporan cu China dinastiei Song. Înainte 
de a face posibile marile densități de populație 
pe care le întîlnim astăzi în Java, în bazinul 
Fluviului Roșu din Vietnam sau în anumite 
părți ale Chinei de Est, cultura orezului a permis 
desprinderea unui mare număr de oameni de 
muncile cîmpului. Rizicultura a furnizat acele 
rezerve care, încă din neolitic, s-au dovedit 
indispensabile avîntului civilizațiilor, cu alte 
cuvinte dezvoltării organizării sociale și politice, 
artelor, tehnicii şi gîndirii. Dintre toate plantele 
de mare cultură, orezul este, într-adevăr, cel care 
dă cele mai mari randamente la hectar. Supra- 
producţia cîmpiilor situate la sud de cursul infe- 
rior al Fluviului Yangzi — „cînd recoltele din 
Su(zhou) şi Chang(zhou) se coc, spune un dicton 
din epoca Song, lumea întreagă mănincă pe 
săturate“ (Suchangshu tianxiazu) — a favorizat 
dezvoltarea schimburilor economice între regiuni, 
comercializarea produselor agricole, avîntul meş- 
teşugurilor, extinderea marilor orașe. Populaţia 
chineză cunoaște în cursul secolelor al X-lea — 
al XLIl-lea a doua mare creştere din istoria ei, 
trecind de la circa 53 milioane de oameni la 
mijlocul secolului al VIll-lea la o cifră ce pare 
să îi fost apropiată de 100 de milioane. 


Progresele riziculturii au continuat în secolul 
al Xl-lea. După anul 1012, mai multe varietăți 
de orez timpuriu, care se coc iarna și permit o 
recoltă dublă, sînt importate din Champă (ţăr- 
murile de sud-est ale Vietnamului) și sint răs- 
pîndite în chip sistematic de administrația chi- 
neză. Cunoscute sub numele de xi, aceste 
varietăți ajung în regiunea Lacului Taihu, în 


Fujian și Jiangxi, ceea ce îngăduie curînd dubla- 
rea suprafețelor cultivate. Extinderea continuă 
în epoca dinastiei Ming (1368—1644); în același 
timp, noi soiuri, obținute prin  selecționare 
începînd din epoca Song, vor completa gama de 
varietăți de orez timpuriu și rezistent. În secolul |, 
al XI-lea, 7 milioane de sk (42 milioane de chin- 
tale) sînt transportate anual pe Marele Canal 
care leagă regiunea Hangzhou și Suzhou de regiu- 
nea Kaifeng din Henan. Tragicele evenimente 
din prima jumătate a secolului al XII-lea nu au 
drept consecință decît stimularea dezvoltării 
agricole a Chinei din bazinul Fluviului Yangzi. 
Un mare efort este întreprins pentru a extinde 
suprafețele cultivate prin recuperarea pămîntu- 
rilor de la marginea lacurilor și din mlaștini, 
așa-numitele weitian („cîmpuri îngrădite“. încon- 
jurate de mici diguri). Pe de altă parte, emigran-. 
ţii din nord introduc cultura grîului și a plantelor 
furajere pe pămînturile uscate din bazinul Flu- 
viului Yangzi. 


Aviîntul producției meșteșugărești 
și al schimburilor comerciale 


Dezvoltarea. agricolă a Chinei din secolele al 
XI-lea — al XIII-lea apare deci ca temei al 
expansiunii sale economice, în măsura în care 
pune o parte destul de importantă a populației 
în disponibilitate pentru alte munci decît cele 
legate de producerea hranei (recolta anuală de 
orez și de alte cereale ajunge la circa 300 milioane 
de chintale). 

Plantele textile cîștigă teren (cînepa, dudul 
pentru creșterea viermilor de mătase, bumbacul, 
ce începe să se răspîndească în secolul al XIII-lea 
în mai multe regiuni). Cultura ceaiului se dez- 
voltă în regiunea colinară de la sud de Huai și 
din Sichuan, aceea a arborilor de lac în Hubei și 
Hunan, precum și în nordul provinciei Zhejiang. 
Ansamblul producției meșteșugărești este în ra- 
pidă expansiune. Este cazul metalurgiei sub 


dinastia Song de Nord, vitalizată prin aportul 


de capitaluri aparținînd unor familii bogate de 


latifundiari și prin perfecționarea tehnicilor: | 


huila înlocuiește mangalul, mașini hidraulice 
acționează foalele, în mine sînt întrebuințate 
explozibile ș.a.m.d. Cantitatea de fontă produsă 
în anul 1078 depășește 114 000 tone (în Anglia 
anului 1788 nu se vor produce decît 68 000 tone). 
Alături de micile întreprinderi care recrutează 
țărani în anotimpul mort, există în sudul Hebeiu- 
lui, în centrul Shandongului și în nordul Jiang- 


suului instalaţii importante, care folosesc mînă | 


de lucru permanentă și specializată. Astfel, 
la Liguo, în provincia Jiangsu, existau 3 600 de 
muncitori plătiți. Aceste mari întreprinderi lu- 
crează pentru stat. | 

În general vorbind, în secolul al XI-lea întreaga 
producție minieră crește rapid : fier, cupru — de 
neînlocuit la turnarea monedelor —, plumb, cosi- 
tor ş.a. Se deschid numeroase mine, mai ales în 
regiunile cele mai de sud ale imperiului. 

Ceramica şi meșteșugurile cunosc, de asemenea, 
un avînt fără precedent. În foarte multe regiuni 
există cuptoare și ateliere, însă piesele cele mai 
celebre provin, în secolul al XI-lea, din cuptoarele 
imperiale de la Kaifeng și din alte orașe din 
Henan, precum și de la cele din Dingxian, în 
provincia Hebei, iar în secolele al XII-lea și al 
XIII-lea din cuptoarele de la Hangâhou, Quan- 
long și Jianyang din Fujian, de la Ji'an și de la 
Jingdezhen, din provincia Jiangxi. Tehnica por- 
ţelanului, una dintre gloriile Chinei, atinge în 
secolul al XII-lea perfecțiunea. 


Aproape fiecare dintre regiuni îşi are produsele 
ale de rare eprtaj e: Tei Sudul eoonui 
orez În î juriiile Lacului Taihu, zahăr de 
trestie în Fujian, hîrtie în Sichuan și Zhejiang, 
cărți tipărite la Chengdu, Hangzhou și în orașele 
din bazinul inferior al Yangziului etc. Dezvol- 
tarea - schimburilor comerciale permite, într- 
adevăr, o vastă circulație a produselor. Apariţia 
marilor aglomerări comerciale pe întreg cuprinsul 


imperiului, dar îndeosebi în bazinul Fluviului 
Yângzi, în Sichuan și pe țărmurile Fujianului 
și Zhejiangului a atras după sine o reorganizare 
generală a circuitelor comerciale în funcție de 
marile oraşe, o dezvoltare a schimburilor în 
interiorul regiunilor și între regiuni. În vreme ce 
schimburile cele mai importante erau în secolul 
al VIII-lea cele din circuitul fiscal (țesături și 
grîne), acum volumul comerțului particular depă- 
șește cu mult pe cel al bunurilor prelevate de 
către fisc. Mai ales însă, pentru prima dată în 
istoria sa, China profită acum din- plin de acea 
imensă rețea navigabilă, unică în lume, pe care 
o formează Fluviul Yanezi şi afluenții săi și care 
se prelungeşte spre centrul Chinei de Nord prin 
canalele ce leagă Hangzhou, Zhejiang și Yang- 
zhou de Kaifeng. Această rețea navigabilă, ce 
se întinde pe mai mult de 30 000 km, este par- 
cursă de flota cea mai densă și mai diversificată 
pe care a cunoscut-o pînă acum suprafața pămîn- 


tului, În unele puncte de pe Fluviul Y angzi, 
intensitatea traficului 6Ste atit de mare încît duce 
erai. poe A = 
la foritareă- unor adevarate oraşe plutitoare. 
China din epoca Song profită, de asemenea, de 
înlesnirile pe care le oferă navigaţici de cabotaj 
succedarea neîntreruptă de țărmuri dantelate, 
bogate în locuri propice ancorării, ce se întinde 
de la extremitatea nord-estică a Zhejiangului 
pînă la frontierea cu Vietnamul. 

Cauza fundamentală a expansiunii economice 
a Chinei din secolele al XI-lea — al XIII-lea 
trebuie însă căutată în înflorirea unei burghezii 
orășenești, formată din proprietari funciari și 
negustori bogați, și în creșterea în interior a 
cererii de mărfuri. Într-adevăr, nu mai e vorba 
numai de aprovizionarea palatului imperial cu 


obiecte de lux, deoarece pan pina pei ie 
giul unei părți mai mari a populaţiei. N l 
amilii bogate a orescut: Opulenţa construcții- 
lor și mobilierului, arta aranjării grădinilor, 
rafinamentele în materie de cosmetică și de bucă- 
lzy tărie sînt caracteristice pentru mediile orășe- 


nești din epoca Song. Nu este, așadar, o întîm- 
plare faptul că artele și tehnicile ceramicii, 
arhitecturii, țesutului și, în general, cele privind 
toate produsele legate de confortul vieții cotidiene 
fac progrese atît de rapide în secolele al XI-lea — 
al XIII-lea. 

Comerţul exterior, în cadrul căruia importurile 
constau, îndeosebi, în produse de lux — tămiie, 
pietre rare (cornalină, agat, ambră, camfor, ș.a.), 
fildeş, mărgean, coarne de rinocer, abanos, lemn 
de santal etc — este deficitar pentru China, care 
trebuie să plătească o parte a achizițiilor sale 
cu monede de aramă și cu metale (plumb, cositor, 
aur și argint). Monedele de aramă emise în epoca 
Song s-au răspîndit în întreaga Asie — în impe- 
riile Xia, Liao și Jin, în țările Asiei de Sud-Est 
și în cele de la Oceanul Indian. În Japonia, ele 
sînt atît de răspîndite încît servesc drept monedă 
locală. 

"China apare și în exterior ca ţara artizanatului 


de lux, din care provin produsele cele mai căutate; 


a căror comercializare este cea mai rentabilă. 
Imperiile din nord, care nu pot furniza în schim- 
bul produselor chinezești decît cai, oi, piei și 
lînă, importă ceai, sare (din care o mare parte 
pătrunde în nord-vest prin contrabandă), țesă- 
turi şi metale. Așa se face că, atunci cînd în 
prima jumătate a secolului al XI-lea statului 
Song i-au fost impuse tratate de către imperiile 
Xia și Liao, acestea au cerut livrarea de produse 
indispensabile dezvoltării comerțului lor cu Asia 
Centrală și Orientul Mijlociu: ceai, mătăsuri, 
argint. Mătăsurile și ceramica reprezintă, pe de 
altă parte, esențialul exporturilor pe cale mari- 
timă, prin porturile din Zhejiang și Fujian. 
Porțelanurile chineze au fost exportate într-o 
asemenea cantitate în toate țările din Asia Orien- 
tală şi de la Oceanul Indian (unele piese au 
fost găsite pînă și în Africa), încît este posibilă 
reconstituirea istoriei ceramicii chineze cu ajuto- 
rul unor sortimente păstrate în Japonia, în Fili- 
pine sau în Kalimantan. 

Statul negustorese [o 


Adaptîndu-se evoluției economiei, statul Song 
a înlocuit controlul prețurilor și pieţelor, ca și 
rechizițiile de meșteșugari, la care puterea poli- 
tică recursese în decursul întregii epoci medie- 
vale, cu sistemul mai simplu al taxelor comerciale 
asupra prăvăliilor, produselor și circulației co- 
merciale. Mișcarea este analoagă și paralelă cu 
cea petrecută în domeniul fiscalității agrare: 
redevențele, de cele mai multe ori în natură, și 
corvezile, care se întemeiau pe forța de muncă 
individuală, controlul familiilor și repartizarea 
pămînturilor către cultivatori au cedat locul unor 
forme de impunere mai impersonale, bazate pe 
producția terenurilor. Fără îndoială, realitatea 
este mai complexă și variază în funcţie de locali- 
tăți. Corvezile şi „capitația“ continuă să existe 
în epoca Song. Există impozitul tradițional 
specific unor regiuni, baremuri de conversiune 
ce depind de obiceiurile locale, taxe aditionale. 
Complexitatea și variațiile locale ori regionale 
ale sistemului fiscal nu ne îngăduie detiît contu- 
rarea unei evoluții generale. Însă această evoluţie 
este în afară de orice îndoială: ea este legată de 
comercializarea produselor agricole, de extinde- 
rea economiei monetare și de un avînt general al 
schimburilor şi curentelor comerciale. În epoca 
Song, statul nu. numai că își realizează o parte 
însemnată din veniturile sale pe seama taxelor 
impuse meșteșugarilor şi comerțului, dar devine 
el însuşi comerciant și producător, creînd ateliere 
și întreprinderi comerciale, conduse de funcțio- 
narii săi, şi dezvoltînd în chip sistematic mono- 
polurile de stat, pentru a subveționa întreținerea 
armatelor și creșterea rapidă a cheltuielilor de 
război. 

Întreaga istorie politică din epoca Song a fost, 
într-adevăr, dominată de această legătură strînsă 
între problemele apărării și problemele econo- 
mice, care formează împreună un fel de cerc 

403 vicios: instituirea monopolurilor a generat, la 


frontiere, contrabanda, care a dus la îmbogățirea 
și consolidarea imperiilor Xia, Liao și Jin, în 
vreme ce privilegiile economice ale statului 
incitau în interior la fraudă; povara din ce în 
ce mai apăsătoare a fiscalității agrava, pe de 
altă parte, dificultățile și instabilitatea lumii 
rurale. i 

Contrar ideii atît de răspîndite potrivit căreia 
China ar fi fost totdeauna o ţară cu o economie 
esențialmente agrară, principalele sale bogății 
sînt — în epoca Song mai mult chiar decit în 
vremea dinastiei Han, la sfîrşitul dinastiei Ming 
şi în secolul al XVIII-lea — îndeosebi de ori- 
gine comercială și meșteșugărească. Ceramica, 

mătăsurile, fierul și alte metale, sarea, ceaiul, 
alcoolurile, hîrtia și cărțile tipărite etc. sînt 
obisctul unei intense activități comerciale pe 
întreg teritoriul imperiului, activitate al cărei 
principal beneficiar era statul. Taxele comerciale 
și monopolurile asigură, în secolul al XI-lea și 
în primii ani ai secolului al XII-lea, venituri 
fiscale egale încă de pe acum cu veniturile obți- 
nute din: impozitele agricole, şi pe care le vor 
depăși cu mult în epoca dinastiei Song de Sud, 
în secolele al SII. lea și al XIII-lea. 

Veniturile statului cuprind: 

1) veniturile din monopolurile asupra sării, 
ceaiului, alcoolurilor şi parfumurilor : 

2) taxele comerciale interne și drepturile de 
vamă la hotare și în porturile comerciale; 

3) corvezile, din care o parte însemnată este 
convertită în taxe plătibile în monedă; 

4) capitaţia; 

5) impozitele pe terenuri. 

Pentru anul 1077, aceste venituri constau din: 

— 60 000 uncii de argint, de circa 37 grame 
(producția anuală a minelor de stat era de 215 400 
uncii) ; 

— 5 585 000 legături a cîte o mie de monede 
de aramă; - 

— 17 887 000 shi (circa 60 litri) de orez și 
alte cereale (adică aproape Il milioane de chin- 
tale) ; | 

— 2 672 000 suluri de mătase. 

Veniturile provenite din vămile maritime, care 
nu reprezentau la începuturile dinastiei decît 
o jumătate de milion de legături a cîte o mie de 
monede, se ridicau în 1189 la 65 milioane legă- 
turi. „Oficii pentru navele comerciale“ (s/5bosi), 
cu funcții, în același timp, vamale și de poliție, 
au fost create la Jiaozhou, în regiunea Qingdao 
din Shandong, la Hangzhou, Ningbo, Quanzhou 
și la Guangzhou. La sosirea navelor, adminis- 
trația operează o prelevare ce variază între 10% 
și 40%, în funcţie de mărturile importate, res- 
tul încărcăturii putînd să fie vîndută liber, în 
schimbul plăţii unei taxe regulate. 


' Extinderea economiei monetare 


Una dintre condiţiile avîntului economic din 
secolele al XI-lea — al XIII-lea a fost o creştere 
considerabilă a mijloacelor de plată și răspîndi- 
rea economiei monetare. În epoca celor cinci 
dinastii, de la primii ani ai secolului al X-lea 
“la unificarea din anii 963-979, cele zece state 
independente, care-și împărțiseră teritoriul Chi- 
nei, emiseseră fiecare propria lui monedă. China 
de Nord rămăsese domeniul monedelor de aramă, 
în vreme ce monede de fier și de plumb își făcu- 
seră apariția în numeroase regiuni din China de 
Sud (Fujian, Guangdong, Hunan, Jiangxi), imi- 
tind întru aceasta Sichuanul unde, în urma lipsei 
de aramă, monedele de fier, grele și incomode, 
circulaseră întotdeauna și unde vor continua 
să fie în circulaţie și sub dinastia Song. Către 
960—1 000, noul imperiu reuşeşte să restabilească 
pe ansamblul teritoriului său folosirea unui 
singur tip de monedă de aramă. Efortul de răz- 
boi va incita însă statul să sporească în propor- 
ţii fără precedent volumul de asemenea monede, 
425 între epoca gravelor dificultăți militare din nord- 

vest, din anii 1038—1055 (noi piese de cîte zece 
unităţi, care ulterior vor fi retrase din circulație, 
sînt emise în acest moment), și invazia jirche- 
nilor din 1126. Recordul turnării de monede 
este atins în cursul anului 1073, cu 6 milioane 
de legături a cîte o mie de monede; totalul emi- 
siunilor monetare în vremea dinastiei Song de 
Nord este estimat la 200 milioane legături. 

În ciuda acestei producţii enorme, moneda de 
aramă nu acoperă în întregime necesităţile pe 
care le antrenează dezvoltarea economică şi 
creşterea cheltuielilor militare. Folosirea argin- 
tului ne-monetat, care începuse să se răspîndească 
la sud de cursul inferior al Fluviului Yangzi și 
în Sichuan în epoca celor cinci dinastii, se ex- 
tinde în secolul al XI-lea în China de Nord, unde 
uigurii din Asia Centrală, care fac schimburi cu 
țările din Orientul Mijlociu, contribuie prin 
importurile lor de argint la răspîndirea acestui 
nou mijloc de plată. 


Emisiunile monetare în secolele al IX-lea-al XII-lea 
(în legături a cîte 1 000 de monede) 


„7. „ARO TD RS SI 135 000 
NN e pa ee a pa AI 
SSL Pa A ME R U t 100 000 . 
NOI co d ama „270000 (medie pe 
trei ani 
DIN: „ee i 06 căi e ap se atena înc de d 1 350 000 
SOT Apă SU Paiaă 1 850 000 
CD e ae 0 a ti a Se N N 1 230 000 
IE ee meu dai cupe Mia i 1050 000 
LIN cm ei ea a 6 000 000 
PONI ni ep pepe mes „5 049 000 
END, m că e 0 ie te i e det a ai 2, 890 000 
ISN sauna aaa e SO SUI 


Certificatele de depunere emise în secolul al 
IX-lea, în favoarea negustorilor de către repre- 
zentanţii în Capitală ai administrației din pro- 
vincia lor de origine — ceea ce se numea pe 
atunci „monedă zburătoare“ (feigian) — apoi cele 
emise cu titlu particular, începînd cu ultimii 


ani ai secolului al [X-lea, de către negustorii şi 426 


financiarii bogaţi din Chengdu (în Sichuan), 
sînt precursoarele bancnotelor, tipărite pentru 
rima dată în Sichuan, în anul 1024. Această 
instituție — care avea să cunoască o mare extin- 
dere în lumea chineză din secolele al XI-lea — 
al XIV-lea, dar la care, ca urmare a discreditării 
ei, nu se va mai recurge apoi decît în mod cu 
totul întîmplător — a stimulat puternic, în epoca 
Song, avîntul economiei private și de stat. 
Aceasta a permis reducerea emisiunilor mone- 
tare de aramă în vremea dinastiei Song de Sud, 
cu toate că recurgerea abuzivă la această nouă 
monedă cu curs forțat a sfîrșit prin a agrava 
dezordinea economică în preajma invaziei mon- 
ole. 
n Cunoscută sub diferite nume — 71402, gianvyin, 
kuaizi, guanzi — moneda de hîrtie a devenit în 
secolele al XII-lea şi al XIII-lea moneda prin- 
cipală, şi aşa a rămas pînă la sfirşitul epocii 
mongole, extinzîndu-se în prealabil în imperiile 
Liao şi. Jin. Sub dinastia Song de Sud, emisiu- 
nile ajung la echivalentul a 400 de milioane de 
legături. Paralel însă cu folosirea monedei de 
hîrtie, în mediile comerciale se dezvoltă între- 
buințarea efectelor comerciale: cecul, ordinul de 
plată şi scrisoarea de schimb apar în secolul al 
XI-lea. Activităţile finaciare controlate de pro- 
prietarii de prăvălii de schimb (fifupu, jinyinpu, 
duifang, jiaozipu, jiaoyinpu, zhipu,' fangzhaihuu 
gianhu etc) devin unul dintre sectoarele cele 
mai importante ale economiei comerciale din 
epoca Song. 


' Avîntul navigației maritime 


Dezvoltarea marinei chineze începînd cu secolul 
al XI-lea este, neîndoielnic, unul dintre feno- 
menele cele mai importante din istoria Asiei. 
Mărturiile călătorilor europeni și arabi din seco- 
lele al XIII-lea și al XIV-lea nu lasă nici un 
497 dubiu în această privință: activitatea marilor 


porturi din Fujian, Zhejiang şi Guangdong este 
în această epocă incomparabil mai importantă 
decît cea a ţărilor europene. Importanța naviga- 
ției fluviale și maritime din epocile Song și 
Yuan, rolul flotelor de război în apărarea impe- 
riului Song de Sud în. secolele al XII-lea și al 
XIII-lea și cu prilejul încercărilor mongole de 
invazie în Japonia și Java de la sfîrșitul secolului 
al XIII-lea, marile expediții maritime din 1405— 
1433 ale imperiului Ming pînă la Marea Roșie 
și la țărmurile orientale ale Africii, demonstrează 
limpede că China a fost cea mai mare putere 
maritimă a istorici, în răstimpul de patru secole 
și jumătate ce se întinde de la consolidarea impe- 
riului Song la marea perioadă de expansiune a 
imperiului Ming. Fenomenul acesta se explică 
printr-un ansamblu de împrejurări ce ţin atit 
de contextele politice și economice, cît şi .de 
istoria tehnicii. 


Din neolitic şi pînă aproximativ la începuturile 


erei noastre, călătoriile pe mare se făceau, pare-se, 
în lungul țărmurilor, folosindu-se insulele apro- 
piate. Astfel, insulele Tsushima şi Iki au înles- 
nit, încă din preistorie, legăturile între țărmurile 
sud-estice ale Coreei și insula japoneză Kyishi, 
tot așa cum insulele situate între regiunea Pen- 
glai, din nord-estul Shandongului, -și regiunea 
Liishun (Port-Arthur) au permis, cu sigurnață 
de foarte timpuriu, legarea Manciuriei de China 
Orientală. Regimul de vînturi constante și regu- 
late ce caracterizează Asia musonică a fost exploa- 
tat încă din primele secole ale erei noastre în 
oceanele ce scaldă părțile de est și de sud ale con- 
tinentului. Schimbările neprevăzute de vînt și 
perioadele de calm plat sînt mai puţin de temut 
în aceste mări decît în Mediterana. Așadar, în 
aceste părți ale globului s-a dezvoltat o marină 
înzestrată cu vase cu pînze, care ignora bărcile 
cu sclavi vislași din lumea mediteraneană a 
antichității şi Renașterii. Progresele sistemului 
de vele au fost foarte timpurii. Vela trapezoidală, 
tipică pentru navele chineze, este descrisă încă 
din secolul al III-lea e.n. 

Regimul musonilor a înlesnit parcurgerea unor 
trasee lungi fără escale, impunînd un ritm anual, 
cu efecte notabile asupra istoriei civilizațiilor: 
musonul de iarnă, din nord-est, și cel de vară, 
din sud-vest, au făcut din navigația asiatică de 
cursă lungă o activitate periodică, ce a dus la 
formarea unor importante colonii străine pe ţăr- 
murile Indiei, în Asia de Sud-Est, și în porturile 
chineze, de la gurile Fluviului Yangzi și pînă în 
regiunea Guangzhou. Încă din primele secole ale 
erei noastre, țărmurile Indiei de Sud şi ale Sri 
Lankăi sînt legate fără escale de Insula Sumatra, 
iar distanța apreciabilă ce desparte Palembangul 
de Guangzhou pare să fi fost parcursă cu regulari- 
tate începînd din secolul al VII-lea. 

„În istoria tehnicilor maritime din Asia Orien- 
tală putem distinge două mari arii geografice: 
una care se întinde de la țărmurile Zhejiangului 
pînă în Coreea și Japonia și o a doua ce acoperă 
întreaga Asie de Sud-Est și China de Sud. Prima 
dintre aceste zone a fost domeniul unei activități 
maritime ce-și datorează dezvoltarea populaţiei 
de pe țărmurile Liaodongului, Coreei, Shandongu- 
lui și, mai tîrziu, ale Japoniei. A doua, unde se 
produsese în vechime diaspora populațiilor de 
navigatori vorbind limbi „malaezo-polineziene 
între China de Sud, Melanezia și Madagascar, 
a reprezentat, încă de la începuturile erei noastre, 
locul de întîlnire al unor marine ce se deosebeau 
nu numai prin locurile lor de origine, ci şi prin 
tehnicile lor de navigație. Dacă un tipdevelă 
folosită la vasele de pe Lacul Dongting, în plin 
centrul Chinei, s-a răspîndit pînă în Zanzibar, 
pe țărmurile sud-estice ale Africii, în schimb 
deosebiri foarte importante distingeau marina 
arabă de marina chineză de pe țărmurile Guang- 
dongului și Fujianului. Navigatorii chinezi din 
Guangdong și Fujian, cei malaezi, sumatranezi 
și javanezi au intrat în contact cu navele indo- 
irâniene şi arabe înainte de a cunoaște, mult 
mâi tîrziu — începînd cu primii ani ai secolului 
al XVI-lea —, pe cele ale țărilor Europei Occi- 
49 dentale. 


înfluenţe diferite au putut contribui, așadar, 
la apariția marilor jonci chineze pentru navigația 
în larg, către secolele al X-lea —al XI-lea. 
Locul lor de origine pare să fie marele estuar al 
Fluviului Yangzi, unde tranziţia între navigația 
fluvială și cea maritimă se face pe nesimţite. 
Cursul și braţele fluviului, pînă la circa 150 km 
în interiorul uscatului, ajung în acest estuar la 
o lățime de 10—20 km. 

Precum toate navele chineze din antichitate 
încoace, jonca este alcătuită dintr-o carcasă rec- 


tangulară, a cărei cală este împărțită. prin pereți 


despărțitori, formînd tot atîtea compartimente 
etanșe (acest dispozitiv va fi adoptat în mod 
știnţific de către occidentali la începutul seco- 
luhui al XIX-lea). Peretele vertical al etamboblui 
permite montarea unei cîrme; prima mărturie 
asupra acestei invenţii capitale în istoria navi- 
gaţiei este furnizată de o navă din Guangzhou, 
modelată în lut, care datează din secolul I.e.n. 
Cîrma de etambou va apărea în Europa către 
1180, aproape în același timp cu busola maritimă. 
Mari veliere cu patru ori șase catarge, prevăzute 
cu dousprezece pînze mari, cu patru punți şi 
capabile să transporte o mie de oameni — joncile 
din epoca Song sînt rezultatul unei lungi acumu- 
lări de experiență şi invenții. Ancorele, cîrma, 
deriva mobilă, cabestanurile, velele din pînză 
sau din rogojini cu suprafețe rigide, ce sînt între- 
buințate după cum vîntul bate din spate sau din 
față, velatura pivotantă, care evită modificarea 
greementului, pricinuind uimirea navigatorilor 
arabi (tehnica navelor chineze era singura ce 
permitea navigația cu vînt strîns), ramele cu 
unghi de atac automat, care pivotează singure în 
mișcarea lor înainte-înapoi, compartimentele e- 
tanșe, busola marină, toate aceste perfecționări, 
vechi de cîteva secole sau foarte recente, au con- 
tribuit la această uimitoare reușită. Aplicarea 
busolei — care de mulță vreme slujea în calcu- 

lele geomancienilor — la nevoile navigaţiei a. 
sporit securitatea călătoriilor în larg. O lucrare 4 


a cărei prefaţă este datată 1119, Pingzhou ketan 
de Zhu Yu, notează pentru prima oară folosirea 
busolei pe navele din Guangzhou la sfirșitul 
secolului al XI-lea. Menţionată în Europa de 
către Guyot de Salins (1190), folosirea busolei 
nu se va generaliza în navigație decît după 1280. 


Multe alte perfecționări au fost însă. necesare 
progresului navigaţiei chineze în secolele al 
X-lea — al XI-lea. Ele se referă nu numai la 
procedeele de orientare și de măsurare a distan- 
țelor, ci și la cunoașterea fundurilor și curen- 
ților mării. Cartografia chineză, bazată încă din 
secolul al III-lea pe un sistem de paralele echidis- 
tante nord-sud și est-vest, face progrese remarca- 
bile în epoca Song. În avans față de cartografia 
Europei medievale, dominată încă de preocupări 
religioase, şi chiar față de cartografia arabă, ea 
este în acele timpuri cea mai precisă din lume, 
aşa cum o dovedesc hărțile gravate în piatră ce 
au ajuns pînă la noi. 


Progresele tehnicilor de navigaţie au făcut po- 
sibil un avînt maritim ale cărui rațiuni profunde 
țin însă de împrejurările politice și de dăzvol- 
tarea economiei comerciale. Ruptă de căile sale 
de comunicație cu Asia Centrală, oprită în expan- 
siunea ti către nord şi nord-vest de marile im- 
perii ce se formaseră la fruntariile ci, lumea chi- 
neză se orientează hotărît spre mare. Centrul 
ci de greutate se deplasează către regiunile co- 
merciale și maritime din sud-est, pe care le pre- 
lungește spre interior formidabila rețea naviga- 
bilă a Fluviului Yangzi și a afluenților acestuia. 
Curentele de navigaţie care își au originea în 
imperiul abbasid și care leagă Golful Persic de 
India, de Asia de Sud-Est și de țărmurile chineze 
nu sînt, cu siguranță, nici ele străine de această 
chemare a mării. Pirateria, care a fost practi- 
cată din toate timpurile şi pînă în epoca con- 
temporană de către populațiile maritime din 
Asia Orientală, din Java pînă în Coreea și Ja- 
ponia, se află în regresiune în cursul întregii 

periul maritim Gri Vijaya, de pe țărmurile sud- 
estice ale Sumatrei, foarte puternic în secolul 
al VIII-lea, se află în declin în secolul al XI-lea. 
Thalassocraţia Majapahit, din partea centrală 
a Javei (secolele al XIV-lea—al XV-lea), cea a. 
regatului Malacca (secolul al XV-lea) și cea a 
statului Atjeh, de pe țărmurile nord-vestice ale 
Sumatrei (secolele al XVI-lea—al XVII-lea), sînt 
mai tîrzii. | 

Avîntul schimburilor maritime de mărfuri în 
epoca Song determină alcătuirea unor lucrări 
consacrate descrierii țărilor din Asia de Sud-Est 
și de la Oceanul Indiap. Spre deosebire de rela- 
tările de călătorie scrise în epocile anterioare de 
către funcționari aflați în misiune sau de către 
pelerini, aceste știri despre meleagurile străine 
consemnează informații obținute de la negustorii 
chinezi ori străini familiarizați cu îndelungile 
călătorii pe mare de la țărmurile chineze, din 
Filipine și Kalimantan, pînă în Marea Roșie; aici 
găsim, ca și în epoca Han, informaţii asupra 
țărilor mediteraneene. Cele două lucrări mai în- 
semnate de acest gen sînt Răspunsuri la între- 
bările asupra regiunilor aflate la sud de lanțurile 
muntoase (Lingwai daida) de Zhou Qufei, apă- 
rută în 1178, și Pelatări despre ţările străine 
(Zhufanzhi) de Zhao Rugua, cu o prefață datînd 
din 1225, 

Schimbările care se produc, sau care se și produ- 
seseră în jurul anului 1000, nu se mărginesc la 
formele sociale și politice, la economie.ori la 
tehnică. Ele afectează o realitate mai profundă 
și mai puțin sesizabilă : omul, concepția lui deş- 
pre lume, reprezentările lui despre timp, spațiu 
şi individ. Secolul al XI-lea, care se distinge 
printr-o întoarcere la tradiția clasică, marchează 
sfîrșitul hegemoniei pe care budismul o exerci- 
tase asupra lumii chineze începînd cu secolul al 
V-lea al erei noastre. Timpurile și spațiile inco- 
mensurabile, confuzia speciilor. de viețuitoare — 
demoni, animale, ființe infernale, oameni și zei 
— de-a lungul transmigrărilor pe care le suferă 
acestea, toată această fantasmagorie cosmică dis- 
pare, pentru a nu mai lăsa loc decît lumii vizi- 
bile. Omul redevine om, într-un univers limitat 
și comprehensibil, pe care îi va fi îndeajuns să-l 
scruteze pentru a-l cunoaște. Se poate deduce de 
aici un întreg complex de transformări psiho- 
logice, pe care analiza operelor le-ar scoate, cu 
siguranță, la iveală. Omul din elitele chineze 
ale secolului al XI-lea este tot atît de diferit de 
predecesorii săi din epoca Tang, pe cît este omul 
Renașterii față de cel al evului mediu. 
Ceea ce frapează prin evidenţa sa este apariția 
unui raționalism practic, întemeiat pe experi- 
433 enţă, pe punerea în aplicare a invențiilor, a ide- 


ilor, a teoriilor. Este, de asemenea, vorba despre 
o curiozitate extinsă asupra tuturor domeniilor 
cunoașterii — arte, tehnici, științele naturii, ma- | 
tematici, societate, instituţii, politică —, despre | 
dorința de a face sinteza tuturor cuceririlor an- 
terioare, a tuturor cunoștințelor. O filozofie na- 
turalistă, care va domina gîndirea chineză din . 
epocile următoare, se dezvoltă în secolul al 
XI-lea pentru a ajunge, în secolul al XII-lea la 
expresia sa definitivă. . I: 
Prefacerile sociale şi economice, creșterea nu- 
mărului familiilor înstărite, dezvoltarea urbană 
nu sînt străine de această profundă înnoire a 
vieţii intelectuale, ca și recurgerea din ce în ce 
mai amplă la un mijloc de reproducere rapidă 
și ieftină a textelor scrise. | 


1. Condiţiile înnoirii 
Cultură savantă și cultură populară 


Epoca Song ilustrează, mai bine poate decît ce- 
lelalte, relaţiile artelor și literelor cu realitățile 
sociale. În vreme ce în secolele al VII-lea și al 
VIII-lea o aristocrație metisată cu elemente bar- 
bare impusese pasiunea ei pentru jocurile violente 
(polo, echitație, vînătoare ș.a.), clasa conducă- 
toare din secolele al XI-lea—al XIII-lea, alcă- 
tuită din familii bogate și cultivate, care cel 
mai adesea trăiesc în orașe, din veniturile pă- 
mînturilor lor, disprețuiește efortul fizic şi ține 
să se delimiteze de tradițiile stepei și de dis- 
tracțiile populare. Meseria armelor, atit de pre- 
țuită la începuturile dinastiei Tang, și-a pier- 
dut prestigiul de cînd armatele sînt formate din 
mercenari, recrutaţi din drojdia societății. Aspec- 
tul intelectual și contemplativ, savant Și cîte- 
odată ezoteric al artelor și literelor practicate în 
rîndurile claselor dominante chineze se afirmă în 
epoca Song și va rămîne precumpănitor în vremea 
dinastiilor Ming şi Qing, în pofida reacțiilor ce 43, 


tind Îa o Întoarcere câtre cuinoștințele practice 
și activitățile fizice, constatabile la gînditori ori- 
ginali, dar izolați, precum Li Zhi (1527-1602) 
sau Yan Yuan (1635-1704). Cărturarul chinez va 
fi de aci înainte, cu cîteva excepţii, un intelec- 
tual pur, care consideră că jocurile de îndemi- 
nare și concursurile de atletism nu sînt bune 
decît pentru oamenii din popor. Acest dispreț, 
atît de adînc de înrădăcinat în clasele conducă- 
toare, pentru efort și aptitudinile fizice, va 
dăinui pînă în zilele noastre; practicarea spor- 
turilor nu va fi reintrodusă în China decît într-o 
epocă recentă, sub influența țărilor anglo-saxone. 
Literatura savantă, pictura, caligrafia, colecțiile 
de cărți şi obiecte de artă, amenajarea grădinilor 
au fost activitățile ce au polarizat în exclusivi- 
tate favoarea claselor cultivate. 

. Dar, în vreme ce aceste clase cultivă poezia 
clasică și dificilul gen nou al poemului scris 
pentru a fi cîntat (e) — în care se ilustrează 
înalți funcționari, precum Su Shi (Su Dongpo) . 
(1036-1101) ori Huang Tingjian (1045-1105) —, 
se consacră picturii academice, care triumfă la 
palatul imperial în vremea lui Huizong (1101- 
1125) sau se dedică, precum Mi Fu (1051-1107), 
unor căutări în pictură, dezvoltarea distracțiilor 
în mediile urbane poartă în germene înflorirea 
unei literaturi populare care va fi unul dintre 
izvoarele cele mai fecunde și dătătoare de viaţă 
din întreaga literatură a Chinei. 

Cu mica lor burghezie de negustori şi meșteșu- 
gari, cu mulțimea lor de salahori, de băieţi de 
prăvălie, de servitori, de funcționari, marile aglo- 
merații comerciale din epoca Song creează un 
mediu social nou, ale cărui gusturi şi exigențe 
sînt profund diferite de cele ale claselor înalte. 
Viaţa urbană tinde să anuleze caracterul periodic 
al distracțiilor şi activităţilor de agrement, le- 
găturile acestora cu tîrgurile și piețele țărănești, 
precum și pe acelea cu sărbătorile și activitățile 
religioase. Ea conferă un caracter specific şi 

435 autonom spectacolelor date de povestitorii și de 


cîntăreții ambulanți, făcînd din aceasta o înde- 
letnicire profesională distinctă. Orașele din epoca 
Song — și îndeosebi capitalele, Kaifeng și Hang- 
Zhou, Beijingul dinastiei Jin și al mongolilor — 
devin centre permanente de divertisment. O serie 
de cartiere de distracții (wazi sau was), altele 
decit cartierele de actori și muzicanți (/idofeng) 
care, în epoca dinastiei Tang, erau în strînsă de- 


pendenţă de administrația imperială, servesc drept - 


centre ale unor reuniuni populare în care se în- 
tîlnesc toți profesioniștii spectacolului: poves- 
titori specializați în diferite genuri (povestiri 
istorice, sentimentale, polițiste, religioase ș.a.), 
actori de scenete mimate, cu acompaniament mu- 
zical, muzicanți și cîntăreți, mînuitori de mario- 
nete, dresori de animale, specialiști în teatrul de 
umbre, imitatori de animale etc. Orașul este 
vatra unor noi forme literare, ce se dezvoltă înce- 
pînd cu secolele al XIII-lea—al XIV-lea, paralel 
cu literatura cultă: povestirea, romanul, teatrul 
care — în limba lor populară, unde abundă re- 
gionalismele, în stilul și alura lor — păstrează 
viața și savoarea originilor, 


Xilografia și tiparul 


Imprimarea tipografică pe hîrtie marchează în 
Occident, cu începere de la mijlocul secolului 
al XV-lea, un progres decisiv în raport cu manus- 
crisele copiate pe pergament. Odată cu apariția 
tiparului, Europa iese din evul mediu. Lucru- 
rile stau într-un mod cu totul diferit în lumea 
chineză: răspîndirea, în secolele al IX-lea—al 
X-lea, a unui procedeu de reproducere rapidă și 
ieftină a textelor scrise și a figurilor nu a fost 
resimțită ca un eveniment de natură revoluțio- 
nară, cu toate că, în cele din urmă, consecințele 
nu au fost mai puțin importante decît răspîn- 
direa tiparului în Europa. Această diferență de 
reacție este totuși foarte explicabilă. Europa a 
trecut, într-o perioadă relativ scurtă, de la ma- 

nuscrisul medieval, copiat pe un material rar 434 

și scump, la cartea tipărită pe hîrtie, importată 
în secolul al XII-lea din țările islamice și care 
la sfîrşitul secolului al XIII-lea începe să fie 
fabricată în Italia. În schimb, lumea chineză, 
îmbrățișînd cu entuziasm xilografia către 1380 
şi reuşind, între 1430 și 1460, să pună la punct 
primele tehnici tipografice, a cunoscut o dezvol- 
tare mai accentuat progresivă și totodată, de na- 
tură diferită. Hiîrtia, care avea să se dovedească 
de neînlocuit pentru reproducerea textelor, deve- 
nise în China suportul obișnuit al scrierii înce- 
pînd încă de la sfîrșitul epocii Han (primele foi 
de hîrtie chinezească, descoperite pe vechiul H- 
mes al dinastiei Han, datează din secolul al II-lea 
€.n.). Recurgerea la reproducerea prin imprimare 
a textelor ori a figurilor săpate în piatră (mulaj 
obținut cu ajutorul unei hirtii umede, uscare, 
cerneluire și reproducere pe hîrtie, prin apă- 
sarea cu un rulou), care a permis, pînă în zilele 
noastre, obţinerea,. în toate ţările de civilizație 
chineză, a unor reproduceri fidele și puţin cos- 
tisitoare după gravuri sau caligrafii celebre, s-a 
dezvoltat între epoca Han și începuturile xilo- 
grafiei. Sigiliile îngăduiau, pe de altă parte, re- 
producerea prin. impresiune a caracterelor scri- 
erii, a desenelor și a imaginilor religioase. Xi- 
lografia, care apare în cursul secolului al VIII-lea, 
reprezintă un fel de combinare a acestor două 
procedee (imprimare și sigiliu). Primele exem- 
ple de xilografie cunoscute datează de la sfir- 
șitul secolului al VIII-lea: imagini budiste, în- 
soțite de un text scurt — găsite la Dunhuang 
(Gansuul de Vest) — și o formulă magică, de 
asemenea budistă, păstrată în Japonia dar im- 
primată, probabil, în China între 764 și 770. 
În colecția de manuscrise de la Dunhuang, în 
care figurează numeroase texte imprimate în se- 
colele al IX-lea și al X-lea, primul document 
important reprodus prin xilografiere este un text 
al Sutrei diamantului (Jingangjing), datat 868. 
Alte texte imprimate au fost descoperite recent: 
437 două dintre acestea provin din regatul Wu-Yue 


(Yangziul inferior şi Zhejiang) și poartă ca date 
anii 953 şi 974; un altul, datat 975, a fost găsit 
la Hangzhou. În această epocă, xilografia a de- 
venit de uz curent în orașele intens comerciale 
și foarte populate din Bazinul Roșu, în Sichuan, 
şi din cîmpiile ce se întind între Hangzhou și 
cursul inferior al Fluviului Yangzi. În aceste 
regiuni se semnalează, începînd cu secolul al 
IX-lea, imprimarea prin xilografiere a unor mici 
lucrări de ştiinţe oculte, a unor almanahuri, texte 
budiste, lexicoane, mici enciclopedii populare, 
manuale de învățămînt elementar, culegeri de mo- 
dele de compuneri pentru concursurile oficiale, lu- 
„_crări istorice etc. Caracterul popular şi comercial 
al acestor prime întrebuințări ale unei tehnici 
care după toate probabilitățile provine din ne- 
voia de a reproduce țexte religioase, merită să 
- fie subliniată. Cercurile conducătoare și clasele 
culte: n-au întîrziat să profite de acest nou pro- 
cedeu de reproducere: din inițiativa unui anume 
Feng Dao (882-954), cele nouă texte clasice au 
fost imprimate la' Kaifeng între 932 și 952, din 
ordin imperial. O altă imprimare este făcută, 
între 944:și 951, la Sichuan. În sfîrșit, canonul 
budist este imprimat, între 972 şi 983, la Chengdu. 
Acest ansamblu cuprinde 1076 titluri cu 5 048 
capitole și a fost gravat pe 130 000 planșe a 
cîte două pagini. Începînd cu 1024, xilografia 
este folosită pentru emiterea în Sichuan a pri- 
melor bancnote și pentru publicarea decretelor și 
ordonanțelor oficiale. În 1027, lucrările de me- 
dicină și farmacie sînt revăzute şi imprimate pen- 
tru a fi difuzate. 

Xilografia, care permite reproducerea exactă 
a caligrafiei textelor şi figurilor, a intrat, așadar, 
în obișnuință în secolul-al X-lea. Ea avea să păs- 


treze în toate țările de civilizație chineză (China, 


Japonia, Coreea, Vietnamul) un loc predominant 
pînă la răspîndirea tiparului mecanizat, cu ca- 
ractere mobile, pus la punct în Occident în 
secolul al XIX-lea, 

Totuși, inventarea caracterelor mobile s-a pro- 
dus în China mai devreme decît în Europa, iar 
țările din Asia Orientală au avut la îndemînă 
tiparul paralel cu gravarea în lemn. Prima men- 
țiune asupra folosirii în China a caracterelor mo- 
bile figurează într-o culegere de note (b472), din- 
tre care cele mai multe se referă la istoria ști- 
inţelor şi tehnicii: este vorba despre Menggi bitan 
de Shen Gua, apărută în 1086. Invenţia seda- 
torează unuia dintre protejaţii lui Shen Gua, un 
anume Bi Sheng, şi datează din anii 1041-1048. 
În momentul ocupării Chinei de Sud de către 
mongoli, Wang Zhen menţionează în al său 
Tvatai de agmcultură (Nongshu), publicat în 
1313, întrebuințarea caracterelor mobile de co- 
sitor și propune folosirea unei casete tipografice 
turnante pentru depozitarea caracterelor, cla- 
sate după rime. Primele mari tipărituri cu ca- 
ractere mobile cunoscute au fost făcute însă în 
Coreea, între 1403 și 1484, din inițiativa puterii 
centrale. În 1403 sînt turnate 100 000 caractere 
chineze; alte asemenea turnări de caractere se 
succed în tot cursul secolului al XV-lea. Două 
mari familii de tipografi din Wuxi, provincia 
Jiangsu, familiile An și Hua, întrebuințează ca- 
ractere mobile de aramă. În 1574 este editată, 
în imprimare tipografică, marea colecție de po- 
vestiri Taiping guangii, xilografiată pentru prima 
oară la sfîrșitul secolului al X-lea. Mai aproape 
de noi, Tushu ficheng, enorma. enciclopedie ilus- 
trată a erei Kangxi, care numără aproape 10 mi- 
lioane de caractere, este tipărită cu caractere mo- 
bile între 1713 şi 1722. 

Asia Orientală de civilizaţie chineză (și, sub 
influenţa acesteia, vecinii ei: uiguri, tibetani, 
mongoli, manciurieni, care întrebuințau scrieri 
alfabetice) a avut, așadar, între secolele al 
XI-lea și al XVIII-lea, o tradiție tipografică 
independentă de cea europeană, tradiție de altfel 
diferită prin procedeele tehnice, deoarece nu cu- 
noaște folosirea presei. Socotind după cantitatea 

439 de tipărituri, această tradiţie este departe de a 


fi neglijabilă ; caracterele mobile aveau însă pu- 
ține șanse de a înlocui xilografia în ţările de 
cultură chineză înainte de apariția şi progre- 
sele tiparului mecanizat. Într-adevăr, dacă in- 
ventarca tiparului apare ca o descoperire capi- 
tală într-o Europă în care cîteva sute de litere 
erau îndeajuns pentru imprimarea tuturor tex- 
telor posibile, acest fenomen nu putea avea ace- 
lași efect într-o .lume pentru care una dintre 
cele mai de seamă bogății era tocmai abundența 
și diversitatea semnelor scrierii. 


Contrar celor ce ni le putem închipui cu ușu- 
rință, din pricină că în Occident tiparul a repre- 
zentat un progres hotărîtor în comparație cu xi- 
lografia, nu toate avantajele sînt de partea acestui 
procedeu de reproducere, mai complex și mai 
savant. Superioritatea tiparului occidental nu se 
va afirma decît în mod lent și nu va deveni in- 
contestabilă decît începînd cu mecanizarea din 
secolul al XIX-lea. Pînă atunci, acesta rămîne 
un mijloc destul de lent și de costisitor pentru 
reproducerea textelor scrise. Matteo Ricci re- 
marca, la începutul secolului al XVII-lea, că în 
China meșteșugarii xilografi nu întrebuințau mai 
mult timp pentru gravarea planșelor decit ti- 
pografii europeni pentru compunerea paginilor. 
Planșele xilografiate pot fi regravate, corectate 
și, spre deosebire de formele de imprimerie, pot 
fi păstrate pentru a servi la noi tiraje. În vreme 
ce răspîndirea tiparului în Europa a fost însoţită 
de o sărăcire a tradiţiei scrise, deoarece editorii 
nu puteau să-și asume riscul publicării unor lu- 
crări pentru care nu aveau siguranța unei vîn- 
zări destul de largi, xilografia chineză, mult su- 
perioară  xilografiei europene din secolul al 
XV-lea prin procedeele sale (tehnicile sigiliului 
și imprimatului, folosirea de sorturi speciale de 
hîrtie, pe care. textul de reprodus apărea pe 
verso, inversat) avea marele avantaj de a fi fost 
un procedeu puţin costisitor şi ușor de întrebu- 
ințat, care nu cerea angajarea de capitaluri im- 
portante. Începînd cu secolul al X-lea, xilo- 446 

IX. Tezt imprimat în epoca Song: primul capitol din Taiping 
huanyu ji, geografie a Chinei și a țărilor străine (anul 979) 


grafia chineză a îngăduit, așadar, o înmulţire 
extraordinară a edițiilor, chiar în tiraje limitate, 
cu titlu particular sau oficial. Mai mult—și 
acesta reprezintă, neîndoielnic, un fapt de impor- 
44 tanță capitală —, ilustraţia s-a putut dezvolta în 


țările de civilizaţie chineză paralel cu xilografie- 
rea textelor, în vreme ce în lucrările tipărite în 
Occident imaginea nu a devenit un lucru curent 
decît într-o epocă relativ recentă. Încă de la 
inceputurile xilografiei, majoritatea cărților chi- 
neze — ierbare, tratate tehnice, de arheologie și 
arhitectură, romane, texte religioase ș.a. — cu- 
prind ilustraţii, unele de o calitate remarcabilă. 
X ilografierea textelor şi ilustrarea, care au făcut 
mari progrese în secolele al XI-lea—al XIII-lea, 
vor ajunge la apogeu în era Wanli (1573-1619), 
- perioadă în care se imprimă planşe în trei, patru 
și cîteodată chiar în cinci culori. 

În ciuda diferenţelor ce ţin de tradițiile.teh- 
nice și intelectuale, de contexte sociale și eco- 
nomice caracteristice și care explică de ce iti- 
nerariile nu au fost aceleași în Asia Orientală 
și în Europa, rămîne un fapt sigur acela că avan- 
sul Chinei este considerabil în domeniul reprodu- 
cerii şi difuzării textelor: dacă ceea ce este esen- 
ţial în tradiția noastră scrisă datează din epoca 
Renaşterii, ceea ce este esențial pentru tradiţia 
scrisă a Chinei datează din epoca celor cinci 
dinastii și a dinastiei Song. O distanță de cms 
mativ o jumătate de mileniu desparte lumea 
chineză de Europa. 


2. Ştiinţele și filozofia 


Noua tehnică generează cu rapiditate în domeniul 
cărții un meșteșug și un comerț foarte active. 
Ea determină creșterea rapidă a producției serise 
și permite o răspîndire a cunoștințelor mult 
mai largă decît în trecut. În vreme ce în epoca 
Tang miînăstirile budiste constituiau, împreună 
cu școlile de stat din capitală, principalele centre 
ale cunoașterii, în secolele al XI-lea—XIII-lea 
se înmulțesc școlile și bibliotecile publice și 
particulare. Academiile private: (Shuyuan), care 
sînt create în epoca Song în toate regiunile, 
dar îndeosebi în bazinul Yanegziului inferior, : 442 

la sud de fluviu, va juca un rol capital în istoria 
intelectuală a Chinei, pînă spre mijlocul seco- 
lului al XVII-lea. Una dintre bibliotecile cele 
mai importante este cea a palatului imperial, 
fondată în 978, care număra 80 000 de volume şi 
al cărei catalog este redactat, între 1034 și 1036, 
de reformatorul Fan Zhongyan și de istoricul 
Ouyang Xiu. 


Producția scrisă din epoca Song 
și dezvoltarea științelor 


Secolele al XI-lea—al XIII-lea alcătuiesc epoca 
primelor mari colecţii de texte, a marilor enci- 
clopedii și a inventarelor. La sfirşitul secolutui 
al X-lea sînt compilate și imprimate patru cu- 
legeri celebre (cele patru mari cărţi ale epocii 
Song, Song si dashu): Wenyuan yinghua — anto- 
logie literară ce continuă pe cea numită Wenxuan 
și care cuprinde perioada dintre jumătatea seco- 
lului al VI-lea și începutul secolului al X-lea — 
este alcătuită între 982 și 986; Taiping yulan, 
enciclopedie cuprinzînd 1000 de capitole, termi- 
nată în anul 983, şi foarte vasta culegere de po- 
vestiri stranii în 500 de capitole, care poartă 
titlul Taiping guangji şi care a fost imprimată 
pentru prima oară în 981, sînt comandate amîn- 
două lui Li Fang (925-995) în 977; în sfîrșit, 
Cefu yuangui — culegere de texte şi eseuri po- 
litice — este compilată între 1005 și 1013 și 
numără o mie de capitole. 

Dar lucrările al căror număr se înmulțește în 
epoca Song sînt îndeosebi cele întreprinse cu 
titlu particular, independent de orice comandă 
oficială: lucrări istorice, culegeri de note, tra- 
tate ştiinţifice, monografii locale, opere literare 
ș.a.m.d. 

Anumite orientări ale acestei producții scrise, 
mult mai abundentă decît cea din epocile an- 
terioare, pot fi puse în legătură cu voga extra- | 
ordinară a colecțiilor, din secolele al XI-lea—al 444 


XIII-lea: colecţii de picturi şi caligrafii, dintre 
care cele mai bogate şi mai celebre, strînse de 
împăratul estet Huizong (1101-1125), aveau să fie 
distruse de invazia jurchenilor, colecţii de pietre 
stranii, de monede vechi, de tușuri, de jaduri ș.a. 
Tratatele de științe naturale sînt numeroase și, 
în cazul că s-au păstrat, sînt de un mare interes 
pentru istoria plantelor și animalelor: tratate 
despre ciuperci, bambus, crizanteme, bujori, 
pomi, fructiferi, păsări, ș.a.m.d. Să menționăm, 
printre altele, Manualul despre crabi (X1epu) de 
Fu Gong (1059) și Tratatul despre citrice (Julu) 
de Han Yanzhi (1178). | 

La modă sînt și culegerile de note diferite, cu . 
caracter științific, tehnic, literar ori artistic, cu- 
noscute sub numele de biș: ori suibi (Note luate 
din goana penelului). Una dintre culegerile cele 
mai importante pentru istoria științelor şi teh- 
nicii în China este Menggi bitan de Shen Gua 
(1031-1094), spirit uimitor de modern, astronom 
şi fizician, la care se găsește prima menţiune a 
inventării caracterelor mobile. ” 

Cel mai vechi și mai prețios document pe care 
îl avem asupra arhitecturii chineze datează din 
epoca Song. Este un tratat admirabil ilustrat 
și imprimat în 1103, Yingzao fashi, datorat unui 
anume Li Jic, el însuşi arhitect și constructor de 
temple şi edificii oficiale din Kaifeng. 

În domeniile medicinii, geografiei, matema- 
ticilor, astronomiei, epoca Song este ilustrată de 
progrese remarcabile. Printrre numeroasele lu- 
crări medicale din secolele al XI-lea—al XIII-lea, 
notăm publicarea primului tratat de medicină le- 
gală cunoscut, Aryuanlu, de Song Ci, apărut 
în 1242. O enciclopedie geografică universală în 
200 de capitole, Taiping huanyu ji de Yue Shi 
(930-1007), este publicată în 979, urmată de o 
geografie ilustrată a imperiului Song, în 1566 
capitole, Zhudao tujing, terminată în 1010. Car- 
tografia chineză din epoca Song ajunge la o pre- 
cizie pînă atunci niciodată atinsă. Shen Gua in- 

" ventează confecționarea de hărți în relief. În 1027 
445 este proiectat și construit un vehicul odometric, 

A, Hartă a cerului în proiecție sud-polară. — B, Regiuni ale 


XI, Hărţi ale cerului din cartea 


cerului corespunzînd la 14 din cele 28 căsuțe lunare, cu reprezen- 


tarea ecuatorului (în centru) și ecliplicei. Proiecţie Mercator 


Secolele al XI-lea—al XIII-lea sînt, alături 
de epoca mongolă (sfîrșitul secolului al XIII-lea 
— jumătatea secolului al XIV-lea), una dintre 
marile perioade din istoria matematicii în China, 
remarcabilă prin dezvoltarea algebrei. Numele 
cele mai mari sînt cele ale lui Shao Yong (1011- 
1077), căruia i se datorește calcularea anului 
tropic cu o toleranță doar de 4 secunde, Li Ye 
(1192-1279) și Qin Jiushao (mort în 1262), autor 
al unei importante lucrări de matematică — Shu- 
shu jiuzhang. Qin Jiushao este primul matema- 
tician chinez care întrebuințează cifra zero în 
aceeași epocă în care aceasta apare în Italia, 
odată cu cifrele arabe. 

Una dintre realizările cele mai de seamă din 
istoria astronomiei și a calculării timpului este 
construirea în 1090, la Kaifeng, a unui mecanism 
astronomic acţionat de un sistem de eșapament și 
prin angreriaje și curele de transmisie. Este, dacă 
nu primul — căci în China a mai existat, în se- 
colul al VIII-lea, un antecedent —, cel puţin 
unul dintre cele mai perfecționate și mai vechi 
mecanisme cu rotație lentă, regulată și continuă 
inventate în întreaga lume. Mașina astronomică 
a lui Su Song (1020-1101) era acționată de o 
roată, a cărei mișcare era reglată de umplerea 
succesivă a unor cupe pivotate, alimentate de 
o cuvă cu nivel constant. Acest mecanism de: 
orologerie este cel mai precis din cîte s-au cons- 
truit vreodată. 


Începuturile arheologiei științifice 


Tendinţele științifice caracteristice epocii Song 
se manifestă și în domeniul arheologiei. Desco- 
peririle suscită pasiunea erudiților și iubitorilor 
de artă. Unele obiecte vechi, bronzuri și jaduri, 
ce datează de la sfîrșitul mileniului al II-lea, au 
fost descoperite, în vremea domniei lui Huizong 
447 (1101-1125), în regiunea Anyang, în situl ce va 


îi identificat la începutul secolului nostru ca 
acela al ultimei capitale Shang. Gustul pentru 
antichități are două consecințe paralele: duce, 
pe de o parte, la o îmbogăţire a tradiţiilor artis- 
tice (moda antichităților și imitării acestora — 
tehnica falsificărilor se perfecționează pe mă- 
sură ce se dezvoltă și comerțul de artă —, influ- 
ența stilurilor de scriere arhaică asupra caligra- 
fiei), pe de altă parte, la un avînt al arheologiei 
și epigrafiei critice, care, începînd cu secolul 
al XI-lea, devin științe auxiliare ale istoriei. 
Din epoca Song datează primele lucrări asupra 
clopotelor și tripozilor din antichitate, precum și 


primele lucrări ilustrate cu reproduceri ale aces- 


tor obiecte. Lii Dalin publica în 1092 Planșele 
arheologice (Kaogutu), prima încercare de clasi- 
ficare științifică și de datarea bronzurilor din 
mileniile al II-lea și I. La sfîrșitul secolului al 
XII-lea, Hong Zun (1120-1174), frate al lui Hong 
Mai (1123-1202, autor al unei culegeri celebre 
de poveşti ciudate şi extrordinare, Yz/ranzhi), 
publică Monede antice (Guguan), prima lucrare 
chineză de numismatică. 
Progresele cele mai remarcabile se înregis- 
trează însă în domeniul epigrafiei; lucru expli- 
cabil, fără îndoială, prin interesul pasionat pe 
care chinezii l-au arătat totdeauna pentru istoria 
scrierii lor. Studiul cel mai celebru este acela 
dus la bun sfîrșit, cu prețul multor ani de cer- 
cetări, de către Zhao Mingcheng (1081-1129) și 
de către soţia acestuia, marea poetă Li Qinzhao 
(1084-1141?). Catalogul inscripțiilor în piatră şi 
bronz (Jinshilu), alcătuit de ei, recenzează. 2000 
de documente vechi și corectează erorile cata- 
logului de inscripții vechi — /igulu — alcătuit 
în 1063 de către istoricul Ouyang Xiu. 
„ Arheologia, ca și istoria inscripțiilor, ce s-a 
dezvoltat începînd cu secolul al VIII-lea, invită 
la conceperea trecutului ca o evoluţie continuă 
desfășurată din antichitatea timpurie și pînă în 
contemporaneitate. 


448 


Noile tendinţe în istorie 


Mișcarea de reflecţie critică inaugurată de Liu 
Zhiji la începutul secolului al VIII-lea fusese 
pricinuită de caracterul rutinier şi mecanic-com- 
pilatoriu al numeroaselor istorii oficiale redac- 
tate la începutul epocii Tang. Primele enciclo- 
pedii istorice indicau, totodată, o cale nouă: fără 
a ţine seama de cadrele și periodizările tradițio- 
nale, istoricul trebuia, în același timp, să cu- 
prindă lungi perioade de timp și să fie original 
în opera sa. Compilaţiile anonime demonstraseră 
că nu puteau fi decît niște lucrări lipsite de orice 
semnificaţie profundă. Mișcarea începută în se- 
colele al VIII-lea—al IX-lea duce în secolul al 
XI-lea la o adevărată înnoire a studiilor isto- 
rice. În această epocă se afirmă grija pentru o 
rigoare științifică mereu sporită și, totodată, o 
seamă de preocupări morale. . i i 
Trebuia însă mai întîi ca istoria să-și recupe- 
reze caracterul de operă literară, inerent primelor 
lucrări istoriografice: Memoriile  îstorice . ale 
lui Sima Qian (către 90 î.e.n.), Istoria dinastiei 
Han de Ban Gu (către 82 e.n.), Istoria celor Trei 
Regate de Chen Shou (sfîrșitul secolului al III-lea). 
„Stilul antic“ (guwen), ai cărui primi adepţi şi 
apărători fuseseră socotiți, în jur de 800, nişte ex- 
centrici, triumfă la începutul epocii Song şi este 
- adoptat de poeţi ca Su Shi şi Huang Tingjian, 
recum şi de oameni politici, ca Wang Anshi. 
n acest „stil antic“ rescrie Ouyang Xiu (1007- 
1072) Istoria dinastiei Tang, suprimînd cea mai 
mare parte a pasajelor ce demonstrau o anume 
complezență față de budism, ca și istoria celor 
cinci dinastii: este vorba despre X7ntangshu 
(Noua istorie a dinastiei Tang, 1060) şi despre 
Xinwudaishi (Noua istorie a celor cinci dinastii, 
către 1070), două lucrări foarte apreciate pînă în 
zilele noastre pentru valoarea lor literară. A doua 
dintre aceste opere a fost concepută de autorul ei 
în maniera vechilor Anale ale regatului Lu 
(722-481): prin simpla întrebuințare a termenilor 
449 trebuia emisă o judecată implicită asupra epocii 


de tulburări și de frămîntare dintre sfîrșitul 
dinastiei Tang și începutul epocii Song. Aceste 
tendințe moralizatoare, insistența pe problema le- 
gitimităţii dinastice, căutarea semnificației etice 
a istoriei sînt tipice pentru epoca Song și se ar- 
monizează cu noile orientări ale filozofiei chineze. 


Cea mai mare și mai celebră dintre lucrările | 


istorice din secolul al XI-lea, a cărei înriurire 
avea să fie și cea mai adîncă, este o istorie gene- 
rală. a Chinei între 403 î.e.n. și 959 e.n., scrisă 
între 1072 și 1084. Oglinda completă pentru 
ilustrarea guvernării (Zizhi tongjian) de Sima 
Guang, ce nu are drept antecedent decît admira- 
bilele Memorii îstorice ale lui Sima Qian, Tă- 
mîne fidelă — în ciuda grijii autorului de a lega 
faptele unele de altele — împărţirii tradiționale 
pe ani, luni și zile. Opera se distinge însă prin 
două caracteristici remarcabile: preocuparea pen- 
tru o cercetare exhaustivă a surselor de tot felul 
(inclusiv operele literare și inscripţiile), şi o 
critică a documentelor, pe care o putem califica 
drept ştiinţifică. Între cele 354 capitole ale sale, 
Zizhi tongjian numără 30 capitole de aparat critic 
(Kaoyi — „examinarea divergenţelor“), în care 
sînt discutate acțiunile ce l-au călăuzit pe autor 
în cercetarea tradiţiilor diferite sau contradic- 
torii privind un același fapt. 

__ Magistrala operă a lui Sima Guang a fost atit 
de unanim admirată încît a inspirat, în secolele 
al XII-lea—al XIII-lea, scrierea mai multor lu- 
crări analoage. Filozoful Zhu Xi (1130-1200) alcă- 
tuiește un rezumat al ei, Tongjian gangmu, care 
se va. bucura de un mare succes în epocile ulte- 
" rioare şi în care se va afirma o concepție morali- 
zatoare asupra istoriei. Pe linia marii opere a 
lui Sima Guang, se publică Au zzmtongţian 
changbian, de Li Tao (1115-1184) și Rezumatul 
pe ami al evenimentelor începînd din era Jianyan 
(1127-1130: Jianyanyilai ximan yaolu) de Li 
Xinchuan (1166-1243). În sfîrşit, pentru a aduce 
nn remediu neajunsurilor periodizării. an după 


an, Yuan Shu (1131-1205) distribuie materia din 45 

Oglinda complelă pe subiecte, în lucrarea sa 
Imphicaţiile și  ascunzişurile „Oglinzi  com- 
plete“ clasate pe rubrici (Tongjian jishi benmo), 
redactată între 1173 şi 1175, oferind, astfel, mo- 
delul unui nou tip de lucrare istorică,.ce va fi 
ulterior adesea imitat. 


Epoca Song este, de asemenea, celebră prin 
enciclopediile sale istorice. Zheng Qiao (1104- 
1162) este autorul unei culegeri de monografii, 
Tongzhi, care se ocupă de genealogia marilor fa- 
milii, de probleme de filologie, fonetică, geo- 
grafie istorică, de botanică și zoologie, de biblio- 
grafie, arheologie etc. Plin de dispreț pentru 
cunoştinţele livreşti ale cărturarilor și mare.-iu- 
bitor al ştiinţelor naturale, Zheng Qiao era un 
spirit prea original pentru a fi apreciat în epoca sa. 
Opera lui istorică nu va fi reabilitată decit la 
sfîrșitul secolului al XVIII-lea de către Zhang 
Xuecheng, înainte de a atrage atenția savanților 
contemporani. O altă enciclopedie istorică se re- 
feră la istoria instituţiilor: este Wenxian tonghkao 
de Ma Duanlin, care a trăit la sfîrşitul perioadei 
Song de Sud și la începuturile ocupației mongole. 
Terminată abia în 1317, ea continuă cartea 
Tongdian de Du You (732-812). 


Cosmologie și morală : 
constituirea unei filozofii naturaliste 


După cum nu faptele brute sînt cele ce fac istoria, 
ci dinamismul natural ce le este imanent și pe 
care trebuie să-l pătrundă intuiţia istoricului, tot 
astfel adevăratul obiect al picturii nu este repro- 
ducerea materială a vizibilului, ci surprinderea 
metamorfozelor ființei. Capitolul 17 din Mengg: 
bitan, lucrare consacrată picturii și caligrafiei, 
cuprinde un pasaj celebru, în care Shen Gua merge 
pînă la a proclama independența creaţiei pictu- 
rale față de exigența vulgară a asemănării. Ceea 
ce conferă valoare operei de arţă este, într-adevăr, 
451 intuiţia care pătrunde dincolo de lucruri şi, în 


cele din urmă, ceea ce opera spune despre spi- 
ritul, despre cultura şi calitatea umană a auto- 
rului ei. 
Se pot găsi, neîndoielnic, antecedente, direcții 
asemănătoare în istoria gîndirii chineze de dina- 


intea epocii Song, însă niciodată imanenţa spi- 


ritului nu fusese exprimată atît de explicit și 
concepută cu atîta limpezime. Iată de ce tocmai 
în secolele al XI-lea—al XII-lea se conturează 
primul sistem filozofic ce dă seama asupra soli- 
darităţii ori, mat bine spus, asupra identităţii 
funciare între ordinea naturală și cea umană, 
între moral și cosmic. Prin formularea acestei 
filozofii universale, naturalistă şi rațională, is- 
toria gînflirii chineze atinge una dintre culmile 
sale. Se ajunge, astfel, la vîrsta clasică, la virsta 
maturității. Această filozofie, de care se vor lovi 
primii misionari iezuiți și care nu va fi înţeleasă 
de europeni, desigur cu excepția marelui Leibniz, 
va deveni temelia şi justificarea morală și na- 
turală a imperiului autoritar din epocile Ming 
Şi Qing. - E 
După extincția marilor şcoli filozofice budiste, 
dar nu fără a-și fi asumat moștenirea a tot ce 
aduseseră. acestea nou și fecund tradiției chineze, 
secolul al XI-lea se distinge printr-o renaștere a 
filozofiei prebudiste, a cărei ultimă mare perioadă 
de înflorire fuseseră secolele al III-lea—al IV-lea. 
Această înnoire își are originea îndepărtată în 
reacția „naționalistă“ care urmase răscoalei lui 
An Lushan și în ceea ce se numea mișcarea 
„stilului antic“ (gwwen). Ideea că este necesară 
întoarcerea la izvoarele vii ale tradiției chineze 
și că textele clasice, părăsite atunci cînd trium- 
fase budismul, cuprindeau o filozofie implicită 
care, odată pusă în lumină, ar permite asigurarea 
armoniei sociale și o bună ordine politică fusese 
deja exprimată de Han Yu, iar anumite orientări, 
ce aveau să se contureze în secolele al XI-lea—al 
XII-lea, fuseseră presimțite de Li Ao, mort 
douăzeci de ani după Han Yu. Ceea ce a adus se- 


colul al XI-lea acestui curent de gîndire este 452 


lumina proprie acestei epoci de optimism și de 
încredere în rațiunea universală : credința în bine- 
facerile educaţiei, în posibilitatea ameliorării soci- 
etăţii și sistemului politic, în preeminența mo- 
ralei. Este aici şi o voinţă de sistematizare, că- 
utarea unei explicări totale a universului, care 
să o poată înlocui pe cea a religiei și a filozofiei 
budiste. Ouyang Xiu denunţă divorțul, devenit 
efectiv începînd cu epoca celor șase dinastii, între 
funcţia politică (2/4) şi cultură (fia0): prima fără 
cea de a doua nu poate fi decît lipsită de suflet 
și coruptă; a doua fără prima pierde orice legă- 
tură cu realitatea și orice sens profund. Sarcina 
epocii este, pentru Ouyang Xiu, ca și pentru con- 
temporanii săi, de a reînvia idealul antichităţii, 
potrivit căruia statul și societatea, guvernarea și 
educația erau unul și același lucru (mult mai 
tîrziu, aceste concepţii se vor regăsi, dezvoltate, 
la Zhang Xuecheng, istoric și filozof de la sfîr- 
șitul secolului al XVIII-lea). 

Marea problemă pentru gînditorii din secolul 
al XI-lea este însă cea a integrării omului în 
Cosmos, a identificării naturii umane cu ordinea 
universală. Mulţi sînt pasionați de problema evo- 
luției cosmice, a ciclurilor temporale și a armo- 
niei universale, străduindu-se să îi dea o repre- 
zentare grafică. Zhou Dunyi (1017-1073), Shao 

Yong (Shao Kangjie) (1011-1077), Zhang Zai 
(1020-1077) își caută inspirația în Cartea muta- 
țiilor (Yijing), text clasic ezoteric, a cărui vogă 
fusese imensă în secolele al III-lea—al IV-lea, 
în cadrul Şcolii misterelor (xuanxue). La Shao 
Yong, preocupările cosmologice se sprijină pe o 
cunoaștere aprofundată a matematicilor. Cît des- 
pre Cheng Yi (1033-1108), discipol, împreună cu 
fratele său, Cheng Hao (1032-1085), al lui Zhou 
Dunyi, acesta asociază studierea cărții Y17ing cu 
aceea a Comvorbirilor Imi Confucius (Lunyu), 
a cărții Mencius (Mengzi) și a două opuscule ex- 
trase din Memorii asupra riturilor: Marele studiu 
(Daxue) şi Mijlocul invariabil (Zhongyons). 
Aceste patru lucrări, care sînt mai apreciate, 

453 începînd cu epoca Song, decît textele clasice 


propriu-zise, şi care vor fi desemnate sub numele 
de Cele patru cărți (Sishu), reprezintă textele 
de bază ale acelei școli în același timp raționa- 
listă, moralizatoare şi de sorginte metafizică ce 
se află în plină formare în secolul al XI-lea: 
după retragerea dinastiei Song la-sud de Yangzi, 
Zhu Xi (1130-1200) va alcătui sinteza ideilor atît 
de diferite și de fertile formulate în climatul 
de efervescenţă intelectuală al secolului al XI-lea, 
reluînd pe contul său și aplicînd Celor patru 
cărți o nouă metodă de explicare a textelor 
clasice. Respingînd cu îndrăzneală sprijinul fi- 
lologiei, el înlocuieşte explicarea frază cu frază, 
practicată încă din vremea dinastiei Han, cu un 
comentariu filozofic, ce încearcă să ajungă la 
sensurile profunde. 

Desemnată prin numele de xinghixue (şcoala 
naturii umane și ordinii universale), de /ixue 
sau ligixue (școala ordini universale și a materiei), 
școala lui Zhu Xi va fi cunoscută în Occident 
sub denumirea mult mai vagă de neoconfucia- 
nism. Contestate în epocă de alte curente filo- 
zofice și îndeosebi de acela reprezentat de Lu 
Jiuyuan (1140—1192), pentru care — potrivit 
unei optici ce o evocă pe cea a școlii budiste 
Vijnânavâda — lumea este o extensic spațială 
și temporală a spiritului (xn), concepțiile lui 
Zhu Xi se vor osifica în secolele al XIV-lea — 
al XV-lea într-un fel de ortodoxie și vor avea 
asupra gîndirii chineze efecte sterilizante com- 
parabile cu cele exercitate în Occident de filo- 
zofia lui Aristotel și a lui Toma d'Aquino. 

Filozofia chineză cere o abordare delicată, 
căci orice traducere a termenilor săi te angajează 
de îndată în universul de noțiuni și concepte ale 
filozofiei occidentale. Unii critici moderni, defi- 
nind curentul de gîndire reprezentat de Zhu Xi 
drept raționalist, iar curentul opus, al lui Lu 
Jiuyuan și Wang Shouren (1472—1529) drept 
idealist, introduc în gîndirea chineză o opoziție 
propia filozofiei occidentale. Într-adevăr, lu 

hu Xi există un dualism între li (ordine natu- 
rală, rațiune, din care decurg principiile morale) 454 


și qi („sufluri“, materie neorganizată), care 
pare să fi fost transplantat din metafizica budistă. 
Concepţiile lui Lu Jiuyuan, mai autentic chineze, 
amintesc, dimpotrivă, fenomenologia modernă: 
pentru Lu Jiuyuan, rațiunea există în lume și 
nu se poate realiza în afara ființei. În timp ce 
pentru Zhu Xi spiritul este o realitate obiectivă, 
produs al sintezei între formă (12), și materie 
(45), Lu Jiuyuan nu ezită să identifice spiritul 
cu lumea percepției. S-ar putea, așadar, susține, 
pe bună dreptate, că idealistul este Zhu Xi, al 
cărui demers îl amintește pe acela al empiriștilor 
și inteleactualiştilor, și nu Lu Jiuyuan. Iar dacă 
privim gândirea chineză pînă în dezvoltările ei 
cele mai noi, rezultă că marxismul chinez, 
pentru care opoziția primară între idealism și 
materialism este fundamentală, este mai degrabă 
legat de curentul neoconfucianist decît de monis- 
mul vechilor filozofi chinezi şi ai liniei Lu 
Jiuyuan-Wang Shouren. 


3. Concluzii | 


O privire de ansamblu asupra Chinei din secolele 
al XI-lea — al XIII-lea prilejuieşte impresia unui 
surprinzător avînt economic și intelectual. Ui- 
mirea încercată de un Marco Polo la sfîrşitul 
secolului al XIII-lea nu este contrafăcută. Deca- 
lajul între Asia Orientală și Occidentul creștin 
este izbitor şi este îndeajuns să comparăm, în 
orice domeniu — volum de schimburi, nivel teh- 
nic, organizare politică, cunoașterea ştiinţifică, 
arte și litere —, lumea chineză din această epocă 
și cea europeană, pentru a ne convinge de „întîr- 
zierea“ considerabilă a Europei. Fără nici o 
îndoială, cele două mari civilizaţii ale secolelor 
al XI-lea — al XIII-lea sînt cele ale Chinei şi 
Islamului. 

Întîrzierea Occidentului nu are nimic surprin- 
zător: orașele italiene care trăiesc la sfîrşitul 


455 evului mediu o nouă viață se află la capătul 


„marilor drumuri comerciale ale Asiei. Situată la 
extremitatea continentului eurasian, Europa se 
află la periferia marilor curente de civilizaţie și 
comerciale. Dar această situare explică și faptul 
că ea a fost, cel puţin în zonele ei occidentale, 
ferită de invaziile cele mai grave. Europa se află 
în plin progres în momentul în care instalarea 
dominației mongolilor, din Mesopotamia pînă în 
Golful Bengal, provoacă declinul lumii islamice. 
Ea profită de pe urma noilor curente de schimburi 
și împrumuturi pe care le suscită crearea vastului 
imperiu mongol ce se întinde din Coreea pînă la 
Dunăre: 'ceea ce, într-o istorie universală ce se 
reduce, de fapt, la cea a Occidentului, ne-am 
obișnuit să considerăm drept începutul timpuri- 
lor moderne, nu este decît pandantul avîntului 
civilizaţiilor urbane și negustorești al căror 
domeniu se întindea, înaintea invaziei mongole, 
de la Mediterana la Marea Chinei. Occidentul 
și-a însușit o parte din această moștenire, ai cărei 
fermenți aveau să-i asigure dezvoltarea. Trans- 
miterea aceasta a fost înlesnită de cruciadele din 
secolele al XII-lea — al XIII-lea și de extinderea 
imperiului mongol în secolele al XIII-lea — al 
XIV-lea. Simpla enumerare a contribuţiilor aduse 
în această epocă de Asia Orientală la dezvoltarea 
Europei medievale — împrumuturi directe ori 
invenţii sugerate de tehnicile chineze — este 
suficientă pentru a le releva importanța: hiîrtia, 
busola și cîrma de etambou la sfîrșitul secolului 
al XII-lea, aplicarea morii hidraulice la răz- 
boaiele de ţesut, catapulta cu contragreutate, 
care avea să modifice condiţiile de purtare a 
războiului înainte de dezvoltarea armelor de foc, 
în sfîrșit roaba — la începutul secolului al XIII- 
lea —, explozibili, la sfîrşitul aceluiași secol, 
vîrtelnița, către 1300, xilografia, din care se 
va naşte, ca în China, tiparul cu caractere mobile, 
fierul topit, la sfîrșitul secolului al XIV-lea, 
Acestea sînt, laolaltă cu înnoiri de mai mică 
importanță, marile invenţii care vor permite 
intrarea Occidentului în timpurile moderne, 


Avîntul Occidentului, care va ieși din relativa 
lui izolare grație expansiunii sale maritime, 
se produce în momentul în care cele două mari 
civilizaţii ale Asiei sînt amenințate. China, 
foarte slăbită în secolul al XIV-lea din pricina 
exploatării mongole şi a unei lungi perioade de 
răscoale și războaie, va trebui să facă un imens 
efort pentru a-și restaura economia agrară și 
a-şi regăsi echilibrul. Redistribuirea socială, ca 
și noile tendințe autocratice ale puterii politice 
nu vor fi deloc propice, pe parcursul celei mai 
mari părți a epocii dinastiei Ming (1368—1644), 
unei evoluții rapide a lumii chineze. 

Prin lucrarea-tinologului francez ne intilnim cu c 
mai numeros pbpor al lumii, care populează a 

întinde.e a. planetei noastre, un "popor chemat 

„rol de primr'ordin în comunitatea internaţională 
cu istoria și :cultura unuia dintre cele mai ve 
care de-a lungul citorva milenii a  reolizat 
remarcabile de creativitate și care, spre deose 
neamuri al căror apogeu ține de istorie, are astă. 
de a atinge noi culmi de importanţă universală in : 
ației materiale și spirituale. Ne intilnim cu o spir 
tinctă, sedimentată de-a lungul multor secole într-un 
iori bine structurat, preponderentă pe mari întinderi 
pinc astăzi incă insuficient cunoscută și înțeleasă 
şi care se cere a fi integrată organic în ceea ce 
fie conștiința universală. 

